Munkooty ezhuthiya report\nSubway riders in New York City, aka Evening News,apainting by F. Luis Mora (1874–1940).\nമുൻകൂട്ടി എഴുതിയ റിപ്പോർട്ട്\nനഗരം അലങ്കരിക്കുന്നതിനുള്ള അത്യുത്സാഹംകൊണ്ടു് ഡിസംബർ 8 ശനിയാഴ്ച രാത്രി കോഴിക്കോട്ടെ പൌരാവലി ഉറങ്ങീട്ടില്ല. ചിലർ തോരണങ്ങൾ കെട്ടുന്നു; ചിലർ ഈന്തിൻപട്ടകൾകൊണ്ടു കമാനങ്ങൾ നിർമ്മിക്കുന്നു; ചിലർ ‘വെൽകം’ മുറിച്ചുപറ്റിക്കുന്നു; ചിലർ വാഴക്കുരളിൽ ‘ഉറക്കം ഒഴിച്ചുകൊണ്ടുള്ള കൺഫ്യൂഷന്റെ ഫലമായി’ തേങ്ങാക്കുല വെച്ചുപിടിപ്പിക്കുവാൻ ഭഗീരഥപ്രയത്നം ചെയ്യുന്നു. എന്തൊരു ബഹളവും ഉത്സാഹവുമായിരുന്നു. ‘\nകൂലിക്കാരേ, ജോലിക്കാരേ, വേലയ്ക്കാളുകളിനിയും വേണം; പന്തല്പ്പണിയിതു തീർക്കണമെന്നാലീന്തിൻപട്ടകൾ മതിയായില്ല വാഴകളിനിയുമൊരെൺപതു വന്നേ കാണുന്നോർക്കൊരു കൺതെളിവാകു; വർണക്കടലാസമ്പതു കെട്ടുകൾ നിർണയമിങ്ങു വരുത്തീടേണം; ചൊല്ലേറുന്നൊരു കേരളഭൂവിൽ നല്ല കുരുത്തോലയ്ക്കൊരു പഞ്ചം ഇല്ലെന്നിങ്ങനെ മദ്രാസിലുമൊരു ചൊല്ലുണ്ടായതു പാഴാക്കരുതേ!\nമാലകൾ കെട്ടും കൂട്ടികൾ റോട്ടിൽക്കാലും നീട്ടിയുറങ്ങിടരുതേ! കാറുകളനവധി രാവും പകലും ജോറുകുറയ്ക്കാതോടുന്നേരം കാതോ തലയോ പോയാലതിനൊരു വാലോ തുമ്പോ കാണുകയില്ല. കൈയും വീശി നടന്നാൽപ്പോരാ മെയ്യൊന്നുലയണമെന്നേ തീരു; നാളെപ്പത്തു വെളുപ്പിനുമുൻപേ നീളേ നഗരം ശോഭിക്കേണം. ജുബിലിയായി വരുന്നൊരു ദേഹം ബോബിലിയല്ലതു ബോധിക്കേണം എന്നൊക്കെ കൂലിക്കാർ തമ്മിൽ പറഞ്ഞുകൊണ്ടു ജാഗ്രതയായി പ്രവൃത്തി ചെയ്യുന്ന കാഴ്ച കാണേണ്ടതുതന്നെയായിരുന്നു.’\nഎന്റെ ഈശ്വരാ! താൻ പച്ചക്കളവു പറയാനും തുടങ്ങിയോ? ഇങ്ങനെയൊന്നും ഇവിടെ ഉണ്ടായിട്ടില്ലല്ലോ?\nമൂസ്സത് മുഷിയരുതു്! എനിക്കു് അല്പമൊരബദ്ധം പറ്റിപ്പോയതാണു്. കോഴിക്കോട്ടെ നിലനികുതിസമ്മേളനത്തിനു കൊല്ലങ്കോട്ടു് രാജാ സർ വാസുദേവരാജാ, കടത്തനാട്ടെ തമ്പുരാക്കന്മാർ മുതലായ വലിയ പ്രമാണികൾ വരാൻ പോകുന്നുണ്ടെന്നു കേട്ടപ്പോൾ ഇങ്ങനെയൊക്കെ ഉണ്ടാകുമെന്നു് ‘ഇമാജിൻ’ ചെയ്തു സഞ്ജയൻ ഇതൊക്കെ എഴുതിപ്പോയതാണു്. അങ്ങുന്നേ അബദ്ധം ആർക്കും വരാം. സഞ്ജയൻ ഇങ്ങനെ വല്ല വിഡ്ഢിത്തവും പ്രകടിപ്പിക്കുമെന്നു മനസ്സിലാക്കി കോഴിക്കോട്ടെ പൌരാവലി സഞ്ജയനെ കരുതിക്കൂട്ടി ബ്ലീച്ചടിപ്പിച്ചതാണെന്നുകൂടി സഞ്ജയനു് അഭിപ്രായമുണ്ടു്. അല്ലാതെ ഇതു വരാൻ തരമില്ല. കഥാനായകന്മാരെപ്പോലെയുള്ള സ്വരാജ്യസ്നേഹികൾ വരുമ്പോൾ ഇതും ഇതിലപ്പുറവും ഉണ്ടാകുമെന്നു വിചാരിച്ചാൽ എന്താണു് അബദ്ധം; ആട്ടെ, ഏതായാലും സഞ്ജയൻ പഠിക്കേണ്ടതു പഠിച്ചു. ഇനി കാര്യം കഴിയുന്നതിനു മുൻപു റിപ്പോർട്ടെഴുതുകയെന്നുള്ള ഭീമവങ്കത്തം സഞ്ജയനു പിണയുകയില്ല.\nഇനി നിലനികുതിസമ്മേളനത്തെപ്പറ്റി കുറച്ചു പറയാം:\nശീലം കലർന്ന ഗംഭീരധീരാശയൻ,\nരാജഭക്തന്മാരിൽ മുൻപൻ, ജനങ്ങളിൽ\nബദ്ധമോദം ജനം കേട്ടുരസിച്ചുപോൽ.\nയത്നിച്ചു ചൊല്ലുവൻ, പത്രികാവല്ലഭ!\n‘അറിയുക സദസ്യരേ, രാജഭക്തിക്കു ഞാൻ\nപലപൊഴുതു നിങ്ങളീ ഹാളിലും മറ്റുമായ്-\nച്ചിലസഭകൾ മുൻപിലും കൂടിയതില്ലയോ?\nഅവയിലൊരു പാർട്ടു ഞാൻ സ്വീകരിച്ചില്ലെനി-\nക്കവനിപതിയോടെഴും ഭക്തിമൂലം ദൃഢം.\nശിവ, ശിവ! നിരാശനായ്ത്തീർന്നു ഞാൻ; മേലിലും\nലവഗുണമിതിങ്കലുണ്ടെന്നു ഹോപ്പില്ല മേ.’\nഇതു രത്നച്ചുരുക്കമല്ല, ഫുൾ റിപ്പോർട്ടാണെന്നു പത്രാധിപർ ശാസിക്കുന്നു. അതു ‘ഞങ്ങൾ അന്യത്ര ചേർത്തിട്ടുണ്ടു്’ പോലും! പോട്ടെ. അധ്യക്ഷനവർകൾ നിർദേശിച്ച പദ്ധതിയിലൂടെ, (ചൂണ്ടിക്കാണിച്ച വഴിയിലൂടെ, എന്നു പടുഭാഷ) സമ്മേളനങ്ങളുടെ നിഷ്പ്രയോജനതയെക്കുറിച്ചും, പണമിടപാടുകാരുടേയും ബാങ്കുകളുടേയും പടിക്കൽച്ചെന്നു കൃഷിക്കാരും ദരിദ്രന്മാരും ചെയ്യുന്ന അഭ്യർഥനകളുടെ വ്യർഥതയെക്കുറിച്ചും സഞ്ജയന്റെ സ്വന്തം ‘സോളിലോക്വി’ (ആത്മഗതം) നിങ്ങൾ എവിടേയും ചേർത്തിരിക്കുവാൻ ഇടയില്ലല്ലോ! ഇനി അതു പറയുന്നു:\n(സഞ്ജയൻ പരിഭവിച്ചു മട്ടുമാറ്റുന്നു)\nപുല്ലെണ്ണയ്ക്കൊരു കുമ്പിൾ പിടിച്ചാൽ\nപെട്ട കടക്കാർ പട്ടിണിയായാൽ\nമണലണകൊണ്ടൊരു ചിറ കെട്ടീടുകി-\nലണയും വാർധി മടങ്ങുവതാണോ?\nതാടിക്കാർക്കതു ചേരും; പക്ഷേ,\nതെല്ലും വിന കുറയുന്നതുമില്ല.\nചോറും തിന്നൊരു മുക്കിലിരുന്നാൽ\nവേറെ ജ്ജോലികൾ നോക്കുവതാമോ?\nതെങ്ങും പനയും തങ്ങളിലോർത്താ-\nവാറണ്ടും ചില ജപ്തിയുമായി-\nവെക്കം ചെമ്പുകളുരുളികൾ കിണ്ടിക-\nളൊക്കെ വലിച്ചവർ വില്ക്കുന്നേരം\nസന്ന്യാസംതാൻ നല്ലൊരു തൊഴിലിനി-\nയെന്നു ഗൃഹസ്ഥനു ബോധവുമുണ്ടാം.\nവാസ്തവത്തിൽ അതാണു നല്ലതെന്നു സഞ്ജയനും തോന്നുന്നു. ഈ തോന്ന്യവാസമൊക്കെ ശുദ്ധ ‘പുറാട്ടി’ന്റെ രീതിയിൽ പറഞ്ഞാലും, ഇന്നത്തെ സ്ഥിതിയിൽ, സഞ്ജയനും സന്ന്യാസവുമായി ലക്ഷോപലക്ഷം ബ്രിട്ടീഷുമൈൽ അന്തരമുണ്ടെങ്കിലും, സഞ്ജയൻ സന്ന്യാസത്തെക്കുറിച്ചു വലിയ ബഹുമാനമാണു്. പക്ഷേ, അവിടേയും കള്ളന്മാർ കടന്നു സ്ഥലം പിടിച്ചു് ഇലയും വെച്ചു് ഇരുന്നുപോയി. കപടസന്ന്യാസിമാരെക്കുറിച്ചു്, ആരുമാരും ‘ഇതു് എന്നെപ്പറ്റി എഴുതിയതാണു്. ഇങ്ങനെയുള്ള വിദ്യകൾ ഞാനും കാണിച്ചിട്ടുണ്ടു്. ആ വിദ്വാൻ ഈർഷ്യവെച്ചു് എഴുതിയതു കണ്ടില്ലേ?’ എന്നൊക്കെപ്പറഞ്ഞു് പരിഭവിക്കുകയില്ലെന്നു മുൻകൂട്ടി പ്രോമിസ് ചെയ്യുകയും, പത്രാധിപർ സ്ഥലമനുവദിക്കുകയും ചെയ്യുന്നപക്ഷം, അടുത്ത ലക്കത്തിൽച്ചിലതു പറയാമെന്നു വിചാരിക്കുന്നു.\nഗുഡ്മോർണിങ്! അല്ലെങ്കിൽ ഗുഡീവിനിങ്!\nഅല്ല—അവിടെ വർത്തമാനക്കടലാസിൽ ഒരു വിവരം കണ്ടുവോ? സുമാത്ര എന്ന ദിക്കിൽ അഞ്ചുറുപ്പികയ്ക്കു് ഒരു ഭാര്യയെ വിലയ്ക്കു വാങ്ങാൻ കിട്ടുമത്രേ. എന്തു കഠിനമാണു്. അല്ലേ?\nഎന്തോ! ഒരുസമയം ചില ദിക്കുകളിലുള്ളതുപോലെ, അവിടെ എല്ലാറ്റിനും വില ജാസ്തിയായിരിക്കും. ആരു കണ്ടു?\nനിങ്ങൾ കല്യാണം കഴിക്കുവാനാഗ്രഹിക്കുന്നതു് അധികം സംസാരിക്കുന്ന സ്ത്രീകളേയോ, അല്ല, മറ്റേ ജാതിയേയോ?\nഏതു മറ്റേ ജാതി?\nസ്വാമി, എനിക്കിപ്പോൾ വളരെ കഷ്ടകാലമാണു്. ഏഴരശ്ശനിയുടെ വരവാണു്.\nഭാഗ്യവാൻ, ഭാഗ്യവാൻ! ഏഴരശ്ശനിയാനാലും ‘വരവു?’ താനേ! (കേ. പ.)\nനിങ്ങളുടെ സ്വന്തം ലേഖകന്മാർ പറയുന്നതുപോലെ, മുൻകൂട്ടി അച്ചടിച്ചു വിതരണംചെയ്ത നോട്ടീസുപ്രകാരം, സഞ്ജയൻ സന്ന്യാസിമാരെപ്പറ്റി ഉപന്യസിക്കുവാൻ പോകുന്നു. അറ്റൻഷൻ!\nസന്ന്യാസിയായാലേേേ!—എന്തു സുഖമാണു്! എന്താനന്ദമാണു്? എന്തവസ്ഥയും പ്രതാപവുമാണു്! എന്തു ഗ്ലോറിയും ഡിഗ്നിറ്റിയുമാണു്? എവിടെയും പോകാം; എന്തും പറയാം; എന്തും ചെയ്യാം; ആഹാരം നിവേദ്യമാക്കാം (ഇടയ്ക്കു നിവേദ്യം ആഹാരമാക്കുകയും ചെയ്യാം); ഉറക്കം സമാധിയാക്കാം; കൺകെട്ടു് മൂർത്തിസേവയാക്കാം; തോന്ന്യവാസം യോഗസിദ്ധിയാക്കാം; ജയിലിൽ പോകാതെ പിടിച്ചുപറിക്കാം; ഭൂമിയെ സ്വർഗമാക്കാം; കാടു വീടാക്കാതെ, തീർച്ചയായും വീടു കാടാക്കാം; ഇഷ്ടംപോലെ ജീവിക്കാം; കടമില്ലാതെ മരിക്കാം.\nഎനിയും കേൾക്കുവിൻ! ഈ വേലയ്ക്കു ഗവർമ്മേണ്ടുദ്യോഗത്തിനു വേണ്ടതുപോലെ ഒരു പാസ്സും വേണ്ട; കമ്പനിപ്രവൃത്തിക്കു വേണ്ടുന്നതുപോലെ, പരിചയം വേണ്ട. ലേഖകപ്രവൃത്തിയുൾപ്പെടെ മറ്റു ചില പ്രവൃത്തികൾക്കു വേണ്ടുന്നതുപോലെ ബുദ്ധി വേണ്ട. (വായനക്കാരനോടു്: എന്തിനാണു് മിസ്റ്റർ, ഒരുൾച്ചിരി? എല്ലാവർക്കും അവരവരുടെ തൊഴിലിനെ പുകഴ്ത്താമെങ്കിൽ…?) ആരുടെയും ശിപാർശിക്കു പോകേണ്ട! മേലധികാരി കണ്ണുരുട്ടുകയോ, ഓഫീസ്നോട്ടെഴുതുകയോ, ‘ഡേം ഫൂൾ’ വിളിക്കുകയോ, ഇൻക്രിമെന്റ് സ്റ്റോപ്പാക്കുകയോ ചെയ്യുമെന്നു പേടിക്കേണ്ട; ഇൻസ്പെക്ഷൻ വിചാരിച്ചു് ഉറക്കമൊഴിയേണ്ട. വായനക്കാർ പല്ലുകടിക്കുന്നുണ്ടോ? ഇന്ന ദിക്കിലെ സ്വന്തം ലേഖകൻ എഴുതിയതു് അങ്ങനെ തന്നെയാണോ? കുംഭോദരൻ താനാണെന്നു് ഇനിയും എത്രയാളുകൾ വിചാരിക്കും? മിസ്റ്റർ—ആക്ഷേപിച്ചതുപോലെ വേറെ ആരെങ്കിലും ആക്ഷേപിക്കുന്നുണ്ടോ? ഇന്നു മലമ്പനിയാണെന്നു കരുതി ചികിത്സ തുടങ്ങിയ കേസ് ടൈഫോയിഡാണോ? അവീൻചേർന്ന മരുന്നു് ക്ഷീണിച്ച രോഗിക്കു കൊടുത്തുകൊണ്ടു് അയാൾ ‘ഗുഡ്നൈറ്റായി’പ്പോകുമോ? ഈ കമ്മീഷൻ മുൻസിഫ് ആർക്കു കൊടുക്കും; നാളത്തെ അപ്പീൽ ഏതു ഭാഗം വിധിക്കും? ആ കക്ഷി വിശ്വസിക്കാൻ കൊള്ളുന്നവനാണോ: കണ്ടുപിടിക്കുമോ? എക്സ്പ്ലനേഷൻ ചോദിക്കുമോ? എൻക്വയറി ഉണ്ടാവുമോ? ഡിസ്മിസ്സാക്കുമോ? പ്രോസിക്യൂട്ട് ചെയ്യുമോ? പേരു പറയുമോ? പത്രാധിപർ ചതിക്കുമോ? ഇതു് എന്നെപ്പറ്റിയാണോ? എന്നൊന്നും വിചാരിച്ചു തടിയുരുകേണ്ട? ഉറക്കമിളയ്ക്കേണ്ട; പമ്പരം തിരിയേണ്ട; കാലു പിടിക്കേണ്ട; അമ്പലത്തിൽ നേർച്ചയായി നിറമാല കഴിക്കേണ്ട; ആരെയും കാണുമ്പോൾ നെഞ്ഞിടിപ്പു വേണ്ട; താണുവലിച്ചു സലാം കൊടുക്കേണ്ട; നാലുപുറവും നോക്കേണ്ട; ഉടമസ്ഥൻ വരുന്നുണ്ടോ എന്നു പരിശ്രമിക്കേണ്ട; മറുപടിയെഴുതുവാൻ കഷ്ടപ്പെടേണ്ട; തെറ്റിദ്ധരിക്കേണ്ട; (അധികമായിപ്പോയോ? എനിയും എത്ര പറയാനുണ്ടു്? ‘നാസ്ത്യന്തോ വിസ്തരസ്യമേ’)\nകരുണാനാടകത്തിലെ ഉപഗുപ്തൻ വാസവദത്തയുടെ സഖിയോടു പറഞ്ഞതുപോലെ, ‘ധർമം-ം-ം-ം ശരണം! ആര്യേ, ഭവതിയോടു് ഇതൊക്കെ ആരു പറഞ്ഞു?’ എന്നു ചില വായനക്കാർ, വേണ്ടുന്ന മാറ്റങ്ങളോടുകൂടി ഒരുസമയം സഞ്ജയനോടു ചോദിക്കുവാനിടയുണ്ടു്. സന്ന്യാസമെന്നാൽ ‘കർമണാം ന്യാസ’മല്ലേ? അതു് പേനയുടെ തുമ്പത്തെ മഷി പോകുന്ന വഴിയിൽക്കൂടി തനിക്കു തോന്നുന്നതു പറയുമ്പോലെ എളുപ്പവിദ്യയാണോ? മേലിൽ ഇങ്ങനെ വങ്കത്തം പറയരുതു്, താൻ പറയുന്നതു് ഈയിടെയായി കുറേ കവിഞ്ഞുപോകുന്നു!— (സഞ്ജയനെ ശകാരിക്കേണമെന്നുള്ളവരോടു് ഈ വഴിയാണു നല്ല വഴിയെന്നു സസ്നേഹം ഉപദേശിച്ചുകൊള്ളുന്നു.) നിങ്ങൾ ഇതൊക്കെയല്ലേ പറയുക? ശൃണു!\nസന്ന്യാസിയാകുവാൻ ആഗ്രഹിക്കുന്ന ആൾ യാതൊന്നും വിടേണ്ട. ഞാനല്ലേ പറയുന്നതു്? ഒരു വസ്തു വിടേണ്ട; അഥവാ, വല്ലതും വിട്ടേ കഴിയു എന്നുണ്ടെങ്കിൽ ലജ്ജമാത്രം വിട്ടാൽ മതി. നിങ്ങൾ എങ്ങനെ നടന്നാലും, എന്തുടുത്താലും, ആരെ വഞ്ചിച്ചാലും, എന്തു ചെയ്താലും അതിനൊക്കെ വകുപ്പുകളും, വ്യാഖ്യാനങ്ങളും, യോഗ്യതകളും, പേരും, ലക്ഷണവും ഉണ്ടായിരിക്കും. ഭയപ്പെടേണ്ട. സന്ന്യാസിമാരുടെ ഇടയിൽ മഹാബുദ്ധിമാന്മാരുണ്ടു്; പടുവങ്കന്മാരുണ്ടു്; കുഴിമടിയന്മാരുണ്ടു്; വെറും തെമ്മാടികളുണ്ടു്, നിരന്തരം ശാസ്ത്രവാദം ചെയ്യുന്നവരുണ്ടു്; വായ തുറന്നു വെള്ളത്തിനുകൂടി ചോദിക്കാത്തവരുണ്ടു്; കുപ്പായവും, തലേക്കെട്ടും, പാസും, പാപ്പാസും ഉള്ളവരുണ്ടു്; സ്ഥാനികളുണ്ടു്; പെൻഷൻ ഉദേയാഗസ്ഥന്മാരുണ്ടു്; വ്യവഹാരക്കാരുണ്ടു്; പണംപിരിവുകാരുണ്ടു്; തനി ശൃംഗാരികളുണ്ടു്; കടാക്ഷപടുക്കളുണ്ടു്; മന്ദസ്മിതവിദഗ്ധന്മാരുണ്ടു്; ഗുസ്തിക്കാരുണ്ടു്; സദാ മത്തന്മാരുണ്ടു്; അറമുറിയന്മാരുണ്ടു്; കോൺഗ്രസ്സുകാരുണ്ടു്; സി. ഐ. ഡിക്കാരുണ്ടു്; പത്രാധി—(ഞാൻ എന്തോ പറയാൻ വിചാരിക്കുകയായിരുന്നു; മറന്നു, പത്രാധിപരേ)\nഇവരുടെ നിറവും, തരവും, ജാതിയും (മറ്റേ ജാതിയല്ലേ!—മുഷിയേണ്ട.) വകുപ്പും, ലക്ഷണങ്ങളും, ചികിത്സയും ഒക്കെ പറഞ്ഞുതതീർക്കുവാൻ സഞ്ജയനു ഭുമിയിലെ പത്രങ്ങളെല്ലാം വേണം: വായനക്കാരനു ഭുമിയുടെയും, മലബാറിൽ നിലനികുതി കൊടുക്കുന്നവന്റെയും. സ്വത്തു കുറഞ്ഞ തറവാട്ടിലെ കാരണവരുടേയും സ്വത്തധികമായ തറവാട്ടിലെ അനന്തരവന്റേയും മുനിസിപ്പാലിറ്റിയിൽ താമസിക്കുന്ന എഴുത്തുകാരന്റെയും ക്ഷമവേണം. എനിക്കതുമില്ല, നിങ്ങൾക്കു് ഇതുമില്ല. അതുകൊണ്ടു കിളിമകൾ പാലും പഞ്ചസാരയും കദളിപ്പഴവും തേനുമൊക്കെ ഭക്ഷിച്ചു. ഭാരതയുദ്ധം പറഞ്ഞപോലെ, സംക്ഷേപിച്ചു പറഞ്ഞേക്കാം.\nസന്ന്യാസിമാരുടെ ഇടയിൽ ലോകത്തിലുള്ള എല്ലാതരം ആളുകളേയും കാണാമെന്നു ധ്വനിപ്പിച്ചുവല്ലോ. ചിലർ താടി നീട്ടിയവരാണെങ്കിൽ ചിലർ തലകൂടി വടിച്ചവരാണു്; ചിലർ കാഷായമുടുത്തു് പുലിത്തോലിൽ കിടക്കുന്നവരാണെങ്കിൽ ചിലർ പട്ടുടുത്തു കിടക്കയിലും. മറ്റു ചിലർ ഒന്നുമുടുക്കാതെ വെറും നിലത്തും, കിടക്കുന്നവരാണു്. ചിലരുടെ കൂടെ ധൂമകേതുവിന്റെ വാലുപോലെ വിട്ടുപോകാത്ത ശിഷ്യന്മാരുണ്ടായിരിക്കും; മറ്റു ചിലരാകട്ടെ, ആൾത്തുണയില്ലാതെ ഒറ്റയായി ലോകവഞ്ചന ചെയ്യുന്നു. ചിലർ മഠങ്ങളിൽ ഉറച്ചവരാണു്; മറ്റു ചിലർ വീടുകൾതോറും ഇളകിക്കൊണ്ടിരിക്കുന്നവരാണു്; ചിലർക്കു ഗണപതിഹോമം പ്രധാനമാണെങ്കിൽ മറ്റു ചിലർ ഭഗവതിസേവയിൽ സിദ്ധന്മാരാണു്. ചിലർ മരുന്നുകൊണ്ടും, ചിലർ മന്ത്രംകൊണ്ടും, ചിലർ വെറും ഒരു നോട്ടംകൊണ്ടും രോഗങ്ങൾ മാറ്റുന്നു. ചിലർ സ്ത്രീകളുടെ മുഖത്തു നോക്കുകയില്ല; മറ്റു ചിലരാകട്ടെ, അവരുടെ മുഖത്തല്ലാതെ നോക്കുകയില്ല; പാലും പഴവും മാത്രം ഭക്ഷിക്കുന്ന രസികന്മാരുണ്ടെങ്കിൽ, മത്സ്യവും മാംസവും വർജിക്കാത്ത വിരുതന്മാരുണ്ടു്. ഒരാൾക്കു യാചിക്കുന്നതു കിട്ടണം; മറ്റൊരാൾക്കു യാചിച്ചുതിലും അധികം കിട്ടണം; അപരനു യാചിക്കാത്തതു കിട്ടണം; വേറെയൊരുവനു യാചിക്കാതെ കിട്ടണം—എല്ലാവർക്കും വല്ലതും കിട്ടണം (അതു കൊടുക്കാൻ ആളുകളില്ലാത്തതാണു് കഷ്ടം!)\nസന്ന്യാസിമാരുടെ ശിഷ്യന്മാർ ഗുരുനാഥന്മാരെപ്പറ്റി പറയുന്നതു വിശ്വസിക്കാൻ കൊള്ളുകയില്ലെങ്കിലും കേൾപ്പാൻ രസമുള്ളതാണു്. ‘സ്വാമികളോ? സ്വാമിയുടെ കഥ നിങ്ങൾ അറിയില്ല. ഒരു ദിവസം സ്വാമി ഇരുന്നേടത്തുനിന്നു പ്രാണനെ വലിച്ചുകയറ്റി ഒരൊറ്റ പൊന്തൽ! കേട്ടാൽ കളവാണെന്നു തോന്നുകയില്ലേ? സ്വാമിയുടെ തല തടവിനോക്കിൻ! മൂർധാവിൽ ഒരു മുറിക്കല കാണാം. അതു് അന്നു് അങ്ങനെ പൊത്തിപ്പോയി മച്ചോടുചെന്നടിച്ചു പറ്റിയതാണു്’ എന്നു് അഭേദാനന്ദന്റെ ശിഷ്യൻ കിട്ടാനന്ദൻ പറയുന്നു. അയ്യോ! ഗുരുഭൂതരോ! പറയരുതേ! അദ്ദേഹത്തെപ്പറ്റി പറഞ്ഞാൽ പാപമാണു്. അദ്ദേഹത്തിനു നാലു സംബന്ധമുണ്ടു്. രണ്ടു വീടുണ്ടു്, ഒരു കാറുണ്ടു്, കൃഷിയുണ്ടു്, ഇടപാടുണ്ടു്, കോടതിയിൽ കേസുണ്ടു്—ശരിതന്നെ. പക്ഷേ, ഇതൊന്നും നിങ്ങളുടേയും എന്റെയും കാര്യത്തിൽപ്പോലെ അദ്ദേഹത്തിന്റെ തടിക്കു പിടിക്കില്ല, സർ! എന്നു ബ്രഹ്മഗിരിയുടെ 4564-ാമത്തെ ശിഷ്യനായ ചാത്തുഗിരി വാദിക്കുന്നു. ‘ഇതാ, ഏഴുമണിക്കു കാപ്പി കൊടുത്തില്ലെങ്കിൽ സ്വാമി കോപിക്കും. ദോശയാണു സ്വാമിക്കിഷ്ടം; നെയ്യും പഞ്ചസാരയും കുറച്ചധികമായാലും തരക്കേടില്ലെന്നു പറഞ്ഞിരിക്കുന്നു. തീണ്ടൽജാതിക്കാർ സ്വാമിയെ ദൂരത്തുനിന്നു നോക്കിത്തൊഴുതു് പണംവെച്ചു പോയാൽ മതി, സ്വാമിക്കു ബ്രഹ്മസമാജക്കാരെ കണ്ടുകൂടാ; ബഹുവാശിയാണു് എന്നൊക്കെ പരബ്രഹ്മദാസിന്റെ ശിഷ്യനായ ചന്തുദാസ് താക്കീതു ചെയ്യുന്നു. ഭഗവൻ! ജഗന്നിയന്താവേ! നിരീശ്വരന്മാർ എന്തെങ്കിലും പറഞ്ഞുകൊള്ളട്ടെ, അവിടുന്നു കൃപാലുതന്നെയാണെന്നു സഞ്ജയൻ സർട്ടിഫിക്കറ്റു തരുന്നു. ഈ കൂട്ടരെ അവിടുന്നു ബാക്കിവെച്ചേക്കുന്നല്ലോ!’\nപത്രാധിപർ: എന്നുമാത്രമല്ല, സഞ്ജയന്റെ തോന്ന്യാസപ്പേനയിലെ മഷിയിൽക്കൂടി അങ്ങ് അന്തർലീനനായി കിടക്കുന്നല്ലോ!\nസഞ്ജയൻ ഇതൊക്കെ എഴുതിയതുകൊണ്ടു ദ്വേഷമില്ലാത്തവരും, സഞ്ജയന്റെ ചെകിടത്തു രണ്ടു കൊടുക്കേണ്ടിയിരുന്നു എന്നു കാംക്ഷിക്കാത്തവരുമായ സന്ന്യാസിമാർ യഥാർഥ സന്ന്യാസിമാരാണു്. പ്രമാണം കേൾക്കുക. ‘\nജേഞയഃ സ നിത്യസന്ന്യാസീയോ ന ദ്വേഷ്ടി, ന കാങ്ക്ഷതി’\n(ആർ ദ്വേഷിക്കുന്നില്ലയോ, ആർ കാംക്ഷിക്കുന്നില്ലയോ, അവൻ നിത്യസന്ന്യാസിയെന്നു് അറിയപ്പെടേണ്ടവനാണു്?)\nTitle: Munkooty ezhuthiya report (ml: മുൻകൂട്ടി എഴുതിയ റിപ്പോർട്ട്).\nKeywords: Article, Sanjayan, Munkooty ezhuthiya report, സഞ്ജയൻ, മുൻകൂട്ടി എഴുതിയ റിപ്പോർട്ട്, Open Access Publishing, Malayalam, Sayahna Foundation, Free Software, XML.\nCover: Subway riders in New York City, aka Evening News,apainting by F. Luis Mora (1874–1940). The image is taken from Wikimedia Commons and is gratefully acknowledged.\nProduction history: Data entry: JN Jamuna; Typesetter: LJ Anjana; Editor: PK Ashok; Encoding: LJ Anjana.


അപേക്ഷകൾ കെട്ടിക്കിടക്കുന്നു : കർഷകപെൻഷന് കാത്തിരിക്കുന്നത് പതിനായിരത്തിലേറെപ്പേർ | 14Aug2020\nഅപേക്ഷകൾ കെട്ടിക്കിടക്കുന്നു : കർഷകപെൻഷന് കാത്തിരിക്കുന്നത് പതിനായിരത്തിലേറെപ്പേർ\nകല്പറ്റ : സംസ്ഥാനത്ത് കർഷകപെൻഷനായി അപേക്ഷ നൽകി കാത്തിരിക്കുന്നത് പതിനായിരത്തിലേറെപ്പേർ. 2016 ജൂണിനുശേഷം പെൻഷന് അപേക്ഷിച്ച കർഷകരുടെ അപേക്ഷയിലാണ് തീരുമാനം വൈകുന്നത്. കാർഷികവികസന സമിതികളും കൃഷി ഭവനുകളും എല്ലാ നടപടിക്രമങ്ങളും പൂർത്തിയാക്കി പെൻഷന് അർഹരാണെന്ന് കണ്ടെത്തിയവരാണിവർ. പുതുതായി പെൻഷൻ അനുവദിക്കുന്ന കാര്യത്തിൽ സർക്കാർ തീരുമാനം ഉണ്ടാവാത്തതാണ് പ്രയാസമാവുന്നത്.\nപെൻഷൻ വാങ്ങുന്നവരിൽ അനർഹരുണ്ടെന്ന പരാതികളെത്തുടർന്ന് പട്ടിക പരിഷ്കരിക്കുന്ന നടപടികളിലായിരുന്നു കൃഷിവകുപ്പ്. പുതുതായി അനുവദിക്കുന്ന കാര്യത്തിലും ഇതിന്റെ ഭാഗമായി നടപടികൾ കർശനമാക്കി. പെൻഷനുമായി ബന്ധപ്പെട്ട മാർഗനിർദേശങ്ങൾ 2017-ൽ സർക്കാർ പുതുക്കുകയും ചെയ്തു. ഇതനുസരിച്ച് കൃഷിവകുപ്പ് സൂക്ഷ്മപരിശോധന നടത്തി സമർപ്പിച്ച പട്ടികയാണ് അനുമതി കാത്തുകഴിയുന്നത്. പെൻഷൻ അനുവദിക്കുന്നതുമായി ബന്ധപ്പെട്ട നടപടിക്രമങ്ങൾ പൂർത്തിയായതായും സർക്കാർ ഉത്തരവിറങ്ങുന്നതോടെ ഉടൻ തന്നെ നൽകിത്തുടങ്ങാനാവുമെന്നും കൃഷിവകുപ്പ് അധികൃതർ പറഞ്ഞു.\nസംസ്ഥാനത്ത് 2,55,000 കർഷകർ നിലവിൽ പെൻഷൻ വാങ്ങുന്നുണ്ടെന്നാണ് കൃഷിവകുപ്പിന്റെ കണക്ക്. 60 വയസ്സ് തികഞ്ഞ കർഷകർക്കാണ് പെൻഷൻ അനുവദിക്കുന്നത്. കുറഞ്ഞത് പത്തുസെന്റ് സ്ഥലത്തെങ്കിലും കൃഷി ചെയ്യുന്നവരായിരിക്കണം. വാർഷിക വരുമാനം ഒന്നര ലക്ഷത്തിൽതാഴെ ആയിരിക്കണം. 1300 രൂപയാണ് പ്രതിമാസ പെൻഷൻ.\nരണ്ടേക്കറിൽ കൂടുതൽ സ്ഥലമുള്ളവർ നിലവിൽ വാർധക്യപെൻഷന് അർഹരല്ല. അതിനാൽത്തന്നെ കർഷകരുടെ ആശ്രയം കർഷകപെൻഷൻമാത്രമാണ്. ഇതും നിഷേധിക്കപ്പെട്ടതോടെ ഇവർ ത്രിശങ്കുവിലായി. കൃഷിനാശം, കോവിഡ് വ്യാപനത്തെത്തുടർന്നുണ്ടായ വിപണി നഷ്ടം തുടങ്ങിയ പ്രതിസന്ധികളിലൂടെ കടന്നുപോവുന്ന സാഹചര്യത്തിൽ പെൻഷൻ കിട്ടിയിരുന്നെങ്കിൽ കർഷകർക്ക് ഉപകാരമാവുമായിരുന്നു. പെൻഷൻ നൽകുന്നില്ലെങ്കിലും ഇപ്പോഴും കൃഷിഭവനുകളിൽ അപേക്ഷകൾ സ്വീകരിക്കുന്നുണ്ട്. സർക്കാർ അനുമതി ലഭിക്കുന്നമുറയ്ക്ക് പെൻഷൻ നൽകുമെന്ന ഉറപ്പിലാണ് കൃഷിഭവനുകളിൽ അപേക്ഷ സ്വീകരിക്കുന്നത്.\nമീനങ്ങാടി : കോവിഡ് എന്ന് നീട്ടിവിളിച്ചാൽ കോവിഡ് വരുമോ എന്നാണ് സാമൂഹികമാധ്യമങ്ങളിലെ ..\nഇനിയീ കണ്ണീർ കണിമലരാവും... : അപൂർവസാന്ത്വനമായി ക്ലിന്റന്റെ ചുവടുകൾ


ശരീരഭാരം കുറയ്ക്കാന് കലോറി കുറഞ്ഞ സീതപ്പഴം കഴിക്കാം; ഡയറ്റില് ഉൾപ്പെടുത്താം രണ്ടു ഹെൽത്തി റെസിപ്പികൾ | custard apple\nWednesday 15 September 2021 02:51 PM IST : By സ്വന്തം ലേഖകൻ\nWednesday 15 September 2021 02:51 PM IST\nശരീരഭാരം കുറയ്ക്കാന് ആഗ്രഹിക്കുന്നവര്‍ക്ക് ഡയറ്റില് ഉള്‍പ്പെടുത്താവുന്ന ഒന്നാണ് സീതപ്പഴം. രുചിയില് മാത്രമല്ല, ആരോഗ്യത്തിനും ഗുണപ്രദമാണ് സീതപ്പഴം. ധാരാളം വിറ്റാമിനുകള്, ധാതുക്കള്, അയണ്, കാത്സ്യം, പൊട്ടാസ്യം, മഗ്നീഷ്യം തുടങ്ങിയവയെല്ലാം ഇവയിൽ അടങ്ങിയിട്ടുണ്ട്. ശരീരത്തിലെ ഹീമോഗ്ലോബിന്റെ അളവിനെ ഇവ ക്രമപ്പെടുത്തുന്നു.\nവിറ്റാമിന് സിയും ആന്‍റിഓക്സിഡന്‍റുകളും ധാരാളമുള്ളതിനാൽ സീതപ്പഴം ശരീരത്തിന്റെ രോഗപ്രതിരോധശേഷി കൂട്ടാന് സഹായിക്കും. ഫൈബര് ധാരാളം അടങ്ങിയ, കലോറി കുറഞ്ഞ സീതപ്പഴം മലബന്ധം അകറ്റി ദഹനപ്രവര്‍ത്തനങ്ങള് സുഗമമാക്കും. പൊട്ടാസ്യം, മഗ്നീഷ്യം എന്നിവയും അടങ്ങിയിട്ടുള്ളതിനാൽ ഹൃദയാരോഗ്യത്തിനും ഉത്തമമാണ്.\nരണ്ടു ഹെൽത്തി റെസിപ്പികൾ\n1. കസ്റ്റാർഡ് ആപ്പിൾ ആൻഡ് നട്ട് സാലഡ്\n2 ഇടത്തരം കസ്റ്റാർഡ് ആപ്പിൾ,\nഒരു പിടി ബദാം\n3 -5വാൽനട്ട്,\n12 - 15 ഉണക്കമുന്തിരി,\nഅലങ്കാരത്തിന് കുറച്ച് പുതിന ഇലകൾ\nകസ്റ്റാർഡ് ആപ്പിളിൽ നിന്ന് രുചിയുള്ള മാംസളമായ ഭാഗം ഒരു പാത്രത്തിലേക്ക് എടുക്കുക. ഇതിലേക്ക് ബദാം, വാൽനട്ട്, ഉണക്കമുന്തിരി എന്നിവ ചേർത്ത് നന്നായി ഇളക്കുക. 30 മിനിറ്റ് തണുപ്പിക്കുക. പുതിന ഇലകൾ മുകളിൽ തൂവി അലങ്കരിക്കുക.\n2. കസ്റ്റാർഡ് ആപ്പിൾ പൈ\nപഴുത്ത കസ്റ്റാർഡ് ആപ്പിൾ-3എണ്ണം\nആപ്പിൾ, നേർത്ത കഷണങ്ങളായി മുറിച്ചത് - 1\nവാനില എസ്സൻസ് - ½ ടീസ്പൂൺ\nഫ്ളാക്സ് സീഡ് എക്സ്ട്രാക്റ്റ് - 1 കപ്പ്\nഏലയ്ക്ക പൊടി - 1 ടീസ്പൂൺ\nകുരു കളഞ്ഞെടുത്ത കസ്റ്റാർഡ് ആപ്പിൾ, വാനില എസൻസ്, പാൽ, ഫ്ളാക്സ് സീഡ് എക്സ്ട്രാക്റ്റ്, ഏലയ്ക്ക പൊടി എന്നിവ ബേക്കിങ് പാത്രത്തിൽ മിക്സ് ചെയ്യുക. മിശ്രിതം പരത്തി അതിനു മുകളിൽ ആപ്പിൾ കഷ്ണങ്ങൾ വയ്ക്കുക. അവ്നിൽ 180 ഡിഗ്രി C വരെ ചൂടിൽ കസ്റ്റാർഡ് മിക്സ് അടങ്ങിയ വിഭവം ഉള്ളിൽ വച്ച് 20 മിനിറ്റ് വേവിക്കുക. തയാറായതും കസ്റ്റാർഡ് ആപ്പിൾ പൈ ചൂടോടെ മുറിച്ച് വിളമ്പാം.


Amarinder, Shahയെ കണ്ട ചിത്രം പഴയത് - Newschecker\nHomeFact CheckPoliticsAmarinder, Shahയെ കണ്ട ചിത്രം പഴയത്\nക്യാപ്റ്റൻ അമരീന്ദർ സിംഗ് (Capt Amarinder Singh) അമിത് ഷായെ (Amit Shah) സെപ്റ്റംബർ 29 നു കണ്ടിരുന്നു. അതിനെ തുടർന്ന് അവർ ഒരുമിച്ച് നിൽക്കുന്ന ഒരു ചിത്രം ഫേസ്ബുക്കിൽ വൈറലാവുന്നുണ്ട്.\nഅവർ തമ്മിലുള്ള കൂടിക്കാഴ്ചയിലേക്ക് നയിച്ച ഒരു സന്ദർഭം പല ചർച്ചകൾക്കും വഴിവെക്കുന്നുണ്ട്. ഈ സന്ദർഭത്തിലാണ് ചിത്രം വൈറലാവുന്നത്.\nകോൺഗ്രസിന്റെ ക്യാപ്റ്റൻ അമരീന്ദർ സിംഗ്, പഞ്ചാബ് മുഖ്യമന്ത്രി സ്ഥാനത്ത് നിന്ന് ഒഴിഞ്ഞത് അടുത്ത കാലത്താണ്. അതിനു ശേഷം ചരൺജിത് സിംഗ് ചാന്നിയെ നിയമസഭാ കക്ഷിയും കോൺഗ്രസ് ഹൈക്കമാന്റും മുഖ്യമന്ത്രിയാക്കി.\nOne of the posts with the old photo\nമുഖ്യമന്ത്രി സ്ഥാനം ഒഴിഞ്ഞ ശേഷം ഭാവിയെക്കുറിച്ച് മാധ്യമപ്രവർത്തകർ ചോദിച്ചപ്പോൾ, തന്റെ മുന്നിൽ മറ്റ് ഓപ്ഷനുകൾ ഉണ്ടെന്നും സമയം വരുമ്പോൾ ആ ഓപ്ഷനുകൾ ഉപയോഗിക്കുമെന്നും അമരീന്ദർ സിംഗ് പറഞ്ഞു.\nഅതിനുശേഷം അദ്ദേഹത്തിന്റെ രാഷ്ട്രീയ ഭാവിയെ കുറിച്ച് ധാരാളം ഊഹാപോഹങ്ങൾ പരന്നു.\nഅമരീന്ദർ സിംഗ് തന്റെ അതൃപ്തി പ്രകടിപ്പിക്കാൻ ബിജെപിയിൽ ചേരുമെന്ന് പലരും പറയുന്നുണ്ട്. ചിലർ അദ്ദേഹം തന്റെ അനുയായികളുമായി ചേർന്ന് സ്വന്തം രാഷ്ട്രീയ പാർട്ടി രൂപീകരിക്കുമെന്നും പറയുന്നു.\nഈ അഭ്യൂഹങ്ങൾ നിലനിൽക്കുമ്പോഴാണ് സെപ്റ്റംബർ 30നു, താൻ ബിജെപിയിൽ ചേരുന്നില്ലെന്നും തീർച്ചയായും കോൺഗ്രസ് വിടുമെന്നും അമരീന്ദർ സിംഗ് പറഞ്ഞത്..\nഈ സന്ദർഭത്തിലാണ്, ക്യാപ്റ്റൻ അമരീന്ദർ സിംഗിന്റെയും അമിത് ഷായുടെയും കൂടിക്കാഴ്ച്ച നടക്കുന്നത്. ഇതേ സാഹചര്യത്തിൽ തന്നെയാണ്, ചിത്രം സോഷ്യൽ മീഡിയയിൽ വൈറലായത്. ചിത്രം പങ്കുവച്ചുകൊണ്ട്, ഉപയോക്താക്കൾ അവകാശപ്പെടുന്നത് ക്യാപ്റ്റൻ അമരീന്ദർ സിംഗ് ബിജെപിയിൽ ചേരാൻ അമിത് ഷായെ കണ്ടു, അദ്ദേഹം ഉടൻ ബിജെപിയിൽ ചേരും എന്നാണ്.\nKumar S എന്ന ഐഡിയിൽ നിന്നുമുള്ള പോസ്റ്റിനു ഞങ്ങൾ കാണുമ്പോൾ 87 ഷെയറുകൾ ഉണ്ടായിരുന്നു.\nArchived link of Kumar S’s post\nAjesh Aju എന്ന ഐഡിയിൽ നിന്നുള്ള പോസ്റ്റിന് 10 ഷെയറുകൾ ഉണ്ടായിരുന്നു.\nArchived link of Ajesh Aju’s post\nതപസ്യ ചെറുവത്താനി എന്ന ഐഡിയിൽ നിന്നുള്ള പോസ്റ്റിനു 15 ഷെയറുകൾ ഉണ്ടായിരുന്നു.\nArchived link of തപസ്യ ചെറുവത്താനി’s post\nവൈറൽ ചിത്രം റിവേഴ്സ്-സെർച്ച് ചെയ്തപ്പോൾ 2019 ജൂൺ 27 ന് ന്യൂസ് 18 (News 18) പ്രസിദ്ധീകരിച്ച ഒരു റിപ്പോർട്ട് കിട്ടി. അത് അനുസരിച്ച്, കർത്താർപൂർ ഇടനാഴിയുടെ നിർമ്മാണവുമായി ബന്ധപ്പെട്ട ഒരു മീറ്റിംഗിലാണ് ഈ ചിത്രം എടുത്തത്.\nചിത്രത്തിലെ മീറ്റിംഗിനെ കുറിച്ച് പത്ര റിപ്പോർട്ടുകളിൽ നിന്നും കിട്ടുന്ന വിവരങ്ങൾ ഇതാണ്. 2019 ൽ ക്യാപ്റ്റൻ അമരീന്ദർ സിംഗ് ഡൽഹിയിൽ കേന്ദ്ര ആഭ്യന്തര മന്ത്രി അമിത് ഷായെ കണ്ടു. കർത്താർപൂർ ഇടനാഴിയുടെ നിർമ്മാണത്തിൽ ഇന്ത്യ കൈവരിച്ച പുരോഗതിയെക്കുറിച്ച് ചർച്ച ചെയ്യാനായിരുന്നു അത്.\nപദ്ധതിക്കായി കൂടുതൽ വേഗത്തിൽ തുക അനുവദിക്കണമെന്ന് അദ്ദേഹം ആവശ്യപ്പെട്ടു. ആജ്തക്കും (Aajtak)) ഇതിനെ കുറിച്ച് റിപ്പോർട്ട് പ്രസിദ്ധീകരിച്ചിട്ടുണ്ട്.\nകൂടുതൽ അന്വേഷിച്ചപ്പോൾ ക്യാപ്റ്റൻ അമരീന്ദർ സിംഗിന്റെ 27 ജൂൺ 2019നുള്ള ഒരു ട്വീറ്റ് ഞങ്ങൾ കണ്ടെത്തി. ട്വീറ്റിൽ, അമരീന്ദർ സിംഗ്, കർത്താർപൂർ ഇടനാഴിയുടെയും മയക്കുമരുന്നിന്റെയും പ്രശ്നങ്ങൾ ചർച്ച ചെയ്തതിന് ആഭ്യന്തര മന്ത്രി അമിത് ഷായ്ക്ക് അദ്ദേഹം നന്ദി പറഞ്ഞു.\nമുഖ്യമന്ത്രി സ്ഥാനം അമരീന്ദർ രാജി വെച്ച കാലത്തും ഈ പടം വൈറലായിരുന്നു. അന്ന് ഞങ്ങളുടെ ഹിന്ദി ഫാക്ട് ചെക്ക് ടീം ഈ വിഷയം പരിശോധിച്ചിരുന്നു.\n2019ലെ ഫോട്ടോയിലെ വാതിൽ തുറന്നു കിടക്കുന്ന വിധം, അമിത് ഷായുടെയും,അമരീന്ദറിന്റെയും വസ്ത്രങ്ങൾ, അമരീന്ദർ സിംഗിന്റെ ടർബൻ, അമിത് ഷായുടെ കസേരയിൽ വിരിച്ചിരിക്കുന്ന തുണി,അവരുടെ മുന്നിൽ കിടക്കുന്ന പേപ്പറുകൾ എല്ലാം ഇപ്പോൾ പോസ്റ്റുകൾക്കൊപ്പം പ്രചരിക്കുന്ന ഫോട്ടോയിലും കാണാം.\nഅമിത് ഷായുടെ വീട്ടിൽ സെപ്റ്റംബർ 29 നു അമരീന്ദർ സിംഗ് എത്തുന്ന ദൃശ്യങ്ങൾ ANI കൊടുത്തിട്ടുണ്ട്. അതിൽ അമരീന്ദർ അണിഞ്ഞിരിക്കുന്ന ടാർബന്റെ നിറം പോസ്റ്റിലെ പടത്തിൽ നിന്നും വ്യത്യസ്തമാണ്.\nവായിക്കാം:NYT ചീഫ് എഡിറ്റർ ജോസഫ് ഹോപ്പ് മോദിയെ പ്രശംസിച്ചോ?\nPrevious articleNYT ചീഫ് എഡിറ്റർ ജോസഫ് ഹോപ്പ് മോദിയെ പ്രശംസിച്ചോ?\nNext articleവിദ്യാഭ്യാസ മന്ത്രി വി ശിവൻകുട്ടി നിൽക്കുന്നത് മോൻസൺ മാവുങ്കലിനൊപ്പമോ?


Prabhu Deva Directs Allu Arjun In Colgate Ad | അല്ലുവും പ്രഭുദേവയും ഒരുമിച്ചു - Malayalam Oneindia\n6 min ago സിദ്ദീഖ് കാപ്പന് ഉത്തര് പ്രദേശ് ജയിലില് നിന്ന് കുടുംബത്തെ വിളിച്ചു; 55 ദിവസത്തിന് ശേഷം\n37 min ago നിവാര് ചുഴലിക്കാറ്റിന്ന് കരതൊടും; തമിഴ്‌നാടും പുതുച്ചേരിയും കനത്ത ജാഗ്രതയില്\n45 min ago നിലമ്പൂരിൽ പ്രളയബാധിതര്‍ക്കായി രാഹുല് ഗാന്ധി നൽകിയ ഭക്ഷ്യകിറ്റുകള് പുഴുവരിച്ച് നശിച്ച നിലയില്\nPublished: July92013, 13:02 [IST]\nചുരുങ്ങിയ കാലം കൊണ്ട് തന്നെ ദക്ഷിണേന്ത്യയില് വിജയക്കൊടി പാറിച്ച നടനാണ് അല്ലു അര്‍ജ്ജുന്. അല്ലു അര്‍ജ്ജുന് പ്രഭുദേവയുടെ കടുത്ത ആരാധകനാണ്. എന്നാല് വെള്ളിത്തിരയില് ഇവര് ഇത് വരെ ഒന്നിച്ചഭിനയിച്ചിട്ടില്ല. കോള്‍ഗേറ്റ് മാക്‌സ് ഫ്രഷിന്റെ പരസ്യചിത്ര നിര്‍മ്മാണത്തിനായി ഇരുവരം മുബൈയില് ഒത്തുകൂടി. പ്രഭുദേവയാണ് പരസ്യ ചിത്രത്തിന്റെ സംവിധായകന്. ബണ്ണി തന്റെ പ്രിയ താരം പ്രഭുദേവയ്ക്ക് കേക്ക് മുറിച്ച് നല്‍കിയാണ് ഷൂട്ടിംഗ് ആരംഭിച്ചത്.\nഷൂട്ടിംഗിനായി അല്ലുവിനെ ചില നൃത്തച്ചുവടുകളും പ്രഭുദേവ പഠിപ്പിച്ചു. ദക്ഷിണേന്ത്യയില് നന്നായി ഇംഗ്ളീഷ് പറയുന്ന ഒട്ടേറെ നായകന്‍മാര് ഉണ്ടെങ്കിലും നന്നായി നൃത്തം ചെയ്യുന്നവര് കുറവാണെന്നൊരു ധാരണയുണ്ട്. എന്നാല് അല്ലുവിന്റെ കാര്യത്തില് ആ ധാരണ തെറ്റാണ്. സൗത്ത് ഇന്ത്യയില് നന്നായി നൃത്തം ചെയ്യുന്ന നായകന്‍മാരില് ഒരാളാണ് അല്ലു അര്‍ജ്ജുന്.\nആന്ധ്രപ്രദേശില് മാത്രമല്ല ഇന്ത്യയിലും വിദേശത്തുമൊക്കെ ആരാധകരുള്ള യുവ നടനാണ് അല്ലു അര്‍ജ്ജുന്. ലക്ഷക്കണക്കിന് യുവാക്കളുടെ ആരാധനാ പാത്രമാണ് അല്ലു.\nകോള്‍ഗേറ്റ് മാക്‌സ്ഫ്രഷിന്റെ ദക്ഷിണേന്ത്യയിലേക്കുള്ള പരസ്യത്തിലാണ് അല്ലു അര്‍ജ്ജുന് അഭിനയിക്കുന്നത്.\nപ്രഭുദേവയ്ക്ക് കേക്ക് മുറിച്ച് നല്‍കിയാണ് അല്ലു ഷൂട്ടിംഗിലേക്ക് കടന്നത്.\nപരസ്യത്തിനായി ഏതാനും നൃത്തച്ചുവടുകള് പ്രഭുദേവ അല്ലുവിനെ പഠിപ്പിച്ചു. ചിത്രീകരണം പൂര്‍ത്തിയായി.\nപ്രഭുദേവയ്ക്ക് കേക്ക് നല്‍കുന്നു\nഅല്ലു അര്‍ജ്ജുന് പ്രഭുദേവയ്ക്ക് കേക്ക് നല്‍കുന്നു. കോള്‍ഗേറ്റിന്റെ പുതിയ പരസ്യം ഉടന് തന്നെ ടിവി യില് കാണാം\nallu arjun director telugu film dance shooting സംവിധായകന് തെലുങ്ക് സിനിമ നൃത്തം ചിത്രീകരണം\nAllu Arjun, who is known for his style has not only huge fan following in Andhra Pradesh, but also in other South Indian states. Especially, he isafavourite star for millions of youth in this region.\nStory first published: Tuesday, July 9, 2013, 13:02 [IST]


Kareena Kapoor Khan wants to pursue Indian classical dance - Malayalam Filmibeat\nകരീന കപൂര് ക്ലാസിക്കല് ഡാന്‍സുകള് പഠിക്കാനൊരുങ്ങുന്നു\n| Published: Wednesday, September 2, 2015, 18:11 [IST]\nബോളിവുഡ് താരം കരീന കപൂര് ക്ലാസിക്കല് ഡാന്‍സുകള് പഠിക്കാനൊരുങ്ങുന്നു. ഭരതനാട്യം, കഥക് എന്നിവ പഠിക്കുകയെന്നത് കുട്ടിക്കാലം മുതലെയുള്ള ആഗ്രഹമായിരുന്നുമാണ് കരീന പറയുന്നത്.\nഇപ്പോള് ചെയ്തുക്കൊണ്ടിരിക്കുന്നതും ഡേറ്റ് കൊടുത്തതുമായ ചിത്രങ്ങള് കഴിഞ്ഞാല് നൃത്തത്തിനായി സമയം കണ്ടെത്തുമെന്നും താരം പറഞ്ഞു.\nബോളിവുഡ് താരവും സഹോദരിയുമായ കരിഷ്മ കപൂറിന്റെ ക്ലാസിക്കല് ഡാന്‍സുകളാണ് തന്നെ നൃത്തത്തിലേക്ക് ആകര്‍ഷിച്ചത്. ചെറുപ്പത്തിലെ കരിഷ്മയുടെ നൃത്തം കാണുമ്പോള് താനും കണ്ണാടിയ്ക്ക് മുമ്പില് ഡാന്‍സ് കളിച്ച് നോക്കുമായിരുന്നെന്നും കരീന പറഞ്ഞു.\nകബീര് ഖാന് സംവിധാനം ചെയ്ത ബജ്രംഗി ഭായിജാന് എന്ന ചിത്രമാണ് റിലീസ് ചെയ്ത കരീനയുടെ പുതിയ ചിത്രം. സല്‍മാന് ഖാനാണ് ചിത്രത്തില് നായക വേഷം അവതരിപ്പിച്ചത്. കൂടാതെ ബാല്‍ക്കി സംവിധാനം ചെയ്യുന്ന കീ ആന്റ് കാ എന്ന ചിത്രത്തില് നായികയായി എത്തുന്നത് കരീനയാണ്.\nRead more about: bollywood film news actress kareena kapoor karishma kapoor ബോളിവുഡ് സിനിമ നടി കരീന കപൂര് കരിഷ്മ കപൂര്\nActress Kareena Kapoor Khan says she is interested in getting trained in Kathak or Bharatnatyam.\nStory first published: Wednesday, September 2, 2015, 18:11 [IST]


ശിശുസംരക്ഷണ സമിതികള് പ്രഹസനമാകുന്നു :: Janmabhumi Daily\nആലപ്പുഴ: തദ്ദേശഭരണ സ്ഥാപനങ്ങളുടെ കീഴിലുള്ള ശിശുസംരക്ഷണ സമിതികള് കൂടാതായിട്ട് മാസങ്ങളായെന്ന് റിപ്പോര്‍ട്ട്. ബ്ലോക്ക്-പഞ്ചായത്ത്-നഗരസഭ തലങ്ങളിലെ സമതികളാണ് മൂന്നുമാസത്തിലേറെയായിട്ടും യോഗം ചേരാത്തത്.\nജില്ല ശിശുസംരക്ഷണ സമതി യോഗത്തിലാണ് ഇതു സംബന്ധിച്ച് റിപ്പോര്‍ട്ട് അവതരിപ്പിച്ചത്. തദ്ദേശഭരണസ്ഥാപനങ്ങളില് സമതികളുടെ പ്രവര്‍ത്തനം കൂടുതല് സജീവമാക്കണമെന്ന് ജില്ല കളക്ടര് ടി.വി.അനുപമ അഭിപ്രായപ്പെട്ടു.\nജില്ലയില് 12 ബ്ലോക്ക് പഞ്ചായത്തുകളിലായി 72 ഗ്രാമപഞ്ചായത്തുകളാണുള്ളത്. ആറ് നഗരസഭകളുമുണ്ട്. കഞ്ഞിക്കുഴി, അമ്പലപ്പുഴ ബ്ലോക്കുകളിലെ എല്ലാ പഞ്ചായത്തിലും സമിതികള് യോഗം ചേര്‍ന്നു, ചമ്പക്കുളം ബ്ലോക്കിലെ ചമ്പക്കുളം, മുതുകുളം ബ്ലോക്കിലെ ചിങ്ങോലി, കണ്ടല്ലൂര്, മുതുകളം, ആറാട്ടുപുഴ ഗ്രാമപഞ്ചായത്തുകള് ഉള്‍പ്പെടെ 15 ഗ്രാമപഞ്ചായത്തിലാണ് യോഗം ചേര്‍ന്നത്. ബാക്കി 57 ഗ്രാമപഞ്ചായത്തിലും ഇനിയും യോഗം ചേര്‍ന്നില്ല\nകഴിഞ്ഞ സപ്തംബറില് ജില്ലാ തല സമതി യോഗം ചേര്‍ന്ന് തദ്ദേശഭരണ സ്ഥാപനങ്ങളുടെ കീഴിലുള്ള സമതികള് നിശ്ചിത സമയത്തിനകം ചേരണമെന്ന് നിശ്ചയിച്ചിരുന്നു. ബ്ലോക്ക് പഞ്ചായത്തുകളില് ചമ്പക്കുളം,ആര്യാട്, തൈക്കാട്ടുശേരി എന്നിവ ഒഴികെയുള്ള ഒമ്പതിടത്തും യോഗങ്ങള് ചേര്‍ന്നിരുന്നു. ബ്ലോക്ക്തല യോഗം 2017 ഒക്ടോബര് 31നകവും ഗ്രാമപഞ്ചായത്ത്, നഗരസഭാതല സമതികള് നവംബര് 14നകവും ചേരാനായിരുന്നു തീരുമാനം. ചെങ്ങന്നൂര്, ഹരിപ്പാട് നഗരസഭകളില് ഇക്കാലയളവില് യോഗം ചേര്‍ന്നില്ല.\nജില്ലയില് വിഷമ സാഹചര്യത്തില് കഴിയുന്ന കുട്ടികള്‍ക്ക് സ്പോണ്‍സര്‍ഷിപ്പ് നല്കുന്നതിന് തദ്ദേശഭരണ സ്ഥാപനങ്ങളുടെ സഹകരണത്തോടെ പദ്ധതി നടപ്പാക്കുന്നുണ്ട്. ഇതനുസരിച്ച് 548 അപേക്ഷ ലഭിച്ചിട്ടുണ്ട്. ഇതില് 31 പേര്‍ക്കാണ് സ്പോണ്‍സര്‍ഷിപ്പ് ലഭിച്ചത്.\nകഴിഞ്ഞ ജില്ലാതല സമതിക്ക് ശേഷം കിട്ടിയ 72 സാമൂഹ്യന്വേഷണ ഉത്തരവുകളില് 63 എണ്ണത്തിലും അന്വേഷണം പൂര്‍ത്തിയാക്കി ജൂവൈനല് ജസ്റ്റിസ് ബോര്‍ഡിന് റിപ്പോര്‍ട്ട് നല്കി. കൗണ്‍സിലിങിനായി ലഭിച്ച 62 അപേക്ഷകളില് 41 കേസിലും കൗണ്‍സിലിങ് നടത്തി റിപ്പോര്‍ട്ട് സമര്‍പ്പിച്ചിട്ടുണ്ട്. ഇതില് 13 എണ്ണം പോക്സോ കേസുകളും 21 എണ്ണം ദത്തെടുക്കല് കൗണ്‍സിലിങുമായിരുന്നു.\nഹോട്ടലുകളിലെ പരിശോധന പ്രഹസനമാകുന്നു


നന്മയും എളിമയുമുള്ള നടൻ; സ്ത്രീകളെ കാണുമ്പോൾ എഴുന്നേറ്റ് നിന്ന് കൈകൂപ്പി വിനയത്തോടെ സംസാരിക്കും | Pandalam\nവ്യത്യസ്ത കഥാപാത്രങ്ങളിലൂടെ വെള്ളിത്തിരയിൽ എത്തി ഒട്ടുമിക്ക തെന്നിന്ത്യൻ ഭാഷകളിലും സ്വാധീനം ചെലുത്തിയ നടിയാണ് നയൻ‌താര. 2003 ൽ മനസിനക്കരെ എന്ന സത്യൻ അന്തിക്കാട് സംവിധാനം ചെയ്ത ജയറാം നായകനായ ചിത്രത്തിൽ കൂടി നായികയായി എത്തി. തുടർന്ന് രണ്ട് വർഷങ്ങൾ മലയാള സിനിമയിൽ തിളങ്ങിയ താരം ശരത് കുമാർ നായകനായ അയ്യ എന്ന ചിത്രത്തിൽ കൂടിയാണ് തമിഴിൽ അരങ്ങേറ്റം കുറിക്കുന്നത്. എന്നാൽ ഇതിനൊപ്പം തെലുങ്കിലും ശ്രദ്ധേയമായ വേഷങ്ങൾ നയൻതാര ചെയ്തു. തമിഴകത്തിലെ ഏറ്റവും കൂടുതൽ പ്രതിഫലം നേടുന്ന നടി കൂടിയാണ് നയൻതാര.\nഎന്നാൽ താൻ ജീവിതത്തിൽ കണ്ട അത്ഭുത നടൻ ആരാണെന്ന് വെളിപ്പെടുത്തുകയാണ് താരം. അത് മറ്റാരുമല്ല സൂപ്പർസ്റ്റാർ രജനി ആണ് എന്നും നയൻതാര പറയുകയാണ്.\n‘ഇത് പോലെ നന്മയും എളിമയും ഉള്ള മറ്റൊരു നടനെ താൻ കണ്ടട്ടില്ല എന്നും ഷൂട്ടിങ് ലൊക്കേഷനിൽ നിരവധി സ്ത്രീകൾ അദ്ദേഹത്തെ കാണാനും നേരിട്ട് സംസാരിക്കാനും ആയി എത്തും, അപ്പോൾ അദ്ദേഹത്തിന് വേണമെങ്കിൽ ഇരുന്ന് തന്നെ സംസാരിക്കാം, എന്നാൽ സ്ത്രീകളെ കാണുമ്പോൾ എഴുന്നേറ്റ് നിന്ന് കൈകൂപ്പി വിനയത്തോടെ അദ്ദേഹം സംസാരിക്കൂ, – എന്നും നയൻതാര പറയുകയാണ്.\nഅതേസമയം രജനികാന്ത് നായകനായി എത്തിയ ചന്ദ്രമുഖി എന്ന ചിത്രത്തിൽ എത്തിയതോടെ രജനി ആർഥകരുടെയും ഇഷ്ട താരമായി നയൻതാര മാറുകയായിരുന്നു. തുടർന്ന് ശിവാജിയിലും രജനിയുടെ നായിക ആയി, രജനീകാന്തിനെ അണ്ണൻ എന്നു വിളിക്കുന്ന ആരാധകർ നയൻതാരയെ സ്നേഹത്തോടെ അണ്ണി എന്നാണ് വിളിക്കുന്നത് പോലും. അത്തരത്തിൽ സ്വാധീനം ചെലുത്താൻ നയൻതാരയ്ക്ക് തന്റെ അഭിനയത്തിലൂടെ കഴിഞ്ഞു എന്നതാണ്.\nThe post നന്മയും എളിമയുമുള്ള നടൻ; സ്ത്രീകളെ കാണുമ്പോൾ എഴുന്നേറ്റ് നിന്ന് കൈകൂപ്പി വിനയത്തോടെ സംസാരിക്കും appeared first on metromatinee.com Lifestyle Entertainment & Sports .


പ്രണയത്തിന്റെ രാജകുമാരി; ഒരു കോടി രൂപ നഷ്ടപരിഹാരം ആവശ്യപ്പെട്ട് പ്രസാധകര്‍ക്ക് സമദാനിയുടെ വക്കീല് നോട്ടീസ് - MALABAR FLASH പ്രണയത്തിന്റെ രാജകുമാരി; ഒരു കോടി രൂപ നഷ്ടപരിഹാരം ആവശ്യപ്പെട്ട് പ്രസാധകര്‍ക്ക് സമദാനിയുടെ വക്കീല് നോട്ടീസ് - MALABAR FLASH\nHome > കേരള വാര്‍ത്ത > പ്രണയത്തിന്റെ രാജകുമാരി; ഒരു കോടി രൂപ നഷ്ടപരിഹാരം ആവശ്യപ്പെട്ട് പ്രസാധകര്‍ക്ക് സമദാനിയുടെ വക്കീല് നോട്ടീസ്\ncase Iuml Kerala News Samadani കേരളം കേരള വാര്‍ത്ത\nപ്രണയത്തിന്റെ രാജകുമാരി; ഒരു കോടി രൂപ നഷ്ടപരിഹാരം ആവശ്യപ്പെട്ട് പ്രസാധകര്‍ക്ക് സമദാനിയുടെ വക്കീല് നോട്ടീസ്\nകൊച്ചി: മാധവിക്കുട്ടിയുടെ ജീവചരിത്രമായ ‘പ്രണയത്തിന്‍റെ രാജകുമാരി’ പിൻവലിക്കണമെന്ന് കാണിച്ച് മുസ്‌ലിം ലീഗ് നേതാവ് അബ്ദുസമദ് സമദാനി പ്രസാധകർക്ക് വക്കീല് നോട്ടീസ് അയച്ചു.[www.malabarflash.com]\nഗ്രീൻ ബുക്സ് പബ്ലിഷേഴ്‌സാണ് പുസ്തകം പ്രസിദ്ധീകരിച്ചത്. പ്രണയത്തിന്റെ രാജകുമാരി എന്ന പുസ്തകത്തില് തന്നെയും മാധവിക്കുട്ടിയേയും അപമാനിച്ചു എന്ന് കാണിച്ചാണ് സമദാനി വക്കീല് നോട്ടീസ് അയച്ചത്. ബിജെപി നേതാവ് അഡ്വ. പി. ശ്രീധരന്‍പിള്ള മുഖേനെയാണ് നോട്ടീസയച്ചത്.\nഒരാഴ്ചക്കകം പുസ്തകം പിന്‍വലിക്കണമെന്നാണ് ആവശ്യം.\nപുസ്തകം പിന്‍വലിച്ചില്ലെങ്കില് നിയമ നടപടി സ്വീകരിക്കുമെന്നും വക്കീല് നോട്ടീസില് പറയുന്നു. മാനനഷ്ടത്തിന് ഒരു കോടി രൂപ നഷ്ടപരിഹാരമായും ആവശ്യപ്പെടുന്നുണ്ട്.\nകമലാ സുരയ്യയുടെ സുഹൃത്തും കനേഡിയൻ എഴുത്തുകാരിയുമായ മെർലി വെയ്സ്ബോർഡ് എഴുതിയ ലവ് ക്വീൻ ഓഫ് മലബാർ എന്ന പുസ്തകത്തിന്റെ പരിഭാഷയാണ് പ്രണയത്തിന്റെ രാജകുമാരി.\nPosted by editordesk Malabarflash at 3:12:00 AM\nItem Reviewed: പ്രണയത്തിന്റെ രാജകുമാരി; ഒരു കോടി രൂപ നഷ്ടപരിഹാരം ആവശ്യപ്പെട്ട് പ്രസാധകര്‍ക്ക് സമദാനിയുടെ വക്കീല് നോട്ടീസ് Rating:5Reviewed By: editordesk Malabarflash


റിവ്യൂ ഓഫ് ഓപ്പറേഷൻ ജാവ I Movie Review I Manoj Kumar Kappad - നല്ലെഴുത്ത്\nHome Malayalam ManojKumarKappad MovieReview റിവ്യൂ ഓഫ് ഓപ്പറേഷൻ ജാവ I Movie Review I Manoj Kumar Kappad\nറിവ്യൂ ഓഫ് ഓപ്പറേഷൻ ജാവ I Movie Review I Manoj Kumar Kappad\n,Malayalam ,ManojKumarKappad ,MovieReview\nഈ അടുത്ത കാലത്ത് കണ്ട മലയാള സിനിമകളിൽ ഏറെ ഇഷ്ടപ്പെട്ട സിനിമകളാണ് , നായാട്ട്, നിഴൽ , ഓപ്പറേഷൻ ജാവ . ഈ സിനിമകൾക്ക് എനിക്ക് തോന്നിയ പ്രധാന സാമ്യം ഇവയൊന്നും തന്നെ നായകനെ ചുറ്റിപറ്റി മാത്രം വളരുന്ന ( അല്ലെങ്കിൽ വളർത്തുന്ന ) സിനിമകൾ അല്ല എന്നതാണ് . ഇവയിൽ കടന്നു വരുന്ന ഒരു ചെറിയ കഥാപാത്രത്തിനു പോലും വ്യക്തമായ സ്‌പേസും, ഐഡന്റിറ്റിയും നൽകിയാതായി കാണാം .അത് കൊണ്ട് തന്നെ കണ്ടിറങ്ങുമ്പോൾ പ്രധാന കഥാപാത്രത്തെക്കാൾ സിനിമയാണ് നമ്മുടെ മനസ്സിൽ തങ്ങി നിൽക്കുക .\nമേൽപ്പറഞ്ഞ സിനിമകളിൽ ഏറ്റവും ഇഷ്ടം ഏതൊന്നു ചോദിച്ചാൽ അർത്ഥ ശങ്കയ്ക്കിടയില്ലാതെ പറയും "ഓപ്പറേഷൻ ജാവ" യെന്ന് .\nഅതിനുള്ള പ്രധാന കാരണം മറ്റു രണ്ടു സിനിമകൾക്ക് പിറകിൽ സ്റ്റാറുകളും , പരിചയ സമ്പന്നരായ സംവിധായകരടക്കമുള്ള പിന്നണി പ്രവർത്തകർ അണിനിരക്കുമ്പോൾ, ജാവ തികച്ചും ഒരു പുതു നിരയുടെ സിനിമയാണ് .\nഅച്ചടക്കമുള്ള സ്‌ക്രിപ്പിറ്റിന്റെ പിൻബലത്തിൽ നടത്തിയ 'ഈ ഓപ്പറേഷന്റെ " വിജയം , കൈയ്യടക്കമുള്ള പുതു ഡോക്ടർമാർ ( സംവിധായകർ) കളത്തിലിറങ്ങാൻ പുറത്ത് അവസരം കാത്തിരിപ്പുണ്ട് എന്നതിന്റെ തെളിവാണ് . അവരാവും ഇനി മലയാള സിനിമയുടെ തലവര മാറ്റി എഴുതാൻ പോകുന്ന മേജർ സർജൻമാർ !!\nഇനി ഓപ്പറേഷൻ ജാവയുടെ ഓപ്പറേഷനിലേക്ക്.\nഅതിനു മുന്പ് രണ്ടു വരി .\n2007 ലാണ് ഞാൻ കുവൈറ്റിൽ എത്തപെട്ടത് ( ഇതും ജാവയുമായി എന്ത് ബന്ധമെന്ന് ചോദിക്കാൻ വരട്ടെ ബന്ധമുണ്ട് .. ഒരൽപം ക്ഷമിക്കുക ) . ഉറ്റവരോ ഉടയവരോ , സഹായിക്കാൻ ഇല്ലാതിരുന്ന ദിനങ്ങൾ . പച്ചവെള്ളം കുടിച്ചു ,ഒരു പാട് ജോലി തെണ്ടി മരുഭൂമിയുടെ ചൂടറിഞ്ഞ നാളുകൾ .. അവസാനം വളരെ തുച്ഛമായ ശബളത്തിന് ഒരു ട്രാൻസലേറ്റർ സെന്ററിൽ ടൈപ്പിസിറ്റ് ആയി ജോലികിട്ടി . രാവിലെ7മണിക്ക് ജോലിക്ക് കയറിയാൽ രാത്രി പത്ത് മണി വരെ ജോലിയോട് ജോലി തന്നെ .\nതൊട്ടടുത്ത് കുവൈറ്റിലെ ലേഡീസ് യൂണീവേഴ്സിറ്റിയിൽ നിന്നും പിടിപ്പത് പണി വരും ( ഇവിടെ നമ്മുടെ നാട്ടിലെപോലെ എല്ലാ കുട്ടികളും നോട്ട് എഴുതി എടുക്കാറില്ല , ആരെങ്കിലും ഒരാൾ എഴുതും. അത് വാങ്ങി മറ്റുകുട്ടികൾ ഞങ്ങളുടെ അടുത്ത് വന്നു ടൈപ്പ് ചെയ്യിക്കും , സോഫ്റ്റ് കോപ്പിയുമായി മടങ്ങും. ) . ഒരു മലയാളി ആയിരുന്നു ആ സെന്ററിന്റെ ഇൻച്ചാർജ്ജ് . ജോലി ഇഷ്ടപ്പെട്ടാൽ അവിടെ സ്ഥിരപ്പെടുത്തമെന്നും , ശബളം കൂട്ടി തരാമെന്നും വാക്ക് പറഞ്ഞു ഉറപ്പിച്ചു . ശരിക്കുപറഞ്ഞാൽ പട്ടിയെപ്പോലെ പണി ചെയ്തു . രാത്രി ആവുമ്പോൾ കണ്ണിൽ നിന്നും പൊനീച്ച പറക്കും . ഉറങ്ങാൻ കണ്ണടച്ചാലും കംപ്യുട്ടറിന്റെ വെളിച്ചം കണ്ണിൽ കെടാതെ കറങ്ങും. തുച്ഛമായ ശബളം... മിച്ചമില്ലാത്ത ജീവിതം .അങ്ങിനെ രണ്ടു മാസം കടന്നു പോയി .\nഒരു ദിവസം രാവിലെ ജോലിക്ക് പോവാൻ തയ്യാറായി നിന്നപ്പോൾ , ഇൻച്ചാർജ്ജുള്ള മലയാളിയുടെ ഫോൺ വന്നു . "ഇവിടെ ലീവിന് പോയവൻ തിരിച്ചു വന്നു , അതിനാൽ ഇനി നിന്റെ ആവശ്യമില്ല എന്ന് പറഞ്ഞു വെച്ചു ." കണ്ണ് നിറഞ്ഞു പോയി അങ്ങിനെ ഒന്ന് പെട്ടന്ന് കേട്ടപ്പോൾ . ശരിക്ക് പറഞ്ഞാൽ അതൊരു ലീവ് വേക്കൻസി ആണെന്നുള്ള കാര്യം എന്നിൽ നിന്നും ഒളിച്ചു വെക്കുകയായിരുന്നു അവർ .\nജോലി പോയതിനോടൊപ്പം അത്രയും നാൾ എന്നെ പറ്റിക്കുകയായിരുന്നു എന്നത് ഏറെ വേദനിപ്പിച്ചു. അവർ തന്ന യൂണിഫോം, പിറ്റേന്ന് അലക്കി തേച്ചു തിരിച്ചു കൊടുത്ത് ആ സ്ഥാപനത്തിന്റെ പടി ഇറങ്ങുമ്പോൾ കണ്ണ് നിറഞ്ഞു, തൊണ്ട ഇടറിപ്പോയി ...!!! മുന്നിൽ ഭാവി, മരൂഭൂമി പോലെ ശൂന്യമായിരുന്നു !!. നിനച്ചിരിക്കാതെ ജോലിയിൽ നിന്നും നീക്കം ചെയ്യപെടുന്നവന്റെ കഠിന വേദന എന്തെന്ന് അറിഞ്ഞവനാണ് ഞാൻ ... അതറിഞ്ഞവർ തന്നെയാവും ബഹുഭൂരിപക്ഷം പ്രവാസികളും .\nസിനിമ അവർക്ക് കൂടെ സമർപ്പിച്ചിരുന്നെങ്കിലെന്ന് അതുകൊണ്ടാവാം ഞാൻ കഠിനമായി ആഗ്രഹിച്ച് പോയതും .\nഇനി സിനിമയിലേക്ക് വരാം .\nഈ സിനിമ കാണുന്നത് വരെ സൈബർ സെൽ എന്നത് , ഓഫീസിൽ ഇരുന്നു കമ്പ്യൂട്ടറിൽ സേർച്ച് അടിച്ചു ഫയൽ കണ്ടുപിടിക്കുന്നത് പോലെ ലാഘവമായി പ്രതികളെ പിടിക്കുന്ന ഏർപ്പാട് ആണെന്നായിരുന്നു എന്റെ ചിന്ത. ഒപ്പം ഓൺലൈൻ തട്ടിപ്പുകളെ കുറിച്ച് ഇത്രമാത്രം ബോധവാനുമായിരുന്നില്ല താനും . സിനിമയിലെ ബാങ്ക് മാനേജരെപ്പോലെയാണ് അധിക പേരും , ഓ .ടി. പി ചോദിച്ചാൽ ഓർക്കാതെ കൊടുത്തു പോകുന്നവർ തന്നെയാണ് .\nകഥയും , തിരക്കഥയും , സംവിധാനവും.\nസൈബർ കുറ്റ കൃത്ത്യങ്ങളെക്കുറിച്ചു ബോധവാൻമാർ ആവേണ്ടതിലേക്ക് നമ്മെ ഉപദേശിക്കുന്നുണ്ട് , അല്ലെങ്കിൽ നയിക്കുന്നുണ്ട് ഈ സിനിമ . അവയൊക്കെ തന്നെ വെറും ഉപദേശങ്ങൾ ആയി പ്രേക്ഷകന് തോന്നാത്ത വിധത്തിൽ കഥയിൽ "ലയിപ്പിച്ചു" ചേർത്ത് വെച്ചിട്ടും ഉണ്ട് . അത് കൊണ്ട് തന്നെ ഒട്ടും ബോറടിക്കുന്നില്ല എന്ന് മാത്രമല്ല ചിരിച്ചും രസിച്ചും നമ്മൾ അവ ആസ്വദിച്ചു- ഉൾക്കൊണ്ടു മുൻപോട്ട് പോവും . അതാണ് കഥയും , തിരക്കഥയും , സംവിധാനവും ഒരുക്കിയ നവാഗതനായ തരുൺ മൂർത്തി ( ശരിക്ക് പറഞ്ഞാൽ ത്രിമൂർത്തി ) യുടെ കഴിവ് .. നമിക്കുന്നു ബ്രോ .\nകഥയിൽ കടന്നു വരുന്ന ഒരു ചെറിയ കഥാപത്രത്തിന് പോലും സിനിമയിൽ സ്‌പേസും , ഐഡന്റിറ്റിയും നൽകിയിട്ടുണ്ട് . അത് കൊണ്ട് തന്നെ രണ്ടു സീനിൽ കടന്നു വരുന്ന കെ സ് ആർ ടി സി ഡ്രൈവർ പോലും മനസിൽ തങ്ങി നിൽക്കും .\nഅഭിനേതാക്കളെ കഥാപത്രങ്ങളിലേക്ക് സന്നിവേശിപ്പിച്ച മിടുക്കു മുതൽ, സീനുകളുടെ തുടർച്ചയും , ചടുലതയും നിലനിർത്താൻ കാണിച്ച മിടുക്കും എടുത്ത് പറയേണ്ടതാണ് . കൂടുതൽ പറയണമെന്നുണ്ട് പക്ഷെ സ്ഥല സമയ പരിമിതി അനുവദിക്കുന്നില്ല .\nസൈബർ കുറ്റങ്ങൾ കണ്ടു പിടിക്കാൻ നിയോഗിക്കപ്പെട്ടവർ പോലും അത്തരം കുറ്റങ്ങൾ ലാഘവത്തോടെ ചെയ്യുന്നു എന്ന ദുരന്ത സത്യം , ഭാവിയിൽ സൈബർ ക്രൈമുകൾ സമൂഹത്തെ എത്രമാത്രം വരിഞ്ഞു മുറുക്കും എന്നതിന്റെ ചൂണ്ടു പലകയാണ് . സണ്ണി ലിയോണിന്റെയും , സരിതയുടെയും ക്ലിപ്പ് ചോദിക്കുന്ന പോലീസ് കാരനും , തുണ്ടുകൾ, പ്രോഗ്രാം ഫയലിൽ ഒളിപ്പിച്ചാൽ കണ്ടു പിടിക്കാൻ കഴിയില്ല എന്ന സംശയം തീർക്കുന്ന സൈബർ സെൽ ഉദ്യോഗസ്ഥനും വിള തിന്നുന്ന വേലികൾ തന്നെ !!\nഇങ്ങനെ പറഞ്ഞു പോയാൽ ഇത് എവിടെയും അവസാനിക്കാതെ പോകും എന്നതിനാൽ ഇനി ഷോർട്ട് ആക്കാം\nപ്രധാന അഭിനയതാക്കൾ മാത്രമല്ല ,ഒന്ന് വന്ന് മിന്നിമറിയുന്നവർ പോലും മിന്നി തിളങ്ങുന്നുണ്ട് . ലൂക്ക്മാനെയും, ബാലു വര്‍ഗ്ഗീസിനെയും കമ്പയർ ചെയ്താൽ ഒരു പൊടിക്ക് ലൂക്ക് മാൻ മുന്നിൽ ആണെന്ന് പറയാം . പ്രത്യേകിച്ച് പെങ്ങൾ മരിച്ചത് ആ കുഞ്ഞിനോട് പറയുന്ന സീൻ.\nബാലു വര്‍ഗ്ഗീസും കട്ടക്ക് നിന്നെങ്കിലും , സംഭാഷങ്ങളുടെ മോഡുലേഷനിൽ കുറച്ചു പിറകിലാണ് കക്ഷി , ഒപ്പം എല്ലാ സിനിമകളിലും കാണുന്ന പതിവ് വിക്കി... വിക്കിയുള്ള സംഭാഷണ ശൈലി എത്ര അടക്കിപ്പിടിച്ചിട്ടും ചിലയിടങ്ങളിൽ പുറത്ത് ചാടുന്നത് കാണാം .\nനായികയായി വന്ന കുട്ടി ഒരു പുതുമുഖത്തിന്റെ പതർച്ച ഇല്ലാതെ ചെയിതു , പ്രത്യേകിച്ച് "ആ മുഖത്ത് " അടിക്കുന്ന സീനിൽ . എന്നാൽ ബൈക്കിൽ പോവുമ്പോൾ അവനുമായി വാക്ക് തർക്കം ഉണ്ടാവുന്ന ഭാഗത്ത് കുറച്ചു അതിരു കടന്ന എക്സ്പ്രെഷൻ കൈയ്യിൽ നിന്ന് ഇട്ടു കളഞ്ഞതായി തോന്നി .\nഅത് പോലെ എടുത്ത് പറയേണ്ടതാണ് , ബിനു പപ്പുവിന്റെ പോലീസ് ഓഫീസർ . അദേഹത്ത്തിന്റെ പ്രണയവും , കല്യാണവും , മനോഹരമായി തന്നെ പറഞ്ഞു വെച്ചിരിക്കുന്നു . എല്ലാ സീനുകളിലും അദ്ദേഹം മികച്ചു നിൽക്കുമ്പോൾ തന്നെ ജോണി ആന്റണിയെ ഓഫീസിൽ വെച്ച് ചോദ്യം ചെയുന്ന സീനിൽ സംഭാഷണം ഡെലിവറി ചെയ്തിടത്ത് കുറച്ച് ആത്മവിശ്വാസക്കുറവും , കൃത്രിമത്വവും തോന്നി .\nവിനായകൻ മുതൽ ബഷീർ ആയി അഭിനയിച്ച അലക്സാണ്ടർ വരെ കഴിവ് കൊണ്ട് മിഴിവേകി . എന്നാൽ വിനായകന്റെ ഭാര്യയായി വന്ന കഥാപാത്രത്തിന് ഒരു സംഭാഷണം പോലും നൽകാതെ മാറ്റി നിർത്തിയത്തിനോടുള്ള നീരസം മറച്ചു വെക്കുന്നില്ല .\nപശ്ചാത്തല സംഗീതത്തിലെ സംഗീതം\nജെയ്ക്‌സ് ബിജോയുടെ പശ്ചാത്തല സംഗീതം സിനിമയുമായി ഇഴകി ചേർന്ന് നിൽക്കുന്നതിനാൽ ഒരിടത്ത് പോലും അലോസരമാവുന്നില്ല എന്ന് മാത്രമല്ല , ത്രില്ലെർ , ക്രൈ സിനിമകളിൽ നിലവിൽ കോപ്പി പേസ്റ്റ് ചെയ്‌പ്പെടുന്ന രാക്ഷസിനിലെ ബേക്ക് ഗ്രൗണ്ട് സ്ക്രോരിനോളം മികച്ചതുമാണ്. അഭിനന്ദനങ്ങൾ ..\nഫയിസ് സിദ്ധിഖിന്റെ ഛായാഗ്രഹണവും നിഷാദ് യൂസഫിന്റെ ചിത്രസംയോജനവും\nഈ ചിത്രത്തിന്റെ ഏറിയ ഭാഗവും ഷൂട്ടിംഗ് നിർവഹിക്കപ്പെട്ടിട്ടുള്ളത് രാത്രിയിൽ ആണ് . അത് കൊണ്ട് തന്നെ ഏതൊരു ഛായഗ്രഹകനും വെല്ലുവിളിയും ആണ് . പക്ഷെ രാത്രി കാഴ്ച്ചകൾ തീവ്രവും , സുവ്യക്തവുമായി തന്നെ ഒപ്പിയെടുത്തിട്ടുണ്ട് ഛായാഗ്രഹൻ .\nകൗമാരക്കാരനെ അറസ്റ്റ് ചെയ്ത് പുറത്തേക്ക് കൊണ്ട് വരുന്ന സീൻ കേമറ, ആ പരിസരത്ത് നിന്ന കാഴ്ച്ക്കാരന്റെ കാഴ്ചപോലെയാണ് സീൻ നമ്മുക്ക് കാണിച്ചു തരുന്നത് . ഒരിടത്ത് പോലും സിനിമയിൽ കേമറയുടെ സാന്നിധ്യം നമ്മെ ശല്യപ്പെടുത്തുന്നില്ല . അത്ര മനോഹരമായി ആംഗിളുകൾപോലും തിരഞ്ഞെടുത്തിട്ടുണ്ട് .\nചിത്രസംയോജനം അധവാ എഡിറ്റിംഗ്\nഷൂട്ട് ചെയ്ത ഭാഗങ്ങൾക്ക് ജീവൻ വെക്കുന്നത് എഡിറ്റിങ് ടേബിളിൽ ആണെന്ന് കേട്ടിട്ടുണ്ട് . അത് തികച്ചും അന്വർത്ഥമാക്കുന്ന രീതിയിൽ ആണ് ഇതിന്റെ എഡിറ്റിംഗ് നിഷാദ് യൂസഫ് നിർവഹിച്ചിട്ടുള്ളത് .\nകൂട്ടിൽ നിന്നും നായ കുരയ്ക്കുന്ന സീനിൽ നിന്നും സ്‌ക്രീനിൽ ബ്ലാക്ക് ഇട്ട് , കണ്ണടച്ചു നിൽക്കുന്ന വിനായകൻ കണ്ണ് തുറക്കുന്ന സീനിലേക്ക് കൊണ്ട് വരുന്ന ഒരു മാന്ത്രിക എഡിറ്റിംഗ് ഉണ്ടലോ അതൊന്നു മതി ഈ മഹാന്റെ വിരുത് തിരിച്ചറിയാൻ . എഡിറ്റിങ്ങ് ടേബിളിൽ ഇനിയും പുതു ജന്മങ്ങൾ പിറന്നു വീഴട്ടെ .\nഇനി കുറച്ചു കുറ്റം പറച്ചിൽ\nനായികയുടെ അച്ഛന്റെ ഡബ്ബിങ് ആവശ്യപ്പെടുന്നതിലും കൂടുതൽ ദയനീയത ഇട്ടുകളഞ്ഞതും , ആ കൗമാരക്കാരന്റെ അച്ഛൻറെയും അമ്മയുടെയും , ചലനങ്ങൾ മുതൽ സംഭാഷങ്ങങ്ങൾ വരെ വേണ്ട രീതിയിൽ സംവിധായകൻ ശ്രദ്ധിക്കാതെ പോയതും , ഫ്ലാറ്റിൽ നടക്കുന്ന കൊലപാതകത്തിലേക്ക് കഥ മാറുമ്പോൾ വേണ്ടത്ര ലിങ്ക് ഇല്ലാതെ "ഒരു ചാട്ടമായി" തോന്നുന്നതും കുറ്റങ്ങൾ ആയി പറയാം .\nമേല്പറഞ്ഞതൊന്നും വലിയ കുറ്റങ്ങൾ അല്ല . കുഞ്ഞിനെ കണ്ണെഴുതി പൊട്ടു തൊടുവിച്ചാൽ , കണ്ണ് തട്ടാതിരിക്കാൻ കവിളിൽ കുത്തുന്ന കറുപ്പ് പോലെ ഒരു ചെറിയ പൊട്ട് . അത്ര കണ്ടാൽ മതി\nഡാറ്റയാണ് ഇന്നില്ലെ ഏറ്റവും വലിയ വിലപ്പനചരക്കെന്നും , പഠിക്കാത്തവന്റെ ക്രൈം തെരുവിലും\nപഠിച്ചവന്റെ ക്രൈം ഓൺലൈനിലുമാണെന്ന് അടിവര ഇടുന്നുണ്ട് ഈ സിനിമ . ഒപ്പം ഇന്ന് വരെ ആരും പറയത്തവരുടെ ( താൽക്കാലിക ജീവനക്കാരുടെ , തൊഴിൽ അന്വേഷകരുടെ ) ജീവിതം കൂടെ വ്യകത്മായി ചേർത്ത് വെച്ചപ്പോൾ ..... ഓപ്പറേഷൻ സക്സസ് ..\nചുരുക്കത്തിൽ ഓപ്പറേഷൻ ജാവ ...ഓപ്പറേഷൻ സക്സസ് ..\nമനോജ് കുമാർ കാപ്പാട് - കുവൈറ്റ്\nCategories Malayalam# ManojKumarKappad# MovieReview#\nLabels: Malayalam, ManojKumarKappad, MovieReview


നിഴലായ് മാത്രം. - Part 45 - നല്ലെഴുത്ത്\nHome Malayalam NizhalayMathram Novel ShyniJohn നിഴലായ് മാത്രം. - Part 45\nവലിയേടത്തെ വൈദ്യപ്പുരയില് ചീകി മിനുസപ്പെടുത്തിയ കവുങ്ങിന് പാള പായയില് ദുര്‍ഗ മലര്‍ന്നു കിടന്നു.\nനിലാവിന്റെ നിറമുള്ള അവളുടെ മേനിയില് തീരെ നേര്‍ത്ത ഒരു വെളുത്ത മുണ്ടുമാത്രമായിരുന്നു വിരിച്ചിരുന്നത്.\nമഞ്ഞളും ചന്ദനവും അരച്ചു പുരട്ടി അപൂര്‍വ ഔഷധക്കൂട്ടു കൊണ്ട് നിര്‍മിച്ച പ്രത്യേക എണ്ണ കേശവന് വൈദ്യരുടെ സഹായി മേനക അവളുടെ ശരീരമാകെ തേപ്പിച്ചു.\nമുഖത്ത് കനത്തില് രക്തചന്ദനം അരച്ചു തേച്ചിരുന്നു.\nകേശവന് വൈദ്യന് വൈദ്യപ്പുരയുടെ വരാന്തയിലിരുന്ന് പച്ചമരുന്നുകള് കുത്തിച്ചതയ്ക്കുകയായിരുന്നു.\nദേവദത്തന് അവിടേക്ക് ചെന്നു.\nഅയാള്‍ക്ക് അരികിലായി അരഭിത്തിയിലിരുന്നു.\n' തങ്കത്തിന് എങ്ങനെണ്ട്'\n' വിളര്‍ച്ച അസാരംണ്ടായിരുന്നു. ഹോസ്പിറ്റലീന്ന് രക്തം കയറ്റീട്ടല്ലേ കൊണ്ടു വന്നത്.. അതോണ്ട് രക്ഷയായി. ഇപ്പോ പറയത്തക്ക ക്ഷീണമൊന്നുമില്ല. നാലാംനാള് വിവാഹായതോണ്ട് ഒരു സുഖ ചികിത്സയ്ക്കുള്ള നേരല്യാ.. എന്നാലും ധാര കോരി.. കല്യാണത്തിന്റെന്ന് അപ്സരസ് പോലെയുണ്ടാകും കുട്ടി'\nദേവദത്തന്റെ മുഖത്ത് സന്തോഷം നിറഞ്ഞു\n' ്അവളുടെ കഴുത്തിന്റെ ഇടത് ഭാഗത്ത് ഒരു പാട് കണ്ടോ വൈദ്യര്'\nതെല്ല് ആകാംക്ഷയോടെയാണ് ദേവദത്തന് ചോദിച്ചത്.\n' അതെന്തിന്റെയാണെന്ന് മനസിലായോ'\n' കണ്ടു.. തീരെ ചെറിയ പാടല്ലേ അത്.. മാല ഉരഞ്ഞുണ്ടായതാണെന്നാ കുട്ടി പറഞ്ഞത്.'\n' ഉം..' ദേവദത്തന് മൂളി\nഎങ്കിലും മുഖത്തൊരു സംശയം തങ്ങി നിന്നിരുന്നു.\nപ്രായശ്ചിത്ത പൂജയുടെ ഇടവേളയിലാണ് ദേവദത്തന് ഓടി വന്നത്.\nആ പാട് കണ്ടത് മുതല് തന്റെ മനസിന് സ്വസ്ഥതയില്ലാത്തത് പോലെ.\nവലിയേടത്തെ പരദേവകള്‍ക്ക് തന്നോടെന്തോ പറയാനുണ്ടെന്ന് അവന് തോന്നി.\n' നാല് മണിയാകുമ്പോഴേക്ക് ഇന്നത്തെ ചികിത്സ തീരില്ലേ.. വൈകിട്ട് അവള്‍ക്ക് സ്വര്‍ണമെടുക്കാന് പോകണം'\nദേവദത്തന് വിഷയം മാറ്റി.\n' അതു തീരും.. വെയില് മൂക്കണേന് മുമ്പന്നെ കുളി കഴിയും... പിന്നെ നിസാരം പണികളല്ലേയുള്ളു.. അവളെയാ പഴേ തങ്കമായിട്ട് കിട്ടണം.. അതല്ലേ വേണ്ടൂ.. ഞാന് പറഞ്ഞ വിധിപ്രകാരം തന്നെ വേണം ഭക്ഷണം. ഒമ്പതാകുമ്പോഴേക്കും വിളമ്പി വെ്ച്ചോളൂ..'\nദേവദത്തന് ആശ്വാസത്തോടെ എഴുന്നേറ്റ് പോന്നു.\nഉഷ.പൂജയ്ക്ക് വലിയേടത്തും കിഴക്കേടത്തും കുടുംബക്ഷേത്രത്തിലേക്ക് പോയിരുന്നു.\nശ്രീധരന് ചെറിയച്ഛനും വേദവ്യാസും പൂജാമുറിയിലാണ്.\nഇനി മുങ്ങിക്കുളി കഴിഞ്ഞ് ഉച്ചയ്ക്ക് ശേഷം മതി പൂജ\nഅതിന് മുന്‍പേ നിലവറ വൃത്തിയാക്കേണ്ടതുണ്ട്.\nദേവദത്തന് നിലവറയ്ക്ക് നേരെ നടന്നു.\nമണിച്ചിത്രത്താഴുകളിട്ടു പൂട്ടിയ നിലവറ തള്ളിത്തുറന്നപ്പോള് തന്നെ ദേവദത്തന് ഒരു അരുതായ്മ തോന്നി.\nപടികളിറങ്ങിച്ചെ്ല്ലുമ്പോള് കാലുകള് ഇടറി.\nഓരോ വായുകണികയിലും തങ്ങി നില്‍ക്കുന്ന സ്ത്രീ ഗന്ധം.\nസ്ത്രീകള് പ്രവേശിച്ചു കൂടാത്ത നിലവറയില്...\nദേവദത്തന് അമ്പരപ്പോടെ ഹോമത്തട്ടിലെത്തി.\nഹോമപീഠം ചുറ്റിക്കിടന്ന കരിനാഗങ്ങള് തലയുയര്‍ത്തി നോക്കി.\nപിന്നെ വിനീതരായി നിലത്തേക്ക് തലയര്‍പ്പിച്ചു പതിഞ്ഞു കിടന്നു.\nഹോമത്തട്ടിലേക്ക് കയറിയതും ദേവദത്തന്റെ ഓരോ രോമകൂപങ്ങളിലും ആ ഗന്ധം നിറഞ്ഞു.\nമൂക്കുവിടര്‍ത്തി ദേവദത്തന് അത് തിരിച്ചറിഞ്ഞു.\nഅയാള് നെഞ്ചില് കൈ ചേര്‍ത്തു.\n' സമസ്താപരാധവും പൊറുക്കണേ.\nഅയാള് ഹോമത്തട്ടില് കമിഴ്ന്നു വീണ് പരദേവകള്‍ക്ക് മുന്നില് കൈകൂപ്പി.\n' പൊറുത്തു തരണം.. എന്‍രെ തങ്കത്തോട് ക്ഷമിക്കണം.. പ്രേതബാധയാണവള്‍ക്ക് മനസിലാക്കണം..'\nമുന്നിലെ വേദഗ്രന്ഥങ്ങള് വിറകൊള്ളുന്നത് ദേവദത്തന് കണ്ടു\nഅപ്പോള് അസഹ്യമായ ഒരു ദുര്‍ഗന്ധം നാസാരന്ധ്രങ്ങളില് നിറഞ്ഞു.\nആയിരമായിരം നിലവിളക്കുകളും തൂക്കുവിളക്കുകയും കോല്‍വളക്കുകളും ഒന്നിച്ചു പ്രകാശിച്ചു.\nആ വെളിച്ചത്തില് കണ്ടു ചത്തുമലച്ചു പുഴുത്തു കിടക്കുന്ന കരിനാഗങ്ങള്.\nദേവദത്തന്റെ മിഴികള് ഈറനണിഞ്ഞു.\nനിലവറയില് കടന്നു കൂടുന്ന സ്ത്രീ ജീവനോടെ മടങ്ങില്ലെന്നാണ്.\nഎന്നിട്ടും വലിയേടത്തെ പെണ്‍കുട്ടിയെ തൊടാന് ആ കാവല്‍ക്കാരും മടിച്ചു.\nകാരണവര്‍മാരായി നല്‍കിയ ദൗത്യം ഭംഗം വരുത്തിയതിന്റെ മനോവിഷമം കൊണ്ടാവാം അവ ഹോമത്തട്ടിന്റെ അരികുകളില് തലതല്ലി ചത്തു.\nപകരം അവറ്റകളുടെ പുതിയ തലമുറക്കാര് ആരും ഏല്‍പിക്കാതെ തന്നെ നിലവറയുടെ കാവല് ഏറ്റെടുത്തിരിക്കുന്നു.\n' ക്ഷമിക്കുക' ദേവദത്തന് കരഞ്ഞു.\nപിന്നെ കണ്ണുനീര് തുടച്ച് മുണ്ട് തറ്റുടുത്ത് ഹോമപലകയിലിരുന്നു.\nഅഗ്‌നിയുടെ തീവ്രത കൂട്ടി\nകനല്‍വെളിച്ചത്തില് അവന്റെ മുഖം തീജ്വാല പോലെയായി.\nഅഗ്‌നിയില് ഹവിസും മലരും എള്ളും മഞ്ഞളും അര്‍പ്പിച്ചു.\n' കാലകേയ സര്‍പ്പങ്ങളേ സ്വസ്തി'\nദേവദത്തന് തീക്കനലിന് ഉള്ളിലേക്ക് കൈനീട്ടി,\nകകനലുകള് വാരിയെടുത്തിട്ടും കൈ പൊള്ളിയില്ല.\nആ തീപ്പൊരികകളെ ചത്തുകിടക്കുന്ന നാഗങ്ങള്‍ക്കു മീതെ ഊതി വിട്ടു.\nഓട്ടുമണികള് തനിയേ മുഴങ്ങി.\nനാഗങ്ങളുടെ പുഴുവരിച്ച ശരീരങ്ങള് അപ്രത്യക്ഷമായി.\nപകരം നിലവറയുടെ നാലു ദിക്കില് നിന്നും കരിനാഗങ്ങള് ഇഴഞ്ഞു വന്നു\nഅവയുടെ കഴുത്തിലെ സ്വര്‍ണവര്‍ണ നാഗപടങ്ങള് തിളങ്ങി.\n'എല്ലാം നിങ്ങളെ ഏല്‍പിക്കുന്നു'\nദേവദത്തന്റെ ശബ്ദം മുഴങ്ങി.\nദേവദത്തന് അവയ്ക്കു നേരെ കൈ നീട്ടി\nഇഴഞ്ഞു വന്ന നാഗങ്ങള് സാഷ്ടാംഗം നമസ്‌കരിച്ചത് പോലെ കിടന്നു.\nപിന്നെ ഇഴഞ്ഞ് ഹോമത്തട്ടിന് മീതെ കയറി വന്ന് ദേവദത്തന് ചുറ്റും ഒരു കോട്ടപോലെ നിലയുറപ്പിച്ചു.\n'നന്ദി' ദേവദത്തന് പതിയെ ഉരുവിട്ടു\nപ്രായശ്ചിത്ത പൂജ രണ്ടാം ദിനത്തിലേക്ക് കടന്നപ്പോള് തന്നെ ദേവപ്രീതി കാണാനുണ്ട്.\nശാസ്ത്രം നിഷ്‌കര്‍ഷിക്കുന്നത് പോലെ ഒന്നാംദിനം കാല്..\nഅതേ നഷ്ടപ്പെട്ടതില് പാതി സിദ്ധി തിരിച്ചു കിട്ടിയിരിക്കുന്നു.\nമൂന്നില് മന്ത്രഗ്രന്തങ്ങള് തുറന്നു വെച്ചു\nഓരോന്നോരാന്നായി ഒരോ വിധികളും ചെയ്തു.\nനിലവറയൊട്ടാകെ പുണ്യാഹം തളിച്ച് ശുദ്ധിയാക്കി.\nപടികള് തിരിച്ചു കയറുമ്പോള് ഒരു പുതു ചൈതന്യത്തിന്റെ വെളിച്ചമായിരുന്നു നിലവറയ്ക്ക്.\nദേവദത്തന് ചെല്ലുമ്പോള് ക്ഷേത്രദര്‍ശനം കഴിഞ്ഞ് വലിയേടത്തും കിഴക്കേടത്തും തിരിച്ചു വന്നിരുന്നു.\nവലിയമ്മാമ്മ വേദവ്യാസിനോട് സംസാരിച്ചു കൊണ്ട് ചുറ്റു വരാന്തയില് നില്‍പ്പുണ്ട്.\nദേവദത്തന് നടന്ന് പൂജാമുറിയ്ക്ക് മുന്നിലെത്തിയപ്പോള് ' നില്‍ക്കു ദേവാ' എന്ന് അദ്ദേഹം പിന്നില് നന്നും വിളിച്ചു.\nകിഴക്കേടത്തിന്റെ കൈയ്യിലെ വാഴയിലക്കീറില് ചന്ദനത്തിനൊപ്പം പുതഞ്ഞു കിടക്കുന്ന ഒരു ചെറിയ ഏലസ്സ് അയാള് കണ്ടു.\nഅതയാള് ദേവദത്തന് നീട്ടി. വലംകൈയ്യിന്റെ ഉള്ളം കൈയ്യില് അയാളതേറ്റു വാങ്ങി.\n'ഒരു തങ്കമാലയില് കൊളുത്തി കഴുത്തിലണിയാന് പറയണം അനിയത്തിക്കുട്ടിയോട്.. ഇനിയും ഉപദ്രവം ഉണ്ടാവരുതല്ലോ'\nകിഴക്കേടത്ത് അതു പറഞ്ഞപ്പോള് ദേവദത്തന് നടുങ്ങി നിന്നു.\n' സമയം കളയണ്ട.. ഇപ്പോ തന്നെ കൊണ്ടുചെന്ന് കെട്ടിക്കോളൂ.. ഒരു കാരണവശാലും അഴിക്കരുതെന്ന് പറയണം.. സംശയിക്കണ്ട.. അവള് കളയില്ല.. കുറുമ്പൊക്കെ മാറിത്തുടങ്ങീന്ന് കരുതിക്കോളൂ..'\n' സംശയം തീര്‍ന്നിട്ടില്ലാല്ലേ.. ഞാനും കണ്ടു ആ പാട്.. പക്ഷേ ഒന്നും വിശദായിട്ട് പറയാന് കഴിയണില്ല.. ഇന്നു രാത്രി ഒരു പ്രത്യേക കര്‍മ്മം കൂടി ചെയ്യണം നമുക്ക് പ്രായശ്ചിത്ത പൂജയ്ക്കൊപ്പം.. എല്ലാത്തിനും തെളിച്ചം വരും.. സമാധാനത്തോടെ പോകൂ'\nദേവദത്തന് ഏലസടങ്ങിയ വാഴയിലയുമായി വൈദ്യപ്പുരയിലേക്കു നടന്നു. ഇടനാഴി തിരിഞ്ഞു വരുമ്പോള് എതിരേ ജാസ്മിന് വരുന്നു.\nഎന്നത്തേക്കാളും സുന്ദരിയായിരുന്നു അവളന്ന്.\nകറുത്തകരയുള്ള പുളിയിലക്കര മുണ്ടാണ് ചുറ്റിയിരിക്കുന്നത്.\nമുടിയ്ക്ക് വളരെ നീളം വെച്ചതായി തോന്നിച്ചു\nമുഖം നിറയെ പ്രകാശം നിറഞ്ഞ ചിരി.\nകാറ്റില് അവള്‍ക്കു ചുറ്റും മുടിയിഴകള് തിരമാലകളേ പോലെ ചിതറി.\nദേവദത്തന് കണ്ണിമയ്ക്കാതെ അവളെ നോക്കി.\n' എന്തേ ഇങ്ങനെ നോക്കുന്നേ'\n' ഒരു കള്ളലക്ഷണംണ്ടല്ലോ മുഖത്ത്'\n' നീയെന്താ ഇതിലേ ചുറ്റി നടക്കുന്നത്.'\n' കഴുത്തിന് കിട്ടിയത് പോരാന്നുണ്ടോ'\n' അതൊക്കെ ഞാന് മറന്നു.. ദത്തേട്ടന് എവിടേക്കാണ് പോകുന്നതെന്ന് പറയൂ'\nശൃംഗാര ഭാവത്തിലായിരുന്നു അവള്.\n' ഞാന് തങ്കത്തിന്റെ അടുത്തേക്ക്.. ഈ ഏലസ് അവളുടെ കഴുത്തിലണിയിക്കണം'\n' ഇങ്ങു തന്നേക്കൂ.. ഞാനിട്ടു കൊടുക്കാം.' ജാസ്മിന് കൈ നീട്ടി.\nമറിച്ചൊന്നും ചിന്തിക്കാതെ ദേവദത്തന് അത് അവളുടെ കൈയ്യിലേക്ക് വെച്ചു കൊടുക്കാന് ശ്രമിച്ചു.\nപക്ഷേ അപ്പോഴേക്കും പുറകില് നിന്നും ' ദത്തേട്ടാ' എന്ന വിളി കേട്ടു\nപിന്നില് ജീന്‍സും ടോപ്പുമിട്ടു നില്‍ക്കുന്ന ജാസ്മിന്.\nഒപ്പം നേഹയും സ്വാതിയും.\nഒരുനിമിഷം കൊണ്ട് ദേവദത്തന് വിയര്‍പ്പില് മുങ്ങി.\nഅയാള് ഞെട്ടിത്തിരിഞ്ഞു നോക്കി.\n'എടീ' പരിസരം മറന്ന് ദേവദത്തന് അലറി\nജാസ്മിനും നേഹയും സ്വാതിയും ഞെട്ടിപ്പോയി.\nഅതൊന്നും ശ്രദ്ധിച്ചില്ല ദേവദത്തന്.\nമറുപടിയായി അന്തരീക്ഷത്തില് നിന്നും അലര്‍ച്ച പോലെയൊരു പൊട്ടിച്ചിരി മുഴങ്ങി.\nവീശിയടിച്ച കാറ്റില് അടിതെറ്റി ദേവദത്തന് ഭിത്തിയിലേക്ക് തെറിച്ചു നി്ന്നു.\nദേവദത്തന്റെ മുന്നില് വൈദ്യപ്പുരയിലേക്കുള്ള വാതില് കാറ്റില് വലിയ ശബ്ദത്തോടെ തെരുതെരേ വന്നടിച്ചു.\nദേവദത്തന് കഴുത്തിലെ രുദ്രാക്ഷമാലയില് തൊട്ടു.\nഅതോടെ ചിരി നിലച്ചു.\nസ്തബ്ധരായി നില്‍ക്കുന്ന പെണ്‍കുട്ടികളെ വാത്സല്യത്തോടെ ദേവദത്തന് നോക്കി\n' സാരമില്ല... പലതും കാണും കേള്‍ക്കും.. പക്ഷേ പരിഹാരംണ്ടാവും.. ദൈവത്തെ മനസില് കരുതിക്കോളുക'\nദേവദത്തന് വൈദ്യപ്പുരയുലേക്ക് നടന്നു പോയി.\nവൈദ്യപ്പുരയുടെ വരാന്തയില് കുളികഴിഞ്ഞ് നനഞ്ഞ മുടി ചിക്കിക്കൊണ്ട് നില്‍ക്കുകയായിരുന്നു ദുര്‍ഗ\n്അവളുടെ മുഖം തുടച്ചു മിനുക്കിയ നിലവിളക്കു പോലെ ചൈതന്യം തുളുമ്പി നിന്നു.\nവെളുപ്പില് ചുവന്ന കസവുള്ള പട്ടുപാവാടയും ബ്ലൗസുമായിരുന്നു വേഷം.\nഅടുത്തു തന്നെ മേനകയുമുണ്ടായിരുന്നു.\nഒരു ചെറിയ പെണ്‍കുട്ടിയുടെ ഭാവവും പ്രസരിപ്പും ്അവളില് കണ്ടപ്പോള് ദേവദത്തന്റെ മനം നിറഞ്ഞു.\n' ആ മാലയൂരി ഈ ഏലസ് കൊളുത്തിയിട്ട് ധരിച്ചേക്കൂ'\nദേവദത്തന് ഏലസ് അവളെ ഏല്‍പിച്ചു.\n' ഇനിയും ഏലസ്സോ.. എന്റെ ദേഹമാകെ ഒരു ശ്രീകോവില് പോലെയായല്ലോ'\nദുര്‍ഗ കുസൃതി പൂണ്ടു\nമഹേഷിനെ തിരിച്ചു കിട്ടിയെന്നറിഞ്ഞതില് പിന്നെ എത്ര പെട്ടന്നാണ് അവള് പഴയ ദുര്‍ഗയായതെന്ന് വിസ്മയത്തോടെ അയാള് ചിന്തിച്ചു.\nദേവദത്തന് മുന്നില് നിന്നു തന്നെ ദുര്‍ഗ മാലയൂരി ഏലസ് കൊളുത്തി കഴുത്തിലിട്ടു.\nദേവദത്തന് അതിന്റെ കൊളുത്ത് അടുപ്പിച്ച് കൊടുത്തു.\n' നല്ല കുട്ടിയായിട്ടരിക്കണം.. അനുസരണക്കേടൊന്നും കാണിക്കരുത്'\nദേവദത്തന് അവളുടെ കവിളില് തഴുകി.\n' നാലാം ദിവസം വിവാഹമാ.. അതും ഈ നാട് മുഴുവന് ഇളക്കിമറിച്ച വിവാഹം.. അതിനിടയില് മുടക്കാന് പാടില്ലാത്ത പ്രായശ്ചിത്ത പൂജ.. ഏട്ടന് ഓടിയോടി നടക്കേണ്ടി വരും.. കുരുത്തക്കേടുണ്ടാവരുത് കേട്ടോ'\n' ഇനി ഒന്നിനും എനിക്കു വയ്യ ദത്തേട്ടാ'\nദുര്‍ഗയുടെ മിഴികള് നിറഞ്ഞു.\n' എന്നാല് ശരി.. ഇവന്റു ഗ്രൂപ്പുകാരെ കാണണം ഏട്ടന്... വൈകിട്ട് നിനക്ക് ആഭരണമെടുക്കാന് പോകണം.. ഒരുങ്ങി നിന്നേക്കണം'\n' ഉം..' ദുര്‍ഗ തലയാട്ടി\n' കുട്ടിയ്ക്ക് ഭക്ഷണം കൊടുത്താളൂട്ടോ'\n' എന്നാല് വാ.. എന്റെ കൂടെ'\nദേവദത്തന് അവളുടെ കൈപിടിച്ചു.\n' നല്ല വിശപ്പുണ്ട്' ദുര്‍ഗ അയാളുടെ കൈപിടിച്ചു നടന്ന് കൊഞ്ചി.\nരണ്ടുപേരും ഊണ്‍മുറിയില് ചെല്ലുമ്പോള് പവിത്ര അടുക്കളയിലുണ്ടായിരുന്നു\nചെറിയുള്ളി അരിഞ്ഞു മൂപ്പിച്ച നെയ്യില് ചോറു കടുകു വറുക്കുന്ന മണം അവിടെയാകെ നിറഞ്ഞു നിന്നു.\nദുര്‍ഗയ്ക്കുള്ള പ്രത്യേക ഭക്ഷണമാണ്.\n' ആഹാ വന്നോ ഏട്ടനും അനിയത്തിക്കുട്ടിയും'\nപവിത്ര ചിരിയോടെ അടുത്തു വന്നു.\n' എടുക്കട്ടെ തങ്കക്കുട്ടീടെ സ്പെഷ്യല് ഫുഡ്.'\nഅവള് അടുത്തു വന്നു .\n' ഉം..' ദുര്‍ഗ മൂളി.\n' ഫുഡ് എന്തായാലും പവിയേട്ടത്തി ഉണ്ടാക്കിയാല് സൂപ്പറായിരിക്കും. എനിക്കറിയാം'\n' അങ്ങനെ പറഞ്ഞു അവളെ പുകഴ്ത്തണ്ട തങ്കം.. പവി ഇപ്പോ തന്നെ നിലത്തും താഴെയുമല്ല'\n' പി്ന്നേ.. എന്നു വെച്ചാല് ഞാനെപ്പോഴും തലേലല്ലേ ഇരിക്കണേ'\nപവിത്ര കളിയായി ദേവദത്തന്റെ കവിളിലൊന്നു പിച്ചിയിട്ട് അകത്തേക്ക് പോയി.\nദേവദത്തന്റെ മുഖം ചുവന്നു.\nഅനിയത്തി കണ്ടോ എന്ന് അയാള് ഇടം കണ്ണിട്ട് നോക്കി.\nആ കള്ള ഭാവം കണ്ട് ദുര്‍ഗയ്ക്ക് ചിരിവന്നു.\nഅവര് തമ്മിലുള്ള പെരുമാറ്റം എത്രയേറെ മാറിപ്പോയെന്നോര്‍ത്ത് വിസ്മയിച്ചിരിക്കുകയായിരുന്നു ദുര്‍ഗ\nദത്തേട്ടന്റെ മുഖത്തെ ചമ്മല് അവള് കണ്ടില്ലെന്ന് നടിച്ചുയ\n' എന്നാല്‍പ്പിന്നെ തങ്കം കഴിക്ക്.. ഞാന് പുറത്തു പോയിട്ട് വരട്ടെ.. '\nദേവദത്തന് പുറത്തേക്ക് പോയി.\nപവിത്ര ദുര്‍ഗയ്ക്കുള്ള ഭക്ഷണം കൊണ്ടുവെച്ചു.\nദുര്‍ഗ കഴിക്കാന് തുടങ്ങി.\nഅപ്പോള് അവള്‍ക്ക് അഭിമുഖമായ കസേരയില് ധ്വനി പൊടുന്നനെ വന്നിരുന്നു.\nദുര്‍ഗ കണ്ണിമക്കാതെ അവളെ നോക്കി.\n' നീയെന്നെ ഇപ്പോള് സ്നേഹിക്കുന്നില്ല.. അല്ലേ ദുര്‍ഗ'\n' എനിക്ക് സ്നേഹമുണ്ട്.. പക്ഷെ ഇനി വലിയേടത്തെ ആളുകള്‍ക്ക് ദോഷം വരുന്നതൊന്നും ഞാന് ചെയ്യില്ല'\nദുര്‍ഗ സംശയമൊന്നുമില്ലാതെ പറഞ്ഞു.\nധ്വനിയുടെ നോട്ടം കൂര്‍ത്തു.\n' വിവാഹം വലിയ രീതിയില് നടത്താനാണ് എല്ലാവരുടേയും തീരുമാനം അല്ലേ'\nഅവള് ആ വിഷയത്തില് നിന്നും വഴിമാറിയത് ദുര്‍ഗയെ ആശ്വസിപ്പിച്ചു.\n' അതെ.. ' ദുര്‍ഗ മൂളി\n' എന്റെ വിവാഹവും നാടുമുഴുവന് അറിയിച്ചായിരുന്നു.. അന്ന് രാജകുമാരിയേ പോലെയാ ഞാനൊരുങ്ങിയത്. കുതിരപ്പുറത്ത് സ്വയംവരത്തിനു വന്ന രാജകുമാരനേ പോലെ എന്റെ മഹിയേട്ടന്'\nധ്വനി വിഷാദത്തോടെ മന്ദഹസിച്ചു.\nദുര്‍ഗയ്ക്കെന്തോ വല്ലാത്ത ഉള്‍ഭയം തോന്നി\nതാന് ധ്വനിയെ ഭയന്നു തുടങ്ങുകയാണോ എന്ന ആശങ്കയോടെ ദുര്‍ഗ അവളെ നോക്കി.\n' എന്നെ ഉപദ്രവിക്കരുത്... നീയാണ് പറഞ്ഞത് ഞാന് മഹിയേട്ടനെ തന്നെ വിവാഹം കഴിക്കണംന്ന്'\nയാചിക്കുന്നത് പോലെയായിരുന്നു ദുര്‍ഗയുടെ സംസാരം\n' മഹിയേട്ടനില്ലാതെ എനിക്ക് ജീവിക്കാന് കഴിയില്ല..'\nധ്വനിയുടെ വാക്കുകള് ദുര്‍ഗയെ പ്രകമ്പനം കൊള്ളിച്ചു\n' ധ്വനീ' അമ്പരപ്പോടെ ദുര്‍ഗ വിളിച്ചു\n' പേടിക്കണ്ട.. എനിക്കും ജീവിക്കാന് കഴിയില്ലായിരുന്നു.. മരിക്കുന്നതിന് മുന്‍പ്'\nധ്വനി അതു പറഞ്ഞിട്ടും അവളെ വിശ്വസിക്കാനാവാതെ ദുര്‍ഗ പകച്ചു നോക്കിയിരുന്നു.\n................ .............. ..........\nഅരികില് ഗോള്‍ഡന് കസവുപണികളുള്ള കടുംമെറൂണ് കാഞ്ചീപുരം പട്ടുസാരി.\nപവിത്രയാണ് ആ സാരി ദുര്‍ഗയ്ക്ക് വേണ്ടി സെലക്ട് ചെയ്തത്.\n' ഒരുപാട് സ്വര്‍ണം പ്രദര്‍ശിപ്പിക്കാനൊന്നും എനിക്കിഷ്ടമല്ല.. ഒന്നോ രണ്ടോ മാല അതുമതി'\nദുര്‍ഗ നിര്‍ബന്ധം പറഞ്ഞു.\nപരമ്പരാഗത ഡിസൈനിലുള്ള നാലഞ്ച് മാലകളും വളകളും അവളും ജാസ്മിനും നേഹയും സ്വാതിയും കൂടി തെരഞ്ഞെടുത്തു.\nപെണ്‍കുട്ടികള് നാലുപേര്‍ക്കും അവര്‍ക്കിഷ്ടപ്പെട്ട മോഡലിലുള്ള രണ്ടുപവന്റെ മാലകളും ദേവദത്തന് തിരഞ്ഞെടുത്തു.\nപര്‍ച്ചേസ് കഴിഞ്ഞ് തിരികെ വലിയേടത്ത് എത്തിയപ്പോള് രാത്രി പത്തു കഴിഞ്ഞു\nദേവദത്തന് വേഗത്തില് കുളത്തില് മുങ്ങിക്കുളിച്ച് വന്നു.\nപ്രായശ്ചിത്തപൂജ തുടരാന് അരനാഴിക നേരമേയുള്ളു.\nഅവന് മുറിയില് ചെന്ന് വസ്ത്രം മാറി പൂജയ്ക്കുള്ള ചെമ്പട്ടു തിരഞ്ഞു കൊണ്ടിരിക്കുമ്പോള് പവിത്ര പടികള് കയറി വന്നു.\nമഞ്ഞള് നിറമുള്ള ഒരൊഴുക്കന് സാരിയാണ് വേഷം.\nനെറ്റിയില് പടര്‍ന്ന സിന്ദൂരത്തരികള്.\nവൈദ്യുതി വെട്ടത്തില് ഒരു സ്വര്‍ഗീയ ദേവതയാണെന്ന് തോന്നുന്ന രൂപ സൗകുമാര്യം.\nദേവദത്തന്റെ നെറ്റിയൊന്ന് ചുളിഞ്ഞു.\n' എന്താ നോക്കി നില്‍ക്കണേ'\nപവിത്ര അവനെ നോക്കി മന്ദഹസിച്ചു.\nദേവദത്തന് ചുഴിഞ്ഞു നോക്കി.\n' എന്താ ദത്തേട്ടാ'\nഅവള് അടുത്തേക്ക് വന്നു കൈയ്യില് പിടിക്കാന് നോക്കി.\n' പൂജയ്ക്ക് പോകേണ്ടതാണ്.'\n'ഉം..' പവിത്ര ആട്ടുകട്ടിലില് ഇരുന്നു.\n' എന്താ ഇങ്ങനെ തുറിച്ച് നോക്കുന്നത്.. അത്രയ്ക്ക് ഭംഗിയാണോ എന്നെ കാണാന്'\nദേവദത്തന് ചിരി വന്നു.\n' പിന്നേ .. ഭംഗി.. തൊലി കുറച്ച് വെളുത്തിരുന്നാല് ഭംഗിയുണ്ടാകുമോ.. ഞാന് നോക്കിയതില് വേറെ കാര്യംണ്ട്'\n' വേറെ കാര്യോ.. അതെന്താ' പവിത്ര കണ്ണുകള് കൂര്‍പ്പിച്ചു.\n' നീയൊരു യക്ഷിയാണോ എന്ന് നോക്കിയതാ'\n' യക്ഷിയോ.. ദേ ദത്തേട്ടാ... എന്നെ വെറുതേ യക്ഷിയാക്കല്ലേട്ടോ'\nപവിത്ര ദേഷ്യം ഭാവിച്ച് വിരല് ചൂണ്ടി.\nദേവദത്തന് ഉറക്കെ ചിരിച്ചു.\n' എടി പൊട്ടി .. ജാസ്മിന്റെ രൂപത്തില് അവളിന്നെന്റെ മുന്‍പില് വന്നു. കിഴക്കേടം തന്ന ഏലസ്സ് ചതിയില് നശിപ്പിക്കാന്'\n' ആര്' പവിത്ര ജാഗരൂകയായി.\n' ദത്തേട്ടന് കണ്ടോ അവളെ'\n' കണ്ടു.. പ്രായശ്ചിത്തപൂജ ഫലിക്കാന് തുടങ്ങിയിരിക്കുന്നു.. '\nദേവദത്തന് നെഞ്ചില് കൈചേര്‍ത്തു.\n' നീ പടികയറി വന്നപ്പോള് വ്ല്ലാത്തൊരു തേജസ്.. അവള് വേഷം കെട്ടി വന്നതാണോ എന്ന് ശങ്കിച്ചു'\n' ഞാനതല്ല ചിന്തിക്കുന്നത്'\nപവിത്ര അവനെ നീരസത്തോടെ നോക്കി\n' പ്രേതം എന്തിനാ ജാസ്മിന്റെ രൂപം തന്നെ കെട്ടി വന്നത്.. അതെന്താ ദത്തേട്ടനെ വശീകരിക്കാന് അവള്‍ക്കേ പറ്റൂ'\nഅവളുടെ ചോദ്യം ദേവദത്തനെ അമ്പരപ്പിച്ചു.\n' പവിയെന്താ എന്തോ മനസില് വെച്ചു ചോദിച്ചത് പോലെ' അയാളുടെ മുഖപ്രസാദം മങ്ങി.\n' ഒന്നൂല്ല.. എനിക്കവളെ കാണണതേ ദേഷ്യാണ്.. ജാസ്മിനെ'\n' അവള്‍ക്ക് മാങ്ങാമാല വാങ്ങിക്കൊടുക്കാന് എന്തായിരുന്നു ദത്തേട്ടന് ഉത്സാഹം'\n' പവീ' ദേവദത്തന് അസഹ്യതയോടെ വിളിച്ചു.\n' സംസാരിച്ച് നില്‍ക്കണ്ട.. വലിയച്ഛന് വഴക്ക് പറയും.. ചെല്ല്'\nപവിത്ര എടുത്തു നല്‍കിയ ചെമ്പട്ടു വാങ്ങി ദേവദത്തന് അരിശത്തോടെ ഗോവണിയിറങ്ങി.\nചുറ്രു വരാന്തയിലൂടെ ചെല്ലുമ്പോള് ഒരു ഉരുളന് തൂണില് ചാരി നിന്ന് ജാസ്മിന് ആരോടോ മൊബൈലില് സംസാരിക്കുന്നത് ദേവദത്തന് കണ്ടു.\n' ഒറ്റക്കിങ്ങനെ വന്നു നില്‍ക്കാണോ കുട്ടീ.. വേണ്ടാട്ടോ.. നമുക്കിത് കഷ്ടകാലാണ്'\nദേവദത്തന് അവളെ ശാസിച്ചു.\n' ഓസ്‌ട്രേലിയയില് നിന്ന് മമ്മ വിളിച്ചതാ ദത്തേട്ടാ.. കട്ടായി പോകുന്നു. റേഞ്ചില്ലാന്ന് കരുതി ഇങ്ങോട്ടു വന്നതാ'\nക്ഷമാപണത്തോടെ ജാസ്മിന് പറഞ്ഞു.\n' ങാ.. വേഗം കട്ട് ചെയ്ത് പോയ കിടന്നുറങ്ങാന് നോക്ക്' വാത്സല്യമായിരുന്നു അയാളുടെ വാക്കുകളില്.\nപവിത്ര അവളെ ഗൗനിച്ചതേയില്ല.\n' ശരി.. ഞാന് ചെല്ലട്ടെ' ദേവദത്തന് അവളെ കടന്നു പോയി.\n' ഉം..' പവിത്ര അവളെ നോക്കി ഒന്നിരുത്തി മൂളി.\n' ദത്തേട്ടനെ കാണുമ്പോഴേയുള്ളു നിനക്കീ ഫോണ് വിളി'\nഅല്‍പ്പം ദേഷ്യപ്പെട്ടായിരുന്നു പവിത്രയുടെ ചോദ്യം.\nജാസ്മിന്റെ മുഖം മങ്ങിപ്പോയി.\n' ദത്തേട്ടനെ നീ മോഹിച്ചതൊക്കെ എനിക്കറിയാം.. ഇനി അത് വേണ്ടാട്ടോ'\nജാസ്മിനെ നോക്കി മുഖം വെട്ടിത്തിരിച്ച് പവിത്ര അകത്തേക്ക് പോയി.\nജാസ്മിന് അതുനോക്കി അമ്പരന്ന് നിന്നു.\nഅടുത്ത നിമിഷം അവളുടെ മിഴികള് നിറഞ്ഞു നീര്‍ത്തുള്ളികള് നിലത്തേക്കിറ്റു.\n..................... ...................... .........\nനിലവറയുടെ നിലത്ത് വരച്ച വലിയ മന്ത്രവാദക്കളം.\nചതുര രൂപത്തിലുള്ള അതിന്റെ നാലു കോണിലും ഓരോരുത്തരായി ഇരുന്നു.\nവേദവ്യാസ്, കിഴക്കേടത്ത്, ദേവദത്തന്, ശ്രീധരന് ഭട്ടതിരി.\nഒത്തനടുക്ക് വരച്ച വൃത്തത്തിനകത്ത് വലിയേടത്ത് പത്മനാഭന് ഭട്ടതിരിയും. നിലവറാകെ വിളക്കുകള് പ്രഭ ചൊരിഞ്ഞു.\nമന്ത്രങ്ങള് ഓരോന്നും കിഴക്കേടം ചൊല്ലി\nവേദവ്യാസും ശ്രീധരന് ഭട്ടതിരിയും അതേറ്റു ചൊല്ലി\nപത്മനാഭന് ഭട്ടതിരി പൂജാക്രിയകള് ഓരോന്നായി ചെയ്തു.\nകളത്തിന് നടുവില് നിവര്‍ത്തിവെച്ച താളിയോലകള് ചലിക്കുന്നത് വലിയേടത്ത് കണ്ടു.\nകവിടികള് ഉരുളാന് തുടങ്ങി.\nഅവ നേരെ ചെന്ന് കളത്തില് ചുറ്റിക്കറങ്ങാന് തുടങ്ങി.\nവേദവ്യാസ് അതിന് നേര നോക്കി മന്ത്രിച്ചു.\n' കടന്നു കിട്ടിയതിനേക്കാള് കഷ്ടതള് അനുഭവിക്കാനിരിക്കുന്നുവെന്നാണ് വിധി'\nദേവദത്തനും കിഴക്കേടത്തും അതു തിരിച്ചറിഞ്ഞു.\nകൈകള്‍കൂപ്പി ധ്യാന നിമീലിതനായിരിക്കുകയായിരുന്നു വലിയേടത്ത്.\nമന്ത്രങ്ങള് ആ ചുണ്ടില് നിന്നും ഉതിര്‍ന്നു വീണു\nമച്ചകത്ത് കുടികൊള്ളുന്ന പരദേവകളേ പ്രസാദിക്കുക.\nനിങ്ങളല്ലാതെ വലിയേടത്തിന് മറ്റൊരു സംരക്ഷകരില്ല.\nഒന്നിലും ശ്രദ്ധിക്കരുതെന്ന് മനസു പറഞ്ഞു\nപക്ഷെ ഓരോ കര്‍മ്മങ്ങളും അണുവിട തെറ്റാതെ പൂര്‍ത്തിയാക്കിയേ പറ്റൂ.\nശ്രീധരന് ഭട്ടതിരി അയാള്‍ക്കു മുന്നിലെ പീഠത്തില് കരിങ്കോഴിയെ കൊണ്ടുവെച്ചു.\nകാലുകള് ബന്ധിച്ചിരുന്നില്ലെങ്കിലും കഴുത്തുനീട്ടി അത് നിവര്‍ന്നു കിടന്നു.\n' ദുഷ്ടശക്തികളേ കാണുക'\nകരിങ്കോഴി ഒന്നു പിടഞ്ഞു.\nഅതിന്റെ ഉടലും തലയും വേര്‍പെട്ടു\nരക്തം ചീ്റ്റിത്തെറിച്ച് മന്ത്രവാദക്കളം നനഞ്ഞു.\n' പരദേവകളേ.. മച്ചകത്തെ നിങ്ങള്‍ക്കു മുന്നില് തെളിഞ്ഞു കത്തിയ കെടാവിളക്ക് .. തലമുറകളായി അണയാതെ കെടാവിളക്കഞ്ഞതിന് പ്രായശ്ചിത്തം ചോദിക്കുന്നു'\nകോഴിച്ചോരയില് മുങ്ങിയ ചെറിയ ശൂലം വലിയേടത്ത് എടുത്തു.\nപിന്നെ നാവു പുറത്തേക്ക് നീട്ടി.\nമന്ത്രോച്ചാരണങ്ങളുടെ ശക്തി കൂടി.\nനിലവിളക്കിന്റെ അഗ്നിയില് പഴുത്ത ശൂലം വലിയേടത്ത് തന്റെ നാവിലേക്ക് കുത്തിയിറക്കി.\nമാംസം കരിയുന്ന ശബ്ദം കേട്ട് ദേവദത്തന്റെ മനമിടറി.\nഎല്ലാ കുറ്റവുമേറ്റെടുത്ത് പ്രായശ്ചിത്തത്തിനായി അപേക്ഷിക്കുമ്പോള് ഇടറരുത്.\nഅതേ മാനസികാവസ്ഥയിലായിരുന്നു വേദവ്യാസും.\nവലിയേടത്തിന്റെ നാവില് ശൂലം തൂങ്ങിക്കിടന്നാടി.\nശരീരത്തിന്റെ ഓരോ അണുവും വേദനകൊണ്ട് കോടിപ്പോകുന്നത് അയാളനുഭവിച്ചു.\nകാരണവന്‍മാര് കല്‍പിച്ചു നല്‍കിയ പാരമ്പര്യത്തിന്റെ തെളിനാളം സംരക്ഷിക്കാന് കഴിയാത്തതിലുള്ള മാപ്പപേക്ഷ.\nവേദനകൊണ്ട് ഒരു ഞരക്കം വലിയേടത്തില് നിന്നുണ്ടായി.\n' യഥാ തഥാസ്തു'\nപുലരാനിനി വിനാഴികകള് മാത്രം.\nപൂജയുടെ ഓരോ ഘട്ടവും നിഷ്ഠയോടെ ചെയ്തു തീര്‍ത്തതിന് ശേഷം ഓരോരുത്തരും പരദേവകളെ കുമ്പിട്ട് എഴുന്നേറ്റു.\nക്രെച്ചസിന്റെ സഹായത്തോടെയാണ് വേദവ്യാസ് തിരികെ നിലവറയുടെ പടികള് കയറിയത്.\nഓരോ പടി കടക്കുമ്പോഴും വേദനയില് അവന്റെ മുഖം ചുളിഞ്ഞു.\nഅയാള്‍ക്ക് തുണപോലെ വലിയേടത്ത് പിന്നില് നടന്നു.\nഅവരെ അനുഗമിക്കാന് തുടങ്ങിയ ദേവദത്തനെ കിഴക്കേടത്ത് വിളിച്ചു.\n' ഒന്നു വരൂ'\nഹോമത്തട്ടിലെ പീഠത്തില് വെച്ച തളികയിലെ വെറ്റിലയിലേക്ക് നോക്കി ഇരിക്കുകയായിരുന്നു അയാള്.\nദേവദത്തന് അടുത്തേക്ക് ചെന്നു.\n' ഇരിക്കൂ.. ഈ വെറ്റയിലേക്ക് നോക്കൂ'\nവലിയേടത്തെ ഇരുണ്ട ഇടനാഴിയിലൂടെ വെളുത്ത ഗൗണിട്ടു നടന്നു പോകുന്ന ധ്വനി.\nദുര്‍ഗയുടെ അറവാതില് കടന്ന് അവള് ഉറങ്ങുന്ന ദുര്‍ഗയ്ക്കരികില് ചെന്നു നില്‍ക്കുന്നു.\nപിന്നെ മുഖം താഴ്ത്തി ദുര്‍ഗയുടെ കഴുത്തിനടുത്തേക്ക്.\nപൊടുന്നനെ അവള്‍ക്ക് ദംഷ്ട്രകളുണ്ടായി.\nഅവള് ദുര്‍ഗയുടെ ഞരമ്പില് നിന്നും രക്തമൂറ്റിക്കുടിക്കുന്നു.\n' കിഴക്കേടം എന്റെ കുട്ടി'\n' ഭയക്കണ്ട.. ഇനി അവള്‍ക്കത് ചെയ്യാനാവില്ല.. തങ്കത്തിന്റെ കഴുത്തില് ആ ഏലസുണ്ടല്ലോ.. ഇത് കഴിഞ്ഞ സംഗതിയാണ്'\nദേവദത്തന്റെ മനസിലൊരു തണുപ്പു വീണു\n' അവള്.. ധ്വനി.. ആ ദുരാത്മാവ്.. രക്ത രക്ഷസല്ല.. അതാകാനുള്ള സമയമായിട്ടില്ല'\nകിഴക്കേടത്തിന്റെ ശബ്ദം മുഴങ്ങി.\n' രക്തരക്ഷസല്ലാത്ത ഒരാത്മാവിന് രക്താഭിനിവേശം ഉണ്ടാകില്ലാ.. തീര്‍ച്ച'\n' പിന്നെ എന്തിന്..'\nദേവദത്തന് അയാളെ നോക്കി.\n' അവള് തങ്കത്തിന്റെ രക്തവും ശരീരവുമാകാനുള്ള ശ്രമത്തിലാണ്.. മനസിലായില്ലേ'\nകിഴക്കേടത്തിന്റെ വാക്കുകള് ദേവദത്തനെ ഞെട്ടിച്ചു.\nഅവന് അമ്പരപ്പോടെ നോക്കി.\n' ദുര്‍ഗയുടെ രക്തം അവള് അവളിലേക്കെടുക്കുകയാണ്.. ഇനി വേണ്ടത് ശരീരം.. '\nകിഴക്കേടത്തിന്റെ പുരികക്കൊടികള് വളഞ്ഞു.\n' എന്തിനെന്നറിയുമോ ജീവിക്കാന്.. തങ്കത്തിന്റെ.. ദുര്‍ഗാ ഭാഗീരഥിയുടെ ശരീരവുമായി ജീവിക്കാന്..മഹേഷിന്റെ കൂടെ '


അധ്യാപകന്റെ കൊല: വ്യോമസേന ഉദ്യോഗസ്ഥന് അറസ്റ്റില്\nWritten By Muhimmath News on Wednesday, 20 June 2018 | 20:41\nചെറുവത്തൂര്: നാലിലാംകണ്ടം ഗവ:യു .പി സ്‌കൂള് അധ്യാപകനായ പി.ടി.രമേശനെ തലയ്ക്കടിച്ച് കൊലപ്പെടുത്തിയ കേസിലെ നാലാം പ്രതിയും വ്യോമസേന ഉദ്യോഗസ്ഥനുമായ അഭിജിത്ത് (20 ) നെ അന്വേഷണ സംഘം അറസ്റ്റ് ചെയ്തു. ബല്‍ഗാമിലെ വ്യോമസേന പരിശീലന കേന്ദ്രത്തില് നിന്നാണ് ഇയാളെ അറസ്റ്റ് ചെയ്തത്. കോടതിയില് ഹാജരാക്കിയ ഇയാളെ റിമാന്‍ഡ് ചെയ്തു. കഴിഞ്ഞ മാര്‍ച്ച് മൂന്നിന് രാത്രി വീടിനു സമീപത്ത് വെച്ചാണ് അധ്യാപകന് തലയ്ക്കടിയേറ്റത്. തുടര്‍ന്ന് ചികിത്സയ്ക്കിടെ മരിച്ചു.\nസമീപവാസികളായ തമ്പാന്, ജയനീഷ്, അരുണ്, അഭിജിത്ത് എന്നിവരുടെ പേരില് ചീമേനി പോലീസ് കേസെടുത്തിരുന്നു. തുടര്‍ന്ന് മൂന്ന് പേരെ അറസ്റ്റ് ചെയ്തു. മുഴുവന് പ്രതികളെയും പിടികൂടാത്തതിനാല് കുറ്റപത്രം സമര്‍പ്പിക്കാന് കഴിയാതെ അന്വേഷണം നീളുന്നതിനിടയിലാണ് നാലാമത്തെ പ്രതിയെ പിടികൂടുന്നത്..\nവ്യോമസേന ഉദ്യോഗസ്ഥനായ അഭിജിത്തിനെ അറസ്റ്റ് ചെയ്യാത്തത്തിനെ തുടര്‍ന്ന് അധ്യാപക സംഘടനയായ കെ.പി.എസ്.ടി.എ യുടെ നേതൃത്വത്തില് കര്‍മസമിതി രൂപീകരിച്ച് പ്രതിഷേധ സമരങ്ങള് നടത്തിയിരുന്നു. കഴിഞ്ഞ മാസം ചീമേനി പോലീസ് ബല്‍ഗാമിലെ വ്യോമസേനപരിശീലന ക്യാമ്പില് പ്രതിയെ വിട്ടുകിട്ടുന്നതിനുള്ള നടപടി യുടെ ഭാഗമായി എത്തിയിരുന്നു. ഇതേ തുടര്‍ന്ന് ഒരാഴ്ച മുമ്പ് വ്യോമസേനയിലെ അന്വേഷണ വിഭാഗം ചീമേനിയിലെത്തിയിരുന്നു.\nസ്ത്രീയെ ശല്യം ചെയ്യുന്നത് തടയാന് ശ്രമിച്ച പൊലിസുകാരന് മര്‍ദനം; പ്രതി അറസ്റ്റില്\nകാഞ്ഞങ്ങാട്: റെയില്‍വേ സ്റ്റേഷനില് അന്യസംസ്ഥാന സ്ത്രീയെ ശല്യം ചെയ്യുന്നത് തടയാന് ചെന്ന പൊലീസുകാരനെ തലയില് വടികൊണ്ടടിച്ച് പരിക്കേല്‍പ്പിച്ചു. ഇന്ന് രാവിലെ 8.45ഓടെ കാഞ്ഞങ്ങാട് റെയില്‍വേ സ്റ്റേഷനിലാണ് സംഭവം. അന്യസംസ്ഥാന തൊഴിലാളിയുടെ അക്രമത്തില് കാസര്‍കോട് എ.ആര് ക്യാമ്പിലെ പൊലീസ് ഉദ്യോഗസ്ഥനായ മടിക്കൈ ചാളക്കടവ് പോത്തങ്കയിലെ റിട്ട. എസ്.ഐ ബാലന്റെ മകന് വിനീഷി (27)നാണ് മര്‍ദനമേറ്റത്. സംഭവവുമായി ബന്ധപ്പെട്ട് ഒറീസ കന്തമാള് ഉദയഗിരിയിലെ സഫേദ്കുമാര് പ്രതാപ (30)നെതിരെ ഹൊസ്ദുര്‍ഗ് പൊലീസ് വധശ്രമത്തിന് കേസെടുത്ത് അറസ്റ്റു ചെയ്തു.\nറെയില്‍വേ സ്റ്റേഷനില് ഇരിക്കുകയായിരുന്ന നാടോടി സ്ത്രീയെ ശല്യപ്പെടുത്തുകയായിരുന്ന സഫേദ് കുമാറിനെ തടയാന് ചെന്ന യാത്രക്കാര്‍ക്കു നേരെ ഇയാള് അക്രമാസക്തനാവുകയായിരുന്നു. ഇതുകണ്ട് റെയില്‍വേ സ്റ്റേഷനില് ഡ്യൂട്ടിയിലുണ്ടായിരുന്ന വിനീഷ് കുമാര് സ്ഥലത്തെത്തി സഫേദ് കുമാറിനെ കസ്റ്റഡിയിലെടുത്ത് എയ്ഡ് പോസ്റ്റില് കൊണ്ടുപോയപ്പോഴാണ് മരവടി കൊണ്ട് വിനീഷിന്റെ തലക്കടിച്ച് പരിക്കേല്‍പ്പിച്ചത്. ജില്ലാ ആസ്പത്രിയില് പ്രവേശിപ്പിച്ച വിനീഷിന്റെ തലക്ക് സാരമായ പരിക്കുണ്ട്. സഫ്ദാറിനെതിരെ ഔദ്യോഗിക കൃത്യനിര്‍വഹണം തടസപ്പെടുത്തല്, വധശ്രമം എന്നീ ജാമ്യമില്ലാ വകുപ്പ് പ്രകാരമാണ് കേസെടുത്തിരിക്കുന്നത്.\nകേന്ദ്ര സര്‍ക്കാറിന്റെ മുഖ്യസാമ്പത്തിക ഉപദേഷ്ടാവ് അരവിന്ദ് സുബ്രഹ്മണ്യന് രാജിവച്ചു\nന്യൂഡല്‍ഹി: കേന്ദ്ര സര്‍ക്കാറിന്റെ മുഖ്യസാമ്പത്തിക ഉപദേഷ്ടാവ് അരവിന്ദ് സുബ്രഹ്മണ്യന് രാജിവച്ചു. വ്യക്തിപരമായ ആവശ്യങ്ങളാല് രാജിവെക്കുന്നുവെന്നാണ് അദ്ദേഹം നല്‍കുന്ന വിശദീകരണം. ധനമന്ത്രി അരുണ് ജെയ്റ്റ്‌ലി ഫേസ്ബുക്ക് പോസ്റ്റിലൂടെയാണ് രാജിക്കാര്യം അറിയിച്ചത്. കുടുംബപരമായ കാരണങ്ങള്‍കൊണ്ട് യുഎസിലേക്ക് മടങ്ങിപ്പോകണമെന്നും അതിനാല് തന്നെ സാമ്പത്തിക ഉപദേഷ്ടാവ് സ്ഥാനത്ത് നിന്ന് ഒഴിവാക്കിത്തരണമെന്നും അരവിന്ദ് സുബ്രഹ്മണ്യന് ആവശ്യപ്പെട്ടിരുന്നതായും ഇത് അംഗീകരിക്കുകയല്ലാതെ മറ്റ് മാര്‍ഗമില്ലായിരുന്നുവെന്നും ജെയ്റ്റ്‌ലി കൂട്ടിച്ചേര്‍ത്തു.\nപീറ്റേഴ്‌സണ് ഇന്‍സ്റ്റിറ്റ്യൂട്ട് ഫോര് ഇന്റര്‍നാഷണല് എക്കണോമിക്‌സില് സീനിയര് ഫെല്ലോ ആയ സുബ്രഹ്മണ്യന് മോദി സര്‍ക്കാര് അധികാരമേറ്റെടുത്തതിന് പിന്നാലെ 2014 ഒക്ടാബറിലാണ് മുഖ്യസാമ്പത്തിക ഉപദേഷ്ടാവായി ചുമതലയേറ്റെടുത്തത്. 2017 ഒക്ടോബര് പതിനാറിന് മൂന്ന് വര്‍ഷത്തെ കാലാവധി അവസാനിച്ചുവെങ്കിലും പിന്നീട് ഒരു വര്‍ഷത്തേക്ക് കൂടി നീട്ടുകയായിരുന്നു. ഇദ്ദേഹത്തിന്റെ കാലത്താണ് ഇന്ത്യയില് നോട്ട് നിരോധനം നടപ്പാക്കിയത്. നോട്ട് നിരോധനവുമായി ബന്ധപ്പെട്ട് അരവിന്ദ് സുബ്രഹ്മണ്യവും കേന്ദ്രസര്‍ക്കാറും തമ്മില് നിലനിന്നിരുന്ന അസ്വാരസ്യങ്ങളാണ് രാജിക്ക് കാരണമെന്നും സ്ഥിരീകരിക്കാത്ത റിപ്പോര്‍ട്ടുകളുണ്ട്.\nനേരത്തെ, ബിജെപി നേതാക്കള് തന്നെ അരവിന്ദ് സുബ്രഹ്മണ്യനെ വിമര്‍ശിച്ച് രംഗത്തെത്തിയിരുന്നു. അരവിന്ദ് സുബ്രഹ്മണ്യനെ പുറത്താക്കണമെന്ന് ബിജെപി എംപി സുബ്രഹ്മണ്യന് സ്വാമി ആവശ്യപ്പെട്ടിരുന്നു. അരവിന്ദ് സുബ്രഹ്മണ്യന് ഇന്ത്യന് പൗരനാണോ എന്നു പോലും വ്യക്തമല്ലെന്നും അദ്ദേഹത്തിന് അമേരിക്കന് ഗ്രീന് കാര്‍ഡുണ്ടെന്നും ആരോപിച്ച സ്വാമി അരവിന്ദിന്റെ നിലപാടുകള് സര്‍ക്കാര് നയങ്ങള് പരാജയപ്പെടാന് കാരണമാകുമെന്നും മുഖ്യ സാമ്പത്തിക ഉപദേഷ്ടാവ് സ്ഥാനത്തിരിക്കാന് അദ്ദേഹം യോഗ്യനല്ലെന്നും പറഞ്ഞിരുന്നു. അരവിന്ദ് സ്ഥാനം ഏറ്റെടുക്കുന്നതിന് മുന്‍പ് രഘുറാം രാജനായിരുന്നു ഈ തസ്തികയില്. 2013 സെപ്തംബറില് അദ്ദേഹം സ്ഥാനം ഒഴിയുകയും ചെയ്തിരുന്നു. ആര്‍ബിഐ ഗവര്‍ണര് സ്ഥാനം ഏറ്റെടുക്കുന്നതിനാണ് അന്ന് അദ്ദേഹം രാജിവെച്ചത്.\nകാണാതായ വൃദ്ധനെ കിണറ്റില് മരിച്ച നിലയില് കണ്ടെത്തി\nമഞ്ചേശ്വരം: കാണാതായ വൃദ്ധനെ കിണറ്റില് മരിച്ച നിലയില് കണ്ടെത്തി. പാവൂരിലെ ലിയോ മണ്‍തോര (62)യെയാണ് വീട്ടുപറമ്പിലെ കിണറ്റില് മരിച്ച നിലയില് കണ്ടെത്തിയത്. ചൊവ്വാഴ്ച വൈകിട്ട് മുതല് ലിയോയെ കാണാനില്ലായിരുന്നു. പോലീസില് പരാതിയും നല്‍കിയിരുന്നു.\nഅന്വേഷണത്തിനിടെയാണ് ബുധനാഴ്ച രാവിലെ കിണറ്റില് മരിച്ച നിലയില് കണ്ടെത്തിയത്. പരേതരായ ഇന്‍സ മണ്‍തേര-താര ദമ്പതികളുടെ മകനാണ്. അവിവാഹിതനാണ്. മഞ്ചേശ്വരം പോലീസ് ഇന്‍ക്വസ്റ്റ് നടത്തിയ മൃതദേഹം പോസ്റ്റുമോര്‍ട്ടത്തിനായി മംഗല്‍പാടി ആശുപത്രിയിലേക്ക് മാറ്റിയിട്ടുണ്ട്.\nകേരള എന്‍ട്രന്‍സ് ഫലം പ്രഖ്യാപിച്ചു.\nതിരുവനന്തപുരം: എന്‍ജിനീയറിംഗ്, മെഡിക്കല്, ഫാര്‍മസി കോഴ്‌സുകളിലേക്ക് പ്രവേശനത്തിനായുള്ള സംസ്ഥാന റാങ്ക് പട്ടിക പ്രസിദ്ധീകരിച്ചു. എന്‍ജിനീയറിംഗ്് വിഭാഗത്തില് ഒന്നാം റാങ്ക് കോട്ടയം സ്വദേശി അമല് മാത്യുവും കൊല്ലം സ്വദേശി ശബരി കൃഷ്ണ എം. രണ്ടാം റാങ്കും നേടി.\nമെഡിക്കല് വിഭാഗത്തില് ഒന്നാം റാങ്ക് അങ്കമാലി സ്വദേശി ജെസ് മെരിയ ബെന്നി (നീറ്റ് 56), രണ്ടാം റാങ്ക് തിരുവനന്തപുരം സ്വദേശി സംറീന് ഫാത്തിമ ആര്(നീറ്റ് 89),മൂന്നാം റാങ്ക് കോഴിക്കോട് കൊടിയത്തൂര് സ്വദേശി സേബാമ്മ മാളിയേക്കല് (നീറ്റ് 99), നാലാം റാങ്ക് കോഴിക്കോട് സ്വദേശി ആറ്റ് ലിന് ജോര്‍ജ് (നീറ്റ് 101), അഞ്ചാം റാങ്ക് കോട്ടയം മാന്നാനം സ്വദേശി മെറിന് മാത്യു(നീറ്റ് 103) എന്നിവര് നേടി.\nഎസ്‌സി വിഭാഗം ഒന്നാം റാങ്ക് കണ്ണൂര് സ്വദേശി രാഹുല് അജിത്ത്(നീറ്റ് 605), രണ്ടാം റാങ്ക് തിരുവനന്തപുരം സ്വദേശി ചന്ദന ആര്‍എസ്(നീറ്റ് 757). എസ്ടി വിഭാഗം ഒന്നാം റാങ്ക് കോഴിക്കോട് സ്വദേശി അമാന്‍ഡ എലിസബത്ത് സാം (നീറ്റ് 5494), രണ്ടാം റാങ്ക് തിരുവനന്തപുരം സ്വദേശി ആദര്‍ശ് ഗോപാല്(നീറ്റ് 6103) ഉം നേടി.എസ് സി വിഭാഗം ഒന്നാം റാങ്ക് കോഴിക്കോട് സ്വദേശി സമിക് മോഹന്, രണ്ടാം റാങ്ക് അക്ഷയ് കൃഷ്ണയും എസ്.ടി വിഭാഗം ഒന്നാം റാങ്ക് കാസര്‍കോട് സ്വദേശി പവന് രാജ്, രണ്ടാം റാങ്ക് കാസര്‍കോട് സ്വദേശി ശ്രുതി കെ. എന്നിവര് നേടി.\nLabels: Institutionnews, Kasaragod, Kerala, Popular\nയുവതിയുടെ അശ്ലീല വീഡിയോ പ്രചരിപ്പിച്ച സംഭവം; ജില്ലാ പൊലീസ് മേധാവിക്ക് പരാതി\nകാസര്‍കോട്: ഭര്‍തൃമതിയെ പരിചയക്കാരനായ യുവാവിനൊപ്പം നിര്‍ത്തി അശ്ലീല വീഡിയോ പകര്‍ത്തുകയും നവമാധ്യമങ്ങളില് പ്രചരിപ്പിക്കുകയും ചെയ്ത സംഭവത്തില് സമഗ്ര അന്വേഷണം ആവശ്യപ്പെട്ട് ജില്ലാ പൊലീസ് മേധാവിക്ക് പരാതി. മംഗല്‍പ്പാടി ഗ്രാമപഞ്ചായത്ത് പരിധിയില് താമസിക്കുന്ന മുപ്പത്തിരണ്ടുകാരിയാണ് ഭര്‍തൃസഹോദരന്‍മാര്‍ക്കെതിരെ പരാതി നല്‍കിയത്. 2018 ഫെബ്രുവരി 22ന് ഒരു സംഘം ആളുകള് യുവതിയുടെ വീട്ടില് അതിക്രമിച്ചു കയറുകയും യുവതിയെ ഭീഷണിപ്പെടുത്തി അന്യസമുദായക്കാരനായ യുവാവിനൊപ്പം വീഡിയോ പകര്‍ത്തുകയും ചെയ്തുവെന്ന പരാതിയില്4പേര്‍ക്കെതിരെ പൊലീസ് കേസെടുക്കുകയും ഒരാള് അറസ്റ്റിലാവുകയും ചെയ്തിരുന്നു. യുവതിയുടെ കൈയിലുണ്ടായിരുന്ന 5000 രൂപ സംഘം തട്ടിയെടുക്കുകയും യുവാവിനെ ക്രൂരമായിമര്‍ദ്ദിക്കുകയും ചെയ്തിരുന്നുവത്രെ. മൊബൈല് വീഡിയോയില് പകര്‍ത്തിയ അശ്ലീല രംഗം പിന്നീട് നവമാധ്യമങ്ങളില് പ്രചരിപ്പിക്കുകയും ചെയ്തു.\nസംഭവത്തില് പൊലീസ് കേസെടുത്തുവെങ്കിലും ഇതിന് പിന്നില് ഭര്‍ത്താവിന്റെ സഹോദരന്മാരുടെ ഗൂഡാലോചനയാണെന്ന് വ്യക്തമായെന്നും തന്നെയും മക്കളെയും ഭര്‍ത്താവിനെയും വേര്‍തിരിപ്പിക്കാനാണ് ഇങ്ങനെ ചെയ്തതെന്നും യുവതി പരാതിയില് പറയുന്നു. ഭര്‍തൃസഹോദരന്‍മാരെ കൂടി പ്രതിചേര്‍ത്ത് നടപടികള് സ്വീകരിക്കണമെന്നാണ് പരാതിയിലുള്ളത്. ആഭ്യന്തര വകുപ്പിനും കാസര്‍കോട് ഡി.വൈ.എസ്.പി.ക്കും പരാതിയുടെ കോപ്പികള് നല്‍കിയിട്ടുണ്ട്.\nനല്ല വായന നല്ല നാളേക്ക്; മുഹിമ്മാത്തില് വായനാ വാരം ഉദ്ഘാടനം ചെയ്തു\nപുത്തിഗെ: നല്ല വായന നല്ല നാളേക്ക് എന്ന ശീര്‍ഷകത്തില് പുത്തിഗെ മുഹിമ്മാത്ത് ഹയര് സെക്കന്ററി സ്‌കൂളില് നടന്നു വരുന്ന വായാനാ വാരാചരണത്തിന് തുടക്കമായി. കവി രവീന്ദ്രന് പാടി തന്റെ അഞ്ച് കവിതാ സമാഹാരങ്ങള് സ്‌കൂള് ലൈബ്രറിക്ക് നല്‍കിക്കൊണ്ട് വാരാചരണം ഉദ്ഘാടനം ചെയ്തു. സ്‌കൂള് മാനേജര് സുലൈമാന് കരിവെള്ളൂര് മുഖ്യ പ്രഭാഷണം നടത്തി.\nഹെഡ്മാസ്റ്റര് അബ്ദുല് ഖാദിര് അധ്യക്ഷത വഹിച്ചു.\nവാരാചരണത്തിന്റെ ഭാഗമായി ക്വിസ് മത്സരം, പോസ്റ്റര് പ്രദര്‍ശനം, സ്‌നേഹാലയ സന്ദര്‍ശനവും പഴയവായനയും, വായനാ മത്സരം തുടങ്ങിയവ നക്കും. പ്രിന്‍സിപ്പാള് രൂപേഷ് എം.ടി.,ജിനേഷ്‌കുമാര്, സുമിത്ര, നീതു തുടങ്ങിയവര് സംസാരിച്ചു. അഹ്മദ് സിദ്ദീഖ് സ്വാഗതവും സ്‌ററാഫ് സെക്രട്ടറി റാശിദ് നന്ദിയും പറഞ്ഞു.\nLabels: Institutionnews, Kasaragod, Muhimmath\nനാല്‍പത് കിലോ കഞ്ചാവുമായി രണ്ട് കാസര്‍കോട് സ്വദേശികള് മലപ്പുറത്ത് പിടിയില്\nകാസര്‍കോട് : നാല്‍പത് കിലോ കഞ്ചാവുമായി രണ്ട് കാസര്‍കോട് സ്വദേശികള് മലപ്പുറത്ത് പിടിയിലായി. മംഗല്‍പാടി സ്വദേശി മുഷ്താഖ് അഹമ്മദ് എന്ന മുത്തു (31), ഉപ്പള നാട്ടക്കല് സ്വദേശി ഇബ്രാഹിം സിദ്ദീഖ് (26) എന്നിവരെയാണ് നിലമ്പൂര് സി.ഐ കെ.എം. ബിജുവിന്റെ നേതൃത്വത്തിലുള്ള പോലീസ് സംഘം പിടികൂടിയത്. സംഘം സഞ്ചരിച്ച കാര് കസ്റ്റഡിയിലെടുത്തിട്ടുണ്ട്.\nഅന്യ സംസ്ഥാനങ്ങളില് നിന്നും കേരളത്തിലേക്ക് അതിര്‍ത്തികള് വഴി ചെറുവാഹനങ്ങളില് കഞ്ചാവു കടത്തുന്നുവെന്ന രഹസ്യവിവരത്തെ തുടര്‍ന്നാണ് പോലീസ് പരിശോധന നടത്തിയത്. നിലമ്പൂര് കോടതിപ്പടി കൊളക്കണ്ടം റോഡില് വെച്ചാണ് അറസ്റ്റ്.\nആന്ധ്രാപ്രദേശില് നിന്നും കുറഞ്ഞ വിലയ്ക്ക് വാങ്ങുന്ന കഞ്ചാവ് മംഗളൂരു, ഉഡുപ്പി എന്നിവിടങ്ങളിലും കേരളത്തിലെ വിവിധ കേന്ദ്രങ്ങളിലേക്കും എത്തിച്ചുകൊടുക്കുന്നതാണ് ഇവരുടെ രീതിയെന്ന് പോലീസ് പറഞ്ഞു. പ്രതികളെ നിലമ്പൂര് കോടതിയില് ഹാജരാക്കി.


ഇത് അപമാനിക്കലാണ്; ഐഎഫ്എഫ്കെ ചടങ്ങില് നിന്ന് ഒഴിവാക്കിയതിനെതിരെ സലീം കുമാര് - K-onenews\nHome Cinema ഇത് അപമാനിക്കലാണ്; ഐഎഫ്എഫ്കെ ചടങ്ങില് നിന്ന് ഒഴിവാക്കിയതിനെതിരെ സലീം കുമാര്\nകൊച്ചി: (www.k-onenews.in) അന്താരാഷ്ട്ര ചലച്ചിത്രമേളയുടെ കൊച്ചി എഡിഷന്റെ ഉദ്ഘാടന ചടങ്ങില് നിന്നും ഒഴിവാക്കിയതിനെതിരെ നടന് സലീം കുമാര്. പ്രായക്കൂടുതല് കൊണ്ടാണ് വിളിക്കാത്തതെന്നാണ് താന് അന്വേഷിച്ചപ്പോള് മറുപടി ലഭിച്ചതെന്നും സലീം കുമാര് പറഞ്ഞു.\nമേളയില് ദേശീയ പുരസ്‌കാര ജേതാക്കളാണ് തിരി തെളിക്കുക. ചെറുപ്പക്കാര്‍ക്ക് അവസരം കൊടുക്കാനാണെന്നാണ് അവരുടെ വാദമെന്നും സലീം കുമാര് പറഞ്ഞു. തന്നെ വിളിക്കാതിരുന്നത് അപമാനിക്കുന്നതിന് തുല്യമാണെന്നും സലീം കുമാര് പറഞ്ഞു.\nമാറ്റി നിര്‍ത്തിയത് എന്തിനാണെന്ന് അറിയാനായിരുന്നു നേരിട്ട് വിളിച്ചത്. പ്രായക്കൂടുതല് കൊണ്ടാണെന്ന് പറയുന്നത് രസകരമായ മറുപടിയായി തോന്നി.\nചെറുപ്പക്കാര്‍ക്ക് അവസരം കൊടുക്കുമെന്ന് പറയുന്നത് മുട്ടുന്യായമാണ്. ആഷിക് അബുവും അമല് നീരദും കോളേജില് തന്റെ ജൂനിയറായിരുന്നു. തങ്ങള് തമ്മില് പ്രായവ്യത്യാസമില്ല.\nഇവിടെ രാഷ്ട്രീയമാണ് വിഷയം. കോണ്‍ഗ്രസ് സര്‍ക്കാര് ഭരിക്കുമ്പോള് മാത്രമല്ല എനിക്ക് ഇവിടെ പുരസ്‌കാരം ലഭിച്ചത്. സി.പി.ഐ.എം ഭരിക്കുമ്പോഴും പുരസ്‌കാരം നേടിയിട്ടുണ്ട്.\nഎന്തുകൊണ്ടാണ് ഒഴിവാക്കിയത് എന്നറിയാനാണ് നേരിട്ട് വിളിച്ച് ചോദിച്ചത്. പ്രായക്കൂടുതല് എന്നാണ് കാരണം പറഞ്ഞത്. വളരെ രസകമായ മറുപടിയായി തോന്നി. കലാകാരന്‍മാരെ എന്തു വേണമെങ്കിലും ചെയ്യാമെന്ന് അവര് നേരത്തേ തെളിയിച്ചതാണ്. അതാണല്ലോ പുരസ്‌കാരം മേശപ്പുറത്ത് വച്ചു നല്‍കിയത്’ സലീം കുമാര് പറഞ്ഞു.\nഅതേസമയം സലീം കുമാറിനെ വിളിച്ചിട്ടുണ്ടാകുമെന്നാണ് താന് കരുതിയിരുന്നതെന്നും സംവിധായകനും ചലച്ചിത്ര അക്കാദമി ചെയര്‍മാനുമായ കമല് പ്രതികരിച്ചു. സലീം കുമാറിനെ വിളിച്ചിട്ടുണ്ടാകുമെന്നാണ് ഷിബു ചക്രവര്‍ത്തി പറഞ്ഞതെന്നും കമല് പറഞ്ഞു.\nകാര്യത്തിന്റെ കൂടുതല് വിശദാംശങ്ങള് അറിയില്ലെന്നും ഉത്തരവാദിത്തപ്പെട്ടവരുമായി സംസാരിച്ച ശേഷം സലീം കുമാറിനെ വിളിക്കുമെന്നും കമല് പറഞ്ഞു. ഐ.എഫ്.എഫ്.കെ കൊച്ചിയില് പങ്കെടുക്കുന്നവരുടെ ലിസ്റ്റ് തയ്യാറാക്കുന്നതേയുള്ളൂ. അദ്ദേഹത്തെ ഒഴിവാക്കി മേള നടത്താന് സാധിക്കില്ലെന്നും കമല് പറഞ്ഞു.\nPrevious articleസിദ്ധിഖ് കാപ്പന് അഞ്ച് ദിവസത്തേക്ക് ജാമ്യം\nNext articleകനയ്യകുമാര് ജെ.ഡി.യുവിലേക്ക് എന്നത് വ്യാജ വാര്‍ത്തയെന്ന് മുഹമ്മദ് മുഹ്‌സിന് എംഎൽഎ


കാമുകന്റെ ലിംഗം ഛേദിച്ച കാമുകിക്ക് 10 വര്‍ഷം കഠിന തടവും പിഴയും; സംഭവം ബെംഗളൂരുവില് | Girl attacked ex-lover in bangalore - Malayalam Oneindia\nUpdated: Mon, Dec 16, 2019, 20:39 [IST]\nബെംഗളൂരു: കാമുകന്റെ സ്വകാര്യ ഭാഗം മുറിച്ചു മാറ്റിയ 42കാരിയായ ദന്തരോഗവിദഗ്ദ്ധയെ കോടതി കുറ്റക്കാരിയെന്ന് കണ്ടെത്തി. കാമുകന് മറ്റൊരു സ്ത്രീയെ വിവാഹം കഴിച്ചതിനാണ് സയീദ അമീന നഹിം ലിംഗം ഛേദിച്ചത്. ഇതോടെ ഇരയുടെ ദാമ്പത്യ ജീവിതം നഷ്ടപ്പെട്ടതായും മാനസികമായി തളര്‍ന്നതായും ജഡ്ജി വിദ്യാധര് ഷിരഹട്ടി ചൂണ്ടിക്കാട്ടി. ഈ നഷ്ടം നികത്താന് പണത്തിന് കഴിയില്ല. എന്നിരുന്നാലും പിഴയ്ക്ക പുറമേ നഷ്ടപരിഹാരമായി പണം നല്‍കണമെന്നും അദ്ദേഹം കൂട്ടിച്ചേര്‍ത്തു.\nഇരയായ മിര് അര്‍ഷാദ് അലിക്ക് നഷ്ടപരിഹാരം ലഭിക്കും. കോറമംഗലയിലെ സിറ്റി സിവില് സെഷന്‍സ് കോടതിയാണ് പ്രതിക്ക് 10 വര്‍ഷം കഠിന തടവും 15,000 രൂപ പിഴയും ചുമത്തിയത്. കേസില് ഇരയ്ക്ക് രണ്ട് ലക്ഷം രൂപ നഷ്ടപരിഹാരം നല്‍കാനും കോടതി നിര്‍ദ്ദേശം നല്‍കിയിട്ടുണ്ട്. കേസില് ശിക്ഷിക്കപ്പെട്ട സയീദ ഗുരുപ്പണ്ണ പാല്യ സ്വദേശിനിയാണ്.\n2008 നവംബര് 29നാണ് കേസിന് ആസ്പദമായ സംഭവം. മറ്റൊരു സ്ത്രീയെ വിവാഹം ചെയ്തതിനാണ് സയീദ കാമുകന്റെ ലിംഗം മുറിച്ചത്. മിറും സയീദയും തമ്മില് നേരത്തെ ബന്ധമുണ്ടായിരുന്നുവെന്ന് പ്രോസിക്യൂഷന് കോടതിയെ അറിയിച്ചതായി ടൈംസ് ഓഫ് ഇന്ത്യയുടെ റിപ്പോര്‍ട്ടില് പറയുന്നു. പിന്നീട് മിര് സയീദയുമായി ബന്ധം വേര്‍പെടുത്തി മറ്റൊരു സ്ത്രീയെ വിവാഹം കഴിച്ചു. മിറിന്റെ വിവാഹം പ്രതിയെ അസ്വസ്ഥയാക്കുകയും അവളെ കാണാന് ആവശ്യപ്പെടുകയും ചെയ്തു.\n2008 നവംബര് 29ന് കോറമംഗലയിലെ എട്ടാം ബ്ലോക്കിലുള്ള ക്ലിനിക്കിലേക്ക് സയീദ മിറിനെ ക്ഷണിച്ചു. പിന്നീട് മയക്കുമരുന്ന് ചേര്‍ത്ത ജ്യൂസ് നല്‍കി അബോധാവസ്ഥയിലാക്കിയ ശേഷം ലിംഗം മുറിച്ചു മാറ്റി. തുടര്‍ന്ന് മിറിനെ ആശുപത്രിയിലാക്കിയ സയീദ അവിടെ നിന്ന് കടന്നു കളയുകയായിരുന്നു. തന്റെ കക്ഷി നിരപരാധിയാണെന്ന് അവകാശപ്പെട്ട സയീദയുടെ അഭിഭാഷകന് ക്ലിനിക്കിലേക്കുള്ള യാത്രമധ്യേയാണ് മിര് അപകടത്തില്‍പ്പെട്ടതെന്ന് കോടതിയെ അറിയിച്ചു. എന്നാല് മിറിന്റെ ശരീരത്തില് മറ്റ് പരിക്കുകളൊന്നും സംഭവിച്ചിട്ടില്ലെന്ന് കോടതി നിരീക്ഷിക്കുകയും സയീദയെ ശിക്ഷിക്കുകയും ചെയ്തു.\ncrime bangalore ക്രൈം ബെംഗളുരു\nGirl attacked ex-lover in bangalore


വേനല്‍ക്കാലമാകുമ്പോള് എത്താറുള്ള കാട്ടുതീയെ പ്രതിരോധിക്കാന് വനംവകുപ്പ് അത്യാധുനിക ഫയര് റെസ്‌പോണ്ടര് വാഹനങ്ങള് പുറത്തിറക്കി. രണ്ട്ഫയര് റെസ്‌പോണ്ടര് വാഹനങ്ങളാണ് ആദ്യഘട്ടത്തില് വനംവകുപ്പ് പുറത്തിറക്കിയത്. ഉള്‍വനങ്ങളിലേക്ക് പോലും കൂപ്പു റോഡുകളിലൂടെ വേഗത്തിലെത്തി അഗ്നി ശമന പ്രതിരോധ പ്രവര്‍ത്തനങ്ങളിലും മറ്റ് അനുബന്ധ രക്ഷാപ്രവര്‍ത്തനങ്ങളിലും ഏര്‍പ്പെടാവുന്ന തരത്തിലുള്ള വാഹനങ്ങളാണിത്.\nധനുഷും സ്നേഹയും ഒന്നിക്കുന്ന ‘പട്ടാസ്’ നാളെ മുതൽ തീയറ്ററുകളിലേക്ക്\nവീട്ടുജോലിക്കാരിയായ യുവതിയെ ലൈംഗികമായി പീഡിപ്പിച്ച കേസ് ; യുവതി ഉൾപ്പെടെ മൂന്ന് പേർ…\nഅവിനാശി ബസ് അപകടം ; റിസർവേഷൻ ചാർട്ട് പ്രകാരം ബസിലുണ്ടായിരുന്ന യാത്രക്കാരുടെ പട്ടിക\nമോശം ഡോക്‌ടർമാർ സന്പദ് വ്യവസ്ഥയെ ഐസിയുവിലാക്കും; പി. ചിദംബരം\nയോഗിബാബു ചിത്രം കോക്ക് ടെയ്‌ൽ മാർച്ച് 6ന് റിലീസ് ചെയ്യും


These Are The Best Prepaid Plans From BSNL, Vi, Airtel And Jio Offers More Data | കൂടുതൽ ഡാറ്റ വേണ്ടവർക്കുള്ള എയർടെൽ, ജിയോ, ബിഎസ്എൻഎൽ, വിഐ പ്ലാനുകൾ - Malayalam Gizbot\n| Published: Tuesday, November 9, 2021, 17:11 [IST]\nബ്രോഡ്ബാന്റ് കണക്ഷൻ ഇല്ലാത്ത ആളുകളിൽ പലരും മൊബൈൽ ഡാറ്റയെ ആണ് പല കാര്യങ്ങൾക്കും ആശ്രയിക്കാറുള്ളത്. വീട്ടിലിരുന്ന് ജോലി ചെയ്യുന്ന ആളുകളും ഒടിടി ആപ്പുകളിൽ നിന്നും വീഡിയോ സ്ട്രീം ചെയ്യുന്നവരും ഓൺലൈനായി ഗെയിം കളിക്കുന്ന ആളുകളുമെല്ലാം മൊബൈൽ ഡാറ്റ ഉപയോഗിക്കുന്നവരാണ്. അതുകൊണ്ട് തന്നെ ടെലിക്കോം കമ്പനികൾ നൽകുന്ന ദിവസേനയുള്ള ഡാറ്റ ലിമിറ്റ് പലപ്പോഴും ആളുകൾക്ക് തികയാതെ വരുന്നു. ദിവസവും മൂന്ന് ജിബി വരെ ഡാറ്റ നൽകുന്ന പ്ലാനുകൾ എയർടെൽ, ജിയോ, ബിഎസ്എൻഎൽ എന്നിവ നൽകുന്നുണ്ട്. വിഐ ദിവസവും നാല് ജിബി ഡാറ്റ വരെ നൽകുന്നു.\nഇന്ത്യയിലെ പ്രധാന ടെലിക്കോം കമ്പനികളായ എയർടെൽ, ജിയോ, ബിഎസ്എൻഎൽ, വിഐ എന്നിവ ഉപയോക്താക്കൾക്ക് അവരുടെ പ്രതിദിന ഡാറ്റ അവസാനിച്ച ശേഷവും ഡാറ്റ ഉപയോഗിക്കാൻ സാധിക്കുന്ന വിധത്തിലുള്ള ഡാറ്റ-ഓൺലി പ്ലാനുകളും നൽകുന്നുണ്ട്. ഈ ഡാറ്റ ഓൺലി പ്ലാനുകളിൽ മിക്കതും ബേസിക്ക് പ്ലാനിന്റെ വാലിഡിറ്റി അവസാനിക്കുന്നത് വരെ നിൽക്കുന്നതാണ്. ഇത്തരം പ്ലാനുകളിൽ ചിലത് സ്ട്രീമിങ് ആനുകൂല്യങ്ങളിലേക്കും ആക്സസ് നൽകുന്നുണ്ട്. ചില ഡാറ്റ പ്ലാനുകൾ ആഡ്-ഓൺ പ്ലാനുകളാണ്, ചിലത് പ്രത്യേകം റീചാർജ് ചെയ്യാവുന്ന ഒറ്റപ്പെട്ട പ്ലാനുകളാണ്. എയർടെൽ, വിഐ, ജിയോ എന്നീ സ്വകാര്യ ടെലിക്കോം കമ്പനികൾ തങ്ങളുടെ ആപ്പിലൂടെ റീചാർജ് ചെയ്യുന്ന ആളുകൾക്ക് ഡാറ്റാ കൂപ്പണുകൾ അധികമായി നൽകുന്നുണ്ട്.\nഎയർടെൽ 48 രൂപ മുതൽ ആരംഭിക്കുന്ന ഡാറ്റ പ്ലാനുകൾ ഉപയോക്താക്കൾക്ക് നൽകുന്നുണ്ട്. ഇത് നിലവിലുള്ള നമ്മുടെ ബേസ് പ്ലാനിന്റെ വാലിഡിറ്റി ആവസാനിക്കുന്നത് വരെ വാലിഡിറ്റി നൽകുന്ന പ്ലാനുകളാണ്. 48 രൂപ പ്ലാനിലൂടെ3ജിബി ഡാറ്റയാണ് ലഭിക്കുന്നത്. 100 രൂപയിൽ താഴെ വിലയുള്ള മറ്റ് ചില ഡാറ്റ പ്ലാനുകളും എയർടെല്ലിനുണ്ട്. അവയ്ക്ക് 78 രൂപ, 89 രൂപ, 98 രൂപ എന്നിങ്ങനെയാണ് വില. 78 രൂപ പ്ലാൻ5ജിബി ഡാറ്റയാണ് നൽകുന്നത്. 89 രൂപയുടെ പ്ലാൻ6ജിബി ഡാറ്റ നൽകുന്നു. 98 രൂപ പ്ലാനിലൂടെ ഉപയോക്താക്കൾക്ക് 12 ജിബി ഡാറ്റയാണ് ലഭിക്കുന്നത്.\nഎയർടെൽ നൽകുന്ന 89 രൂപയുടെ പ്ലാൻ പ്രൈം വീഡിയോ മൊബൈൽ പതിപ്പിലേക്ക് ആക്സസ് നൽകുന്നുണ്ട്. ഇത് തന്നെയാണ് 89 രൂപ പ്ലാനിനെ ആകർഷകമാക്കുന്നത്. 98 രൂപ പ്ലാൻ നൽകുന്നതിനെക്കാൾ പകുതി ഡാറ്റ മാത്രമേ ഈ പ്ലാനിലൂടെ ലഭിക്കുകയുള്ളു. എയർടെല്ലിൽ നിന്നുള്ള അടുത്ത ഡാറ്റ പ്ലാനിന് 119 രൂപയാണ് വില വരുന്നത്. ഈ പ്ലാനിലൂടെ വരിക്കാർക്ക് 15 ജിബി ഡാറ്റയാണ് ലഭിക്കുന്നത്. എയർടെൽ എക്‌സ്‌ട്രീം ആപ്പിലേക്ക് ആക്‌സസ് നൽകുന്ന പ്ലാൻ കൂടിയാണ് ഇത്.\nഎയർടെല്ലിന്റെ 131 രൂപ വിലയുള്ള പ്രീപെയ്ഡ് പ്ലാൻ ഉപയോക്താക്കൾക്ക് 100 എംബി ഡാറ്റയാണ് നൽകുന്നത്. കുറഞ്ഞ ഡാറ്റ മാത്രം നൽകുന്ന പ്ലാനിലൂടെ 30 ദിവസത്തേക്ക് ആമസോൺ പ്രൈം, എയർടെൽ എക്‌സ്‌ട്രീം, ഫ്രീ ഹലോട്യൂൺസ്, വിങ്ക് മ്യൂസിക് എന്നീ ആനുകൂല്യങ്ങൾ സൗജന്യമായി ലഭിക്കും. പ്ലാനിന്റെ വാലിഡിറ്റി നിലവിലുള്ള പ്ലാനിന് സമാനമാണ്. എയർടെല്ലിന് അടുത്തൊരു മികച്ച പ്ലാൻ 248 രൂപ വിലയുള്ള പ്ലാനാണ്. ഈ പ്ലാനിലൂടെ വരിക്കാർക്ക് വിങ്ക് മ്യൂസിക്ക് പ്രീമിയം സബ്‌സ്‌ക്രിപ്‌ഷൻ, മൊത്തം 25 ജിബി ഡാറ്റ എന്നിവ നൽകുന്നു.\n248 രൂപയുടെ പ്ലാനിലൂടെ ബേസ് പ്ലാൻ വാലിഡിറ്റി അവസാനിക്കുന്നത് വരെ ഈ ആനുകൂല്യം ലഭിക്കും. 248 രൂപ പ്ലാൻ തിരഞ്ഞെടുക്കുന്നവർ3രൂപ കൂടുതൽ നൽകി 251 രൂപ വിലയുള്ള പ്ലാൻ തിരഞ്ഞെടുത്താൽ ഈ ഉപയോക്താക്കൾക്ക് 50 ജിബി ഡാറ്റയാണ് ലഭിക്കുന്നത്. ഈ പ്ലാനിന്റെ വാലിഡിറ്റഇയും നിലവിലുള്ള ബേസ് പ്ലാനിന്റെ വാലിഡിറ്റി അവസാനിക്കുന്നത് വരെയാണ്. കൂടതൽ ഡാറ്റ വേണ്ടവർക്ക് തിരഞ്ഞെടുക്കാവുന്ന മികച്ചൊരു പ്ലാൻ തന്നെയാണ് ഇത്.\nഇന്ത്യയിലെ ഏറ്റവും വലിയ ടെലിക്കോം ഓപ്പറേറ്ററായ റിലയൻസ് ജിയോ വരിക്കാർക്ക് 1 ജിബി,2ജിബി,6ജിബി, 12 ജിബി എന്നിങ്ങനെ ഡാറ്റ നൽകുന്ന പ്ലാനുകൾ നൽകുന്നുണ്ട്. 11 രൂപ പ്ലാനിലൂടെയാണ് 1 ജിബി ഡാറ്റ ലഭിക്കുന്നത്. 21 രൂപ പ്ലാനിലൂടെ2ജിബി ഡാറ്റയാണ് ലഭിക്കുന്നത്. 51 രൂപ പ്ലാനിലൂടെ ഉപയോക്താക്കൾക്ക്6ജിബി ഡാറ്റയും 101 രൂപ വിലയുള്ള പ്ലാനിലൂടെ 12 ജിബി ഡാറ്റയും ലഭിക്കും. ഈ ഡാറ്റ പ്ലാനുകളുടെ എല്ലാം വാലിജിറ്റി നിലവിലുള്ള ബേസ് പ്ലാൻ അവസാനിക്കുന്നത് വരെയാണ്. ഇത് തികയാതെ വരുന്നവർക്കായി വർക്ക് ഫ്രം ഹോം പ്ലാനുകളും ജിയോക്ക് ഉണ്ട്. ഇവ 30 ദിവസത്തേക്ക് 30 ജിബി, 40 ജിബി, 50 ജിബി ഡാറ്റയാണ് നൽകുന്നത്. ഈ പ്ലാനുകൾക്ക് 151 രൂപ, 201 രൂപ, 251 രൂപ എന്നിങ്ങനെയാണ് വില.\nവരിക്കാരുടെ എണ്ണത്തിൽ ഇന്ത്യയിൽ മൂന്നാം സ്ഥാനത്തുള്ള വിഐയ്ക്ക് 16 രൂപ മുതൽ ആരംഭിക്കുന്ന ഡാറ്റ പ്ലാനുകളുടെ നിര തന്നെയുണ്ട്. 16 രൂപയുടെ പ്ലാൻ 1 ജിബി ഡാറ്റയും ഒരു ദിവസത്തെ വാലിഡിറ്റിയുമാണ് ഉപയോക്താക്കൾക്ക് നൽകുന്നത്. വിഐയുടെ 48 രൂപ വിലയുള്ള പ്ലാനിലൂടെ3ജിബി ഡാറ്റയാണ് ലഭിക്കുന്നത്. 98 രൂപ വിലയുള്ള പ്ലാൻ 12 ജിബി ഡാറ്റ നൽകുന്നു. 28 ദിവസത്തെ വാലിഡിറ്റിയാണ് ഈ പ്ലാനുകൾക്ക് ഉള്ളത്. വിഐയുടെ 28 ദിവസത്തേക്ക് 50 ജിബി ഡാറ്റ നൽകുന്ന 251 രൂപയുടെ ഡാറ്റ ഓൺലി പ്രീപെയ്ഡ് പ്ലാനും ഉണ്ട്. 56 ദിവസത്തേക്ക് 100 ജിബി ഡാറ്റ നൽകുന്ന 351 രൂപയുടെ വർക്ക് ഫ്രം ഹോം പ്ലാൻ, 56 ദിവസത്തേക്ക് 75 ജിബി ഡാറ്റ നൽകുന്ന 601 രൂപയുടെ പ്ലാൻ എന്നിവയും വിഐ നൽകുന്നു.\nപൊതുമേഖലാ ടെലിക്കോം കമ്പനിയായ ബിഎസ്എൻഎല്ലിന് 28 ദിവസത്തേക്ക് 40 ജിബി ഡാറ്റയും 50 ദിവസത്തേക്ക് ദിവസവും 2ജിബി ഡാറ്റയും നൽകുന്ന രണ്ട് പ്ലാനുകൾ ഉണ്ട്. ഈ പ്ലാനുകൾക്ക് യഥാക്രമം 151 രൂപയും 198 രൂപയുമാണ് വില വരുന്നത്. ബിഎസ്എൻഎല്ലിന്റെ 247 രൂപ വിലയുള്ള പ്ലാൻ വരിക്കാർക്ക് 30 ദിവസത്തേക്ക് 50 ജിബി ഹൈ സ്പീഡ് നൽകുന്ന പ്ലാനാണ്.\nLeading telecom companies in India such as Airtel, Jio, BSNL and Vi are offering data online plans for users to use data even after their daily data expiration.\nStory first published: Tuesday, November 9, 2021, 17:11 [IST]


ബാലചന്ദ്രകുമാറിന്റെ ആരോപണത്തിൽ ദീലീപിനെ ചോദ്യംചെയ്തു വിട്ടയച്ചു - India Vision Media\nകളമശേരി ക്രൈംബ്രാഞ്ച് ഓഫീസിൽ വെച്ചായിരുന്നു ചോദ്യം ചെയ്യൽ.ദിലീപിന്റെയും കൂട്ടുപ്രതികളുടേയും മൊബൈൾ ഫോണുകൾ ക്രൈംബ്രാഞ്ച് സംഘം കസ്റ്റഡിയിലെടുത്തു.\nകൊച്ചി | ആന്വേഷണ ഉദ്യോഗസ്ഥരെ അപായപ്പെടുത്താൻ ഗൂഢാലോചന നടത്തിയെന്ന കേസിൽ നടൻ ദിലീപിന്റെ ഇന്നത്തെ ചോദ്യം ചെയ്യൽ പൂർത്തിയായി. രാവലെ ഒമ്പത് മണി മുതൽ രാത്രി എട്ട് മണിവരെയാണ് ചോദ്യം ചെയ്യലിന് കോടതി അനുമതിയുള്ളത്. കൃത്യം എട്ട് മണിക്ക് തന്നെ ചോദ്യം ചെയ്യൽ അവസാനിപ്പിച്ചിരുന്നു. 11 മണിക്കൂറാണ് ചോദ്യം ചെയ്തത്. കളമശേരി ക്രൈംബ്രാഞ്ച് ഓഫീസിൽ വെച്ചായിരുന്നു ചോദ്യം ചെയ്യൽ.ദിലീപിന്റെയും കൂട്ടുപ്രതികളുടേയും മൊബൈൾ ഫോണുകൾ ക്രൈംബ്രാഞ്ച് സംഘം കസ്റ്റഡിയിലെടുത്തു. മൊബൈൽ ഫോണുകൾ ശാസ്ത്രീയ പരിശോധനക്ക് വിധേയമാക്കും. ഈ മാസം 13ന് നടന്ന റെയ്ഡിലും ദിലീപിന്റെയും അനൂപിന്റെയും ഫോണുകൾ കസ്റ്റഡിയിലെടുത്തിരുന്നു.\n“ജീവിതത്തിൽ ഇതുവരെ ആരേയും ദ്രോഹിച്ചിട്ടിലെന്ന് ദിലീപ് അന്വേഷണ ഉദ്യേഗസ്ഥരോട് പറഞ്ഞു. കളമശ്ശേരിയിലെ ക്രൈംബ്രാഞ്ച് ഓഫീസിലാണ് ചോദ്യം ചെയ്യൽ തുടരുന്നത്.കോടതിയിൽ നടിയെ ആക്രമിക്കുന്ന ദൃശ്യങ്ങൾ കാണിച്ചപ്പോൾ അത് കാണേണ്ടെന്നാണ് പറഞ്ഞത്. കാരണം നടിയെ ആ അവസ്ഥയിൽ കാണാനുള്ള മനസ്സ് ഇല്ലാത്തത് കൊണ്ടായിരുന്നു. കേസിലെ അന്വേഷണ ഉദ്യോഗസ്ഥനെ കൊല്ലാൻ ഗൂഢാലോചന നടന്നുവെന്ന ആരോപണം” തെറ്റാണെന്നും ദിലീപ് ക്രൈം ബ്രാഞ്ചിനോട് പറഞ്ഞു\nഇന്ന് അന്വേഷണ ഉദ്യോഗസ്ഥർ വ്യത്യസ്ത സംഘങ്ങളായി തിരിഞ്ഞാണ് അഞ്ച് പ്രതികളേയും ചോദ്യം ചെയ്തത്. മൊഴികൾ വിശദമായി പരിശോധിച്ച ശേഷം നാളെ പ്രതികളെ ഒരുമിച്ചിരുത്തി ചോദ്യം ചെയ്യും. മൊഴികളിൽ വൈരുദ്ധ്യമുണ്ടോയെന്ന് പരിശോധിച്ച ശേഷമാണ് പ്രതികളെ ഒരുമിച്ചിരുത്തി ചോദ്യം ചെയ്യുക. എസ്.പി മോഹനചന്ദ്രന്റെ നേതൃത്വത്തിലാണ് മൊഴികൾ പരിശോധിക്കുക. ദിലീപിനെതിരെ വെളിപ്പെടുത്തൽ നടത്തിയ സംവിധായകൻ ബാലചന്ദ്രകുമാറിനെ കൊച്ചിയിലേക്ക് വിളിച്ചുവരുത്തുമെന്നും റിപ്പോർട്ടുണ്ട്. ഇരുവരേയും ഒരുമിച്ചിരുത്തി ചോദ്യം ചെയ്യാനും സാധ്യതയുണ്ട്.


Emalayalee.com - മൊബൈല് ഫോണ് അണുബാധയ്‌ക്ക് കാരണം; ആശുപത്രികള് നിയന്ത്രണം വരുന്നു\nമൊബൈല് ഫോണ് അണുബാധയ്‌ക്ക് കാരണം; ആശുപത്രികള് നിയന്ത്രണം വരുന്നു\nതിരുവനന്തപുരം: ആശുപത്രികളില് അത്യാസന്ന നിലയിലെത്തുന്ന രോഗികള്‍ക്ക് മൊബൈല് ഫോണില് നിന്ന് അണുബാധയേറ്റ് മരണപ്പെടുന്ന സംഭവം കൂടുന്നതായി റിപ്പോര്‍ട്ട്. ഇതിന്റെ അടിസ്ഥാനത്തില് ഓപ്പറേഷന് തിയേറ്ററുകളിലും മൊബൈല് ഫോണ് നിരോധിക്കണമെന്നാവശ്യപ്പെട്ട് രണ്ടു ദിവസത്തിനുള്ളില് ഒരു സംഘം ഡോക്ടര്‍മാര് ആരോഗ്യമന്ത്രിക്ക് നിവേദനം നല്‍കും.\nഅടുത്തിടെ മദ്ധ്യകേരളത്തിലെ പ്രശസ്‌തമായ ആശുപത്രിയിലെ ഐ.സി.യുവില് നിരവധി രോഗികള്‍ക്ക് അണുബാധയുണ്ടായി. ആധുനിക സജ്ജീകരണങ്ങളോടു കൂടിയ വൃത്തിയുള്ള ഐ.സി.യുവില് അണുബാധയുണ്ടായത് അധികൃതരെ കുഴക്കി. മൊബൈല് ഫോണായിരുന്നു വില്ലനെന്ന് ഡോക്‌ടര്‍മാര് സംശയിക്കുന്നു. വിദേശരാജ്യങ്ങളിലും ഇന്ത്യയിലെ വമ്പന് ആശുപത്രികളിലും അത്യാസന്ന വിഭാഗങ്ങള്, ലേബര് റൂം, ഓപ്പറേഷന് തിയേറ്റര് എന്നിവിടങ്ങളില് മൊബൈല് ഫോണ് ഉപയോഗിക്കുന്നതിന് വിലക്കുണ്ട്.\nഡല്‍ഹിയിലെ ലേഡി ഹാര്‍ഡിംഗ് മെഡിക്കല് കോളേജിലെ മൈക്രോബയോളജി വിഭാഗത്തിലെ വിദഗ്‌ദ്ധര് നടത്തിയ പഠനത്തില് ആരോഗ്യമേഖലയിലെ 82 ശതമാനം ജീവനക്കാരുടെ മൊബൈല് ഫോണുകളിലും അപകടകാരികളായ അണുക്കളുടെ സാന്നിധ്യം കണ്ടെത്തിയിരുന്നു.\nലേബര് റൂമുകളില് മൊബൈല് ഫോണ് ഉപയോഗിക്കുന്നതിന് സര്‍ക്കാര് നേരത്തേ നിയന്ത്രണം കൊണ്ടുവന്നിരുന്നു. എന്നാല് ഇത് പാലിക്കപ്പെടുന്നില്ല. നവജാത ശിശുക്കളില് അണുബാധയുണ്ടാകാനും മൊബൈല് ഫോണുകള് കാരണമാകുന്നു.


വിവരാവകാശ നിയമത്തില് വെള്ളം ചേര്‍ക്കില്ലെന്ന് മുഖ്യമന്ത്രി - Calicut Journal\nHome » ന്യൂസ് & വ്യൂസ് » വിവരാവകാശ നിയമത്തില് വെള്ളം ചേര്‍ക്കില്ലെന്ന് മുഖ്യമന്ത്രി\nവിവരാവകാശ നിയമത്തില് വെള്ളം ചേര്‍ക്കില്ലെന്ന് മുഖ്യമന്ത്രി\nവിവരാവകാശ നിയമത്തില് വെള്ളം ചേര്‍ക്കില്ലെന്നു മുഖ്യമന്ത്രി പിണറായി വിജയന്. നിയമം ദുര്‍ബലപ്പെടുത്താന് ശ്രമിച്ചിട്ടില്ല. എതിര് പ്രചാരണങ്ങള് ശരിയല്ല. കേരളത്തിലെ മന്ത്രിസഭാ തീരുമാനങ്ങളെക്കുറിച്ചു പരാമര്‍ശിച്ചിട്ടില്ലെന്നും പിണറായി പറഞ്ഞു.\nഎല്‍ഡിഎഫ് സര്‍ക്കാരിനെതിരെ വിമര്‍ശനങ്ങളുന്നയിക്കുന്ന സിപിഐക്കെതിരെയും മുഖ്യമന്ത്രി ആഞ്ഞടിച്ചു. ഇടതുസര്‍ക്കാര് മുന്‍സര്‍ക്കാരിനെ പോലെയെന്നു വരുത്താന് ശ്രമിക്കുന്നു. ഇത് ഇടതുപക്ഷ ജനാധിപത്യമൂല്യങ്ങളുടെ താല്‍പര്യത്തിലല്ല. തെറ്റിദ്ധാരണ പരത്താന് ശ്രമിക്കുന്നവരെ തടയേണ്ടതുണ്ട്. എന്നാല് ഇതിനു ചുമതലപ്പെട്ടവരും മറിച്ചു നിലപാടെടുക്കുന്നുവെന്നും അദ്ദേഹം വിമര്‍ശിച്ചു.\nവിവരാവകാശ നിയമത്തില് വെള്ളം ചേര്‍ക്കുന്നത് അംഗീകരിക്കാനാവില്ലെന്നു സിപിഐ സംസ്ഥാന സെക്രട്ടറി കാനം രാജേന്ദ്രന് കഴിഞ്ഞ ദിവസം പറഞ്ഞിരുന്നു. നിങ്ങളുടെ അവകാശം സംരക്ഷിക്കാനുള്ള ബാധ്യത ഇടതുമുന്നണിക്കുണ്ടെന്നും അദ്ദേഹം പറഞ്ഞിരുന്നു. ചില മന്ത്രിസഭാ തീരുമാനങ്ങള് നടപ്പിലാക്കിയ ശേഷമേ പുറത്തറിയിക്കേണ്ടതുള്ളൂ എന്ന പിണറായി വിജയന്റെ മുന് നിലപാടിനോടായിരുന്നു കാനത്തിന്റെ പ്രതികരണം.\nPrevious: യൂത്ത് കോണ്‍ഗ്രസ് കോഴിക്കോട് കളക്ട്രേറ്റിലേക്ക് നടത്തിയ മാർച്ചിൽ സംഘർഷം\nNext: പാറ്റേൺ ലോക്ക് സുരക്ഷിതമല്ല; എളുപ്പത്തിൽ മറ്റൊരാൾക്കു കണ്ടെത്താമെന്നു പഠനങ്ങൾ


ഇത്തരത്തിൽ ബദാം കഴിക്കുകയാണെങ്കിൽ ഇരട്ടി ഗുണം ലഭിക്കും.\nബദാം ആരോഗ്യത്തിന് ഏറെ ചേർന്നൊരു ഭക്ഷണ വിഭവമാണ് എന്ന കാര്യത്തിൽ സംശയം വേണ്ട. ഇത് വൈറ്റമിൻ ഡി നല്ല കൊഴുപ്പ് ഒമേഗ ത്രീ ഫാറ്റി ആസിഡുകൾ എന്നിവ അടങ്ങിയ ഒന്നാണ് ഇവയിൽ ധാരാളം ഫൈബർ മഗ്നീഷ്യം വൈറ്റമിൻ ഇ റൈബോഫ്ലേവിൻ കോപ്പർ ആരോഗ്യകരമായ കൊഴുപ്പുകൾ എന്നിവയുമുണ്ട്. ഹൃദയസംരക്ഷണത്തിന് ചേർന്ന് മോണോആക്ട് റേറ്റ് കൊഴുപ്പുകളും ഇതിൽ ധാരാളം അടങ്ങിയിട്ടുണ്ട്. ഇതിനെ ഫോളിക്കാസിഡ് ഗർഭസ്ഥശിശുവിന് ഉണ്ടാകുന്ന പ്രശ്നങ്ങൾ അകറ്റാൻ ഏറെ നല്ലതാണ്.\nഇതുകൊണ്ടുതന്നെ ഗർഭിണികൾ ഇത് കഴിക്കുന്നത് ഏറെ ഗുണകരവും. ബദാം പലതരത്തിലും കഴിക്കാം. ഇത് എണ്ണ ചേർക്കാതെ കഴിക്കുന്നവർ ഉണ്ട് ഇതിൽ ഉപ്പുചേർത്ത് കഴിക്കുന്നവരും ഉണ്ട്. ഇത് പാലിനും തേനിലും ഒപ്പം കഴിക്കുന്നവരും ഉണ്ട്.ദിവസവും ഇത് ശീലമാക്കുന്നത് ഹൃദയത്തിന്റെ ആരോഗ്യത്തിനും കൊളസ്ട്രോൾ പോലുള്ള ആരോഗ്യ പ്രശ്നങ്ങൾക്കും ഉള്ള നല്ലൊരു മരുന്നു കൂടിയാണ്. ബദാം പൊതുവെ വെള്ളത്തിലിട്ട് കുതിർത്തി യാണു കഴിയ്ക്കുന്നതു നല്ലതെന്ന് പറയും.\nഇത് തൊലി കളഞ്ഞു കഴിക്കുന്നവരും ഉണ്ട് തൊലിയോടെ കഴിക്കുന്നതാണോ ആണോ എന്ന കാര്യത്തിൽ ഇപ്പോഴും സംശയം ഉള്ളവരും ഉണ്ട്. ബദാമിന് ആര് ഗുണങ്ങൾ എന്തൊക്കെ ഉണ്ടെങ്കിലും ഇത് കൃത്യമായ രീതിയിൽ കഴിച്ചാലേ ഗുണങ്ങൾ ലഭിക്കുകയുള്ളൂ എന്ന കാര്യത്തിൽ യാതൊരു സംശയവും വേണ്ട. ബദാം ഗുണങ്ങൾ കൃത്യമായ ലഭിക്കാൻ അത് ദോഷങ്ങൾ വരാതിരിക്കാനും ഏതെല്ലാം രീതിയിൽ ഇത് കഴിക്കുന്നതാണ് ആരോഗ്യം എന്ന് നിങ്ങൾ തീർച്ചയായും.\nഅറിയുക. എല്ലാ ഡ്രൈവിലും വെച്ച് ബദാം ആണ് കുറവ് ആസിഡ് ഉല്പാദിപ്പിക്കുന്ന നട്സ് എന്ന് വേണം പറയാൻ. ഇതുകൊണ്ടുതന്നെ വയറിൻറെ ആരോഗ്യത്തിന് ഉത്തമമാണു ബദാം. തുടർന്ന് റെയും വീഡിയോ മുഴുവനായി കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.


KAMAL VARADOOR: INDIAN MORNING, KIWI LUNCH, VEERU EVENING\nഹാമില്‍ട്ടണ്: ഏഴാം വിക്കറ്റില് ക്യാപ്‌റ്റന് ഡാനിയല് വെട്ടോരിയും, ജെസി റൈഡറും ചേര്‍ന്ന് സ്വന്തമാക്കിയ 186 റണ്‍സിന്റെ മികവില് ഇന്ത്യക്കെതിരായ ഒന്നാം ടെസ്‌റ്റിന്റെ ഒന്നാം ഇന്നിംഗ്‌സില് ന്യൂസിലാന്‍ഡ് 279 റണ്‍സ് സ്വന്തമാക്കി. മറുപടി ബാറ്റിംഗില് ഇന്ത്യ വിക്കറ്റ് നഷ്ടമാവാതെ 29 റണ്‍സ് നേടിയിട്ടുണ്ട്. തട്ടുതകര്‍പ്പന് ബാറ്റിംഗിന്റെ വക്താവായ വിരേന്ദര് സേവാഗ് 22 റണ്‍സുമായും ഗൗതം ഗാംഭീര് ആറ് റണ്‍സുമായും കളിക്കുന്നു.\nആറ് വിക്കറ്റിന് 60 റണ്‍സ് എന്ന നിലയില് തകര്‍ന്നുപോയ ആതിഥേയര് അതിനാടകീയമായാണ് രക്ഷപ്പെട്ടത്. ടെസ്റ്റ് ക്രിക്കറ്റിലെ തന്റെ മൂന്നാം സെഞ്ച്വറിയുമായി വെട്ടോരി 118 റണ്‍സ് സ്വന്തമാക്കിയപ്പോള് ഏകദിന പരമ്പരയിലെ ഹീറോ ജെസി റൈഡര് കന്നി ടെസ്‌റ്റ് സെഞ്ച്വറിയുമായി 102 റണ്‍സ് വാരിക്കൂട്ടി. ഈ രണ്ട്‌് പേരുടെ വ്യക്തിഗത സംഭാവനകള് മാറ്റിനിര്‍ത്തിയാല് കിവി ബാറ്റിംഗ് നിരയുടെ പ്രകടനം ദയനീയമായിരുന്നു. ഇന്ത്യക്കായി ഇഷാന്ത് ശര്‍മ്മ 73 റണ്‍സിന് നാല് വിക്കറ്റ് നേടിയപ്പോള് മുനാഫ് മൂസ്സ പട്ടേല് 60 റണ്‍സിന് മൂന്നും സഹീര്‍ഖാന് രണ്ടും വിക്കറ്റ് നേടി.\nമൂടികെട്ടിയ അന്തരീക്ഷത്തില് ആരംഭിച്ച മല്‍സരത്തിന്റെ ആദ്യ സെഷന് ഇന്ത്യക്ക് സ്വന്തമായിരുന്നു. പക്ഷേ രണ്ടാം സെഷന് വെട്ടോരിയും റൈഡറും സ്വന്തമാക്കി. രണ്ട്‌് പേരും തകര്‍പ്പന് പ്രകടനം നടത്തിയപ്പോള് ഇന്ത്യന് ഫീല്‍ഡര്‍മാര് മൂന്ന് ക്യാച്ചുകളും രണ്ട് റണ്ണൗട്ട് അവസരങ്ങളും പാഴാക്കി. അവസാന സെഷനില് മുനാഫ് പട്ടേലിലൂടെ ഇന്ത്യ തിരിച്ചെത്തി.\nആദ്യം ബാറ്റ് ചെയ്യാനുളള ധോണിയുടെ തീരുമാനത്തില് അല്‍ഭുതമുണ്ടായിരുന്നില്ല. പുതിയ പന്തിനെ സഹീറും ഇഷാന്തും വായുവിലൂടെ മോഹിപ്പിച്ച് നല്‍കിയപ്പോള് കിവി മുന്‍നിര തകര്‍ന്നു. നാല് പന്തിനിടെ സഹീര് രണ്ട് വിക്കറ്റ്‌് നേടിയപ്പോള് രണ്ടാം വരവിലെ മാരക സ്‌പെല്ലില് ഇഷാന്ത് മൂന്ന് പേരെ തിരിച്ചയച്ചു. കന്നി ടെസ്റ്റ് കളിക്കുന്ന മാര്‍ട്ടിന് ഗുപ്‌ടിലാണ് ആദ്യം മടങ്ങിയത്. 14 റണ്‍സ് നേടിയ അദ്ദേഹത്തെ സഹീറിന്റെ പന്തില് സ്ലിപ്പില് രാഹുല് ദ്രാവിഡ് പിടിച്ചു. ദ്രാവിഡിന്റെ 181 -ാമത് ക്യാച്ച്. ഡാനിയല് ഫ്‌ളൈന് പൂജ്യത്തിന് പുറത്തായപ്പോള് 18 റണ്‍സ് മാത്രം നേടിയ റോസ് ടെയ്‌ലറെ ഇഷാന്ത് ബൗള്‍ഡാക്കി. നാല് വിക്കറ്റിന് 51 റണ്‍സ് എന്ന നിലയില് ന്യൂസിലാന്‍ഡ് വന് തകര്‍ച്ചയെ നേരിടുന്ന ആ ഘട്ടത്തില് ജെയിംസ് ഫ്രാങ്ക്‌ളിനെയും ബ്രെന്‍ഡന് മക്കുലത്തെയും നഷ്‌ടമായതോടെ ഇന്ത്യ ടോപ് ഗിയറിലായി. ആദ്യ സെഷനില് തന്നെ ആറ്‌് വിക്കറ്റ് നഷ്‌മായ ടീമിനെ രക്ഷിക്കാന് പിന്നെ അവശേഷിച്ചിരുന്ന അംഗീകൃത ബാറ്റിംഗ് ജോഡികള് വെട്ടോരിയും റൈഡറുമായിരുന്നു.\nരണ്ടാം സെഷനില് കനത്ത വെയിലില് പിച് നല്ല വണ്ണം ഉറച്ചിരുന്നു. ഈ ആനുകൂല്യം ഉപയോഗപ്പെടുത്തിയാണ് രണ്ട് പേരും കളിച്ചത്. ചെറിയ മൈതാനത്ത് യഥേഷ്ടം റണ്‍സും പിറന്നപ്പോള് കിവി സ്‌ക്കോറിന് ജീവന് വെച്ചു. സഹീറിനെ സിക്‌സറിന് പറത്തിയാണ് വെട്ടോരി സ്‌ക്കോര് 100 കടത്തിയത്. 77 ല് നില്‍ക്കുമ്പോള് ഹര്‍ഭജന്റെ പന്തില് വെട്ടോരി നല്‍കിയ അവസരം ദ്രാവിഡ് പാഴാക്കിയിരുന്നു. പേസര്‍മാരെ കാര്യമാക്കാതെ ആക്രമിച്ച വെട്ടോരി 164 പന്തില് നിന്ന് 118 റണ്‍സ് നേടാന് 14 ബൗണ്ടറിയും രണ്ട് സിക്‌സറും നേടി. മുനാഫ് പട്ടേലിന്റെ രണ്ടാം സ്‌പെല്ലാണ് നായകന് വിനയാത.് ബാറ്റില് തട്ടി ഉയര്‍ന്ന പന്ത് ധോണി പിടിയിലാക്കിയപ്പോള് അടുത്ത പന്തില് കൈല് മില്‍സിനെ തിരിച്ചയച്ച് മുനാഫ് ഹാട്രിക്കിനരികിലെത്തി. എന്നാല് ഒബ്രിയാന് പിടിച്ചുനിന്നു.\nഅവസാന ബാറ്റ്‌സ്‌മാനെ സാക്ഷിയാക്കിയാണ് റൈഡര് സെഞ്ച്വറിയിലെത്തിയത്. 162 പന്തില് 102 റണ്‍സ് നേടിയ റൈഡറെ ഇഷാന്താണ് തിരിച്ചയച്ചത്. ഇന്ത്യ ബാറ്റിംഗിന് ഇറങ്ങിയപ്പോള് സേവാഗിന്റെ ഊഴമായിരുന്നു. 18 പന്തുകള് നേരിട്ട ഓപ്പണര് അഞ്ച് ബൗണ്ടറികള് പായിച്ചപ്പോള് 24 പന്തില് നിന്നായിരുന്നു ഗാംഭീറിന്റെ ആറ് റണ്‍സ്.\nന്യൂസിലാന്‍ഡ്-ഒന്നാം ഇന്നിംഗ്‌സ്: മകിന്റോഷ്-സി-സേവാഗ്-ബി-ഇഷാന്ത്-12, ഗുപ്‌ടില്-സി-ദ്രാവിഡ്-ബി-സഹീര്-14, ഫ്‌ളൈന്-സി-ധോണി-ബി-സഹീര്-0, ടെയ്‌ലര്-ബി-ഇഷാന്ത്-18, റൈഡര്-സി-ലക്ഷ്‌മണ്-ബി-ഇഷാന്ത്-102, ഫ്രാങ്ക്‌ളിന്-സി-ധോണി-ബി-ഇഷാന്ത്-0, മക്കുലം-സി-ലക്ഷ്‌മണ്-ബി-മുനാഫ്-3, വെട്ടോരി-സി-ധോണി-ബി-മുനാഫ്-118, മില്‍സ്-ബി-മുനാഫ്-0, ഒബ്രിയാന് -സ്റ്റംമ്പ്‌ഡ് ധോണി-ബി-ഹര്‍ഭജന്-8, മാര്‍ട്ടിന്-നോട്ടൗട്ട്-0, എക്‌സ്‌ട്രാസ്-4, ആകെ 78.2ഓവറില് 279. വിക്കറ്റ് പതനം: 1-17 (ഗുപ്‌ടില്), 2-17 (ഫ്‌ളൈന്), 3-40 (മകിന്റോഷ്), 4-51 (ടെയ്‌ലര്), 5-51 (ഫ്രാങ്ക്‌ളിന്), 6-60 (മക്കുലം), 7-246 (വെട്ടോരി), 8-246 (മില്‍സ്), 9-275 (ഒബ്രിയാന്) 10-279 (റൈഡര്). ബൗളിംഗ്: സഹീര് 16-3-70-2, ഇഷാന്ത് 19.2-4-73-4, മുനാഫ് 18-4-60-3, ഹര്‍ഭജന് 22-7-57-1, സേവാഗ് 3-0-18-0.\nഇന്ത്യ. ഒന്നാം ഇന്നിംഗ്‌സ്- ഗാംഭീര്-നോട്ടൗട്ട്-6, സേവാഗ്-നോട്ടൗട്ട്-22, എക്‌സ്‌ട്രാസ്-1, ആകെ ഏഴ് ഓവറില് വിക്കറ്റ് പോവാതെ 29. ബൗളിംഗ്: മാര്‍ട്ടിന് 4-1-9-0, മില്‍സ് 2-0-18-0, ഒബ്രിയാന് 1-0-1-0\nടെസ്റ്റ് ക്രിക്കറ്റ് അതിന്റെ സുഭഗസൗന്ദര്യത്തില് സിദാന് പാര്‍ക്കില് ദര്‍ശിക്കാന് കഴിഞ്ഞ ദിവസമായിരുന്നു ഇന്നലെ... രാവിലെ പിച്ചിലെ ഈര്‍പ്പം മുതലാക്കിയുളള മനോഹരമായ ബൗളിംഗ്. ഉച്ചക്ക് വെയിലിന്റെ കാഠിന്യത്തില് ബാറ്റിംഗ് മാസ്‌മരികത. അവസാനത്തില് ബൗളിംഗ് ടീമിന്റെ ശക്തമായ തിരിച്ചുവരവ്. സായന്തനത്തില് സേവാഗിലൂടെ അനായാസ ബാറ്റിംഗും....\nടോസ് നേടിയിട്ടും മഹേന്ദ്രസിംഗ് ധോണിയെന്താണ് ന്യൂസിലാന്‍ഡിനെ ബാറ്റിംഗിന് വിട്ടത് എന്ന സംശയം രാവിലെയുണ്ടായിരുന്നു. ടോസ് നേടുക, ആരംഭ മണിക്കൂറിലെ അപകടത്തെ തരണം ചെയ്‌ത് ആദ്യം ബാറ്റ് ചെയ്‌ത് വലിയ സ്‌ക്കോര് നേടുക, എതിരാളികളെ സമ്മര്‍ദ്ദത്തിലാക്കുക-ഈ ഇന്ത്യന് മുദ്രാവാക്യത്തിന് വിപരീതമായിട്ടായിരുന്നു ധോണിയുടെ തീരുമാനം. പക്ഷേ നായകന്റെ തീരുമാനത്തില് കാര്യമുണ്ടെന്ന സത്യമാണ് സഹീറും ഇഷാന്തും പിന്നെ മുനാഫും തെളിയിച്ചത്. ലോകത്തിലെ ഏറ്റവും മികച്ച ഓപ്പണിംഗ് ബൗളിഗ് ജോഡി സഹീറും ഇഷാന്തുമാണെന്ന സത്യമാണ് ഒരിക്കല് കൂടി വ്യക്തമായത്. ഓഫ് സ്റ്റംമ്പിന് പുറത്ത് പോവുന്ന പന്തുകളിലാണ് സഹീര് അപകടകാരിയെങ്കില് കാറ്റിന്റെ ആനുകൂല്യത്തിലാണ് ഇഷാന്ത് വെല്ലുവിളിയായത്. ടീമിലെ മൂന്നാം സീമറുടെ കാര്യത്തില് ബാലാജി വേണോ അതോ മുനാഫ് വേണോ എന്ന സംശയത്തിലായിരുന്ന ടീം മാനേജ്‌മെന്റിന് പക്ഷേ സങ്കടപ്പെടേണ്ടതില്ല. കാറ്റിന്റെ പിന്‍ബലത്തിലായിരുന്നു മുനാഫിന്റെ മികവ്. പക്ഷേ യഥാര്‍ത്ഥ ഹീറോ ഡാനിയല് വെട്ടോരിയാണ്. ബാറ്റിംഗില് അദ്ദേഹത്തിന് വലിയ വിലാസമില്ല. പക്ഷേ സാഹചര്യത്തെ പഠിക്കുന്നതിലും സമര്‍ത്ഥമായി കളിക്കുന്നതിലും നായകന് കരുത്ത് കാട്ടി. ഒന്നോ,രണ്ടോ അവസരങ്ങളില് അദ്ദേഹം പതറിയിരുന്നു. എങ്കിലും ഷോട്ടുകള്‍ക്ക് ആധികാരികതയുണ്ടായിരുന്നു. റൈഡര്‍ക്കൊപ്പം ഏഴാം വിക്കറ്റില് റെക്കോര്‍ഡ് സഖ്യമാണ് അദ്ദേഹം പടുത്തുയര്‍ത്തിയത്. റൈഡറെയും അംഗീകരിക്കണം. തട്ടുതകര്‍പ്പന് ബാറ്റ്‌സ്‌മാന് എന്നാണ് അദ്ദേഹത്തിന്റെ വിശേഷണം. പക്ഷേ ടെസ്റ്റിന്റെ ശൈലിക്കൊപ്പം അദ്ദേഹം സമചിത്തത കാട്ടി. നമ്മുടെ സേവാഗിയന് ശൈലിയില് കടന്നാക്രമണം നടത്തിയില്ല. വെട്ടോരിയും റൈഡറും നേടിയ 186 റണ്‍സായിരിക്കും ഈ ടെസ്‌റ്റിലെ നിര്‍ണ്ണായക ഘടകം.\nഇന്ന് അപകടമുണ്ട്. സേവാഗ് 22 റണ്‍സ് നേടിയത് ഇന്നലെ വൈകുന്നേരമായിരുന്നു. രാവിലെ മുടികെട്ടിയ സാഹചര്യമാണ്. പന്തിനെ എളുപ്പം മനസ്സിലാക്കാനും പ്രഹരിക്കാനും കഴിയില്ല. സേവാഗ് പെട്ടെന്ന് മടങ്ങിയാല് ഇന്ത്യ പതറും. ദ്രാവിഡ്, സച്ചിന്, ലക്ഷ്‌മണ്, യുവരാജ് എന്നിവരെല്ലാമുണ്ടെങ്കിലും സേവാഗിന്റെ സാന്നിദ്ധ്യം ഒരു സെഷനില് ലഭിച്ചാല് അതായിരിക്കും കരുത്ത്.\nകറാച്ചി: ക്രിക്കറ്റില് വര്‍ദ്ധിച്ചുവരുന്ന സുരക്ഷാ പ്രശ്‌നങ്ങള് പാക്കിസ്‌താന് ക്രിക്കറ്റിനെയും യുവതാരങ്ങളെയും ദോഷകരമായി ബാധിക്കുമെന്ന് നായകന് യൂനസ്‌ഖാന്. ലാഹോര് സംഭവങ്ങളും ബംഗ്ലാദേശ് പരമ്പര നീട്ടവെച്ചതുമെല്ലാം പാക് ക്രിക്കറ്റിന് കനത്ത ആഘാതമാണ്. പാക്കിസ്‌താനില് ക്രിക്കറ്റ് കളിക്കാന് ഇപ്പോള് ആര്‍ക്കും താല്‍പ്പര്യമില്ല. പാക്കിസ്‌താനെ ക്ഷണിക്കാനും ആളുകള്‍ക്ക് താല്‍പ്പര്യക്കുറവുണ്ട്. ഈ പ്രശ്‌നം തീര്‍ച്ചയായും യുവതാരങ്ങളെ ബാധിക്കും. ഓസ്‌ട്രേലിയക്കെതിരായ പരമ്പരക്കുളള മുന്നൊരുക്കമായാണ് ബംഗ്ലാദേശ് പരമ്പരയെ കണ്ടിരുന്നത്. അത് നഷ്ടമായി. ബംഗ്ലാദേശിനെതിരായ പരമ്പരയില് ചില യുവതാരങ്ങള്‍ക്ക് അവസരം നല്‍കാന് ആലോചിച്ചിരുന്നു. അതും വെറുതെയായി. എന്തായാലും ഈ സീസണിന്റെ അവസാനത്തില് ലഭിക്കുന്ന അവസരങ്ങള് ഉപയോഗപ്പെടുത്താന് കഴിയുമെന്ന പ്രതീക്ഷയിലാണ് നായകന്.\nലണ്ടന്: മാഞ്ചസ്‌റ്റര് യുനൈറ്റഡും ലിവര്‍പൂളും ഇംഗ്ലീഷ് പ്രീമിയര് ലീഗ് ഫുട്‌ബോളിന് ആവേശം സമ്മാനിച്ചിട്ട് അധികനാളുകളായിട്ടില്ല. പ്രീമിയര് ലീഗിലെ മറ്റ് രണ്ട് കരുത്തരായ ആഴ്‌സനലും ചെല്‍സിയുമാണ് ഇനി നേര്‍ക്കുനേര്. പ്രീമിയര് ലീഗില്ലല്ല പോരാട്ടം. എഫ്.എ കപ്പ് സെമിയിലാണ്. ഇന്നലെ നടന്ന മല്‍സരത്തില് ഹള് സിറ്റിയെ ഒന്നിനെതിരെ രണ്ട് ഗോളിന് പരാജയപ്പെടുത്തിയാണ് ഗണ്ണേഴ്‌സ് സെമിയിലെത്തിയത്. മല്‍സരത്തിന്റെ അവസാനം വരെ പിടിച്ചുപൊരുതിയ ഹള് സിറ്റി അവസാനത്തിലാണ് രണ്ട്‌് ഗോളുകള് വഴങ്ങിയത്. മല്‍സരത്തിന് പതിമൂന്ന് മിനുട്ട് പ്രായമായപ്പോള് നിരക് ബാര്‍ബിയുടെ ഗോള് ഹള് സിറ്റിക്ക് ലീഡ് നല്‍കി. എന്നാല് ആന്ദ്രെ അര്‍ഷവിന്റെ ക്രോസില് നിന്ന് റോബിന് വാന് പര്‍സി ഗോള് മടക്കി. ലോംഗ് വിസിലിന് ആറ് മിനുട്ട് ശേഷിക്കെ വില്ല്യം ഗല്ലാസ് ചെല്‍സിയുടെ വിജയഗോള് നടി.\nന്യൂഡല്‍ഹി: ഇന്ത്യന് പ്രീമിയര് ലീഗ് ക്രിക്കറ്റ് ചെയര്‍മാന് ലളിത് മോഡി ത്രിശങ്കുവിലാണിപ്പോള്... ഏപ്രില് പത്തിന് ഐ.പി.എല് രണ്ടാം സീസണ് ആരംഭിക്കുമെന്ന് വ്യക്തമാക്കിയ മോഡിക്ക് മുന്നില് പൊതുതെരഞ്ഞെടുപ്പാണ് വില്ലനായി നില്‍ക്കുന്നത്. തെരഞ്ഞെടുപ്പിന്റെ പശ്ചാത്തലത്തില് ചാമ്പ്യന്‍ഷിപ്പിന് വേണ്ടത്ര സുരക്ഷ നല്‍കാന് കഴിയില്ലെന്ന് കേന്ദ്ര സര്‍ക്കാരും വിവിധ സംസ്ഥാന സര്‍ക്കാരുകളും വ്യക്തമാക്കിയ സാഹചര്യത്തില് കളി എന്ന് തുടങ്ങാന് കഴിയുമെന്ന കാര്യത്തില് ഇപ്പോള് ഒരു രൂപവുമില്ല. മൂന്ന് തവണ ഫിക്‌സ്‌ച്ചര് കേന്ദ്ര സര്‍ക്കാരിന് നല്‍കി. മൂന്നും തള്ളപ്പെട്ടു. ഇന്നലെ വീണ്ടും ഫിക്‌സ്‌ച്ചര് നല്‍കി. അതും പക്ഷേ അംഗീകരിക്കപ്പെട്ടിട്ടില്ല. പുതിയ ഷെഡ്യൂള് പ്രകാരം ഡല്‍ഹി, വിശാഖപ്പട്ടണം, ജയ്‌പ്പൂര് എന്നിവിടങ്ങളില് മല്‍സരങ്ങളില്ല. ഹിമാചല് പ്രദേശിലെ ധര്‍മ്മശാല, ഗുജറാത്തിലെ അഹമ്മദാബാദ് എന്നിവിടങ്ങളില് മല്‍സരങ്ങളുണ്ട്.\nPosted by KAMALVARADOOR at 9:23 AM


വിവാദം ആഗ്രഹിച്ചിട്ടില്ല, ഇര്‍ഫാന് ഹബീബ് പ്രസംഗം തടസ്സപ്പെടുത്തിയതിനെതിരെ രാജ്ഭവന് രംഗത്ത് - RoundupKerala.com\nHome Current Affairs വിവാദം ആഗ്രഹിച്ചിട്ടില്ല, ഇര്‍ഫാന് ഹബീബ് പ്രസംഗം തടസ്സപ്പെടുത്തിയതിനെതിരെ രാജ്ഭവന് രംഗത്ത്\nവിവാദം ആഗ്രഹിച്ചിട്ടില്ല, ഇര്‍ഫാന് ഹബീബ് പ്രസംഗം തടസ്സപ്പെടുത്തിയതിനെതിരെ രാജ്ഭവന് രംഗത്ത്\nതിരുവനന്തപുരം: കണ്ണൂര് സര്‍വകലാശാലയില് നടന്ന ചരിത്ര കോണ്‍ഗ്രസിന്റെ ഉദ്ഘാടനം വിവാദമാക്കാന് ഉദ്ദേശിച്ചിരുന്നില്ലെന്ന് ഗവര്‍ണര്. ചരിത്രക്കാരന് ഇര്‍ഫാന് ഹബീബ് പ്രസംഗം തടസ്സപ്പെടുത്തിയെന്നും ഗവര്‍ണര് ആരിഫ് മുഹമ്മദ് ഖാന്റെ ഓഫീസ് ആരോപിച്ചു. സംഭവത്തിന്റെ ചിത്രം അടക്കം പുറത്തുവിട്ടുകൊണ്ട് ട്വീറ്ററിലൂടെയാണ് ഗവര്‍ണര് രംഗത്തെത്തിയിട്ടള്ളത്.\nപ്രസംഗത്തിനിടെ ഇര്‍ഫാന് ഹബീബ് പൗരത്വഭേദഗതി സംബന്ധിച്ച് ചില കാര്യങ്ങള് പറഞ്ഞു. ഇതേ തുടര്‍ന്നാണ് ഗവര്‍ണര് അതുമായി ബന്ധപ്പെട്ട കാര്യങ്ങള് സംസാരിച്ചത്. ഈ സമയം ഇര്‍ഫാന് ഹബീബ് അദ്ദേഹത്തെ ശാരീരികമായി തടയാന് ശ്രമിച്ചു. വീഡിയോയില് അക്കാര്യം വ്യക്തമാകുമെന്നും ഗവര്‍ണര് പറഞ്ഞുവയ്ക്കുന്നു.\nമൗലാന അബ്ദുള് കലാം ആസാദിനെക്കുറിച്ച് പറഞ്ഞപ്പോള് ഗോഡ്‌സയെ കുറിച്ച് പറയണമെന്ന് അദ്ദേഹം ആക്രോശിച്ചു. ഗവര്‍ണറുടെ സുരക്ഷാ ഉദ്യോഗസ്ഥനെയും എ.ഡി.എസിനെയും തള്ളിമാറ്റി. അവര് പിന്നീട് ഇര്‍ഫാന് ഹബീബിനെ തടഞ്ഞുവെന്നും രാജ്ഭവന് വ്യക്തമാക്കുന്നു. വ്യത്യസ്ത അഭിപ്രായങ്ങളോടുള്ള അസഹിഷ്ണുത കാരണം വേദിയില് നിന്നും പ്രേക്ഷകരില് നിന്നും പ്രസംഗത്തെ തടസ്സപ്പെടുത്താന് ശ്രമിക്കുന്നത് ജനാധിപത്യ വിരുദ്ധമാണെന്നും ആരോപിച്ചു.\nPrevious articleകസാഖ്‌സ്താനില് വിമാനം തകര്‍ന്നു, 14 മരണം\nNext articleഉത്തരേന്ത്യ അതിശൈത്യത്തില്, ആറു സംസ്ഥാനങ്ങളില് റെഡ് അലര്‍ട്ട്


actor shane nigam start ullasam dubbing | 'അമ്മ'യുടെ വാക്ക് അവസാന വാക്കായി; ഷെയിന് വീണ്ടും സിനിമയില് സജീവമാവുന്നു, ഉല്ലാസം പുനഃരാരംഭിച്ചു - Malayalam Oneindia\n7 min ago വോട്ടിനായി ബിജെപിയും എസ്പിയും ജനങ്ങളെ ഭിന്നിപ്പിക്കുന്നു: രൂക്ഷ വിമർശനവുമായി പ്രിയങ്ക ഗാന്ധി\n10 min ago കേരളത്തിലെ റെക്കോർഡ് നേട്ടം; മലപ്പുറം ജില്ലയ്ക്ക് കൈയ്യടി; നടത്തിയത് 2523 ശസ്ത്രക്രിയകൾ\n21 min ago കര്‍ണാടകത്തില് കൂറുമാറിയവര് കോണ്‍ഗ്രസിലേക്ക് തിരിച്ചെത്തുന്നു, ഓപ്പറേഷന് ഹസ്തയുമായി സിദ്ധരാമയ്യ\nPublished: January 12 2020, 16:36 [IST]\nകൊച്ചി: യുവനടന് ഷെയിന് നിഗവും നിര്‍മ്മാതാക്കളുടെ സംഘടനയായ പ്രൊഡ്യൂസേഴ്സ് അസോസിയേഷനും തമ്മിലുള്ള തര്‍ക്കങ്ങള് മാസങ്ങള്‍ക്ക് ശേഷം രമ്യതയിലേക്ക് നീങ്ങുന്നു. കഴിഞ്ഞ ദിവസം കൊച്ചിയില് ചേര്‍ന്ന താരസംഘടനയായ അമ്മയുടെ നിര്‍വാഹക സമിതി യോഗമാണ് പ്രശ്ന പരിഹാരത്തില് നിര്‍ണ്ണായകമായത്.\nഅമ്മയുടെ യോഗത്തിലേക്ക് നടന് ഷെയിനിനേയും വിളിച്ചു വരുത്തിയിരുന്നു. ഉല്ലാസം സിനിമ ഡബ്ബ് ചെയ്യുന്നതടക്കമുള്ള കാര്യങ്ങളില് ഷെയ്നില് നിന്ന് ഉറപ്പ് ലഭിച്ചതോടെ പ്രശ്ന പരിഹാര സാധ്യത തെളിഞ്ഞ് വരികയായിരുന്നു. വിശദാംശങ്ങള് ഇങ്ങനെ..\nവ്യാഴാഴ്ച്ച നടന്ന അമ്മ എക്സിക്യൂട്ടീവ് യോഗത്തിന് നേരിട്ടെത്തിയതിന് പിന്നാലെ പ്രൊഡ്യൂസേഴ്സ് അസോസിയേഷന്, ഫെഫ്ക ജനറൽ സെക്രട്ടറിമാർ തുടങ്ങിയവരേയും കണ്ട് ഷെയ്ൻ ചര്‍ച്ച നടത്തിയിരുന്നു. ഉല്ലാസം സിനിമയുടെ ഡബ്ബിങ് പൂര്‍ത്തിയാക്കുന്നത് സംബന്ധിച്ച് ഇവര്‍ക്കും ഷെയിന് നിഗം ഉറപ്പ് നല്‍കി.\nഇത് പ്രകാരമാണ് ഉല്ലാസം സിനിമയ്ക്കായുള്ള ഷെയിന് നിഗത്തിന്‍റെ ഡബ്ബിംങ് ഇന്നലെ കൊച്ചിയില് ആരംഭിച്ചത്. വൈകിട്ട് 5.30 നാണ് ഡബ്ബിങ്ങിനായി ഷെയിന് നിഗം കലൂര് സ്റ്റേഡിയിത്തിലെത്തിയത്. രാത്രിയോടെ അവസാനിച്ച ഡബ്ബിംഗ് ഇന്നും തുടരുന്നുണ്ട്.\n2018 മാര്‍ച്ചില് ഷൂട്ടിങ് തുടങ്ങാന് ധാരണയായിരുന്ന ഉല്ലാസം ഒരു വര്‍ഷം വൈകി കഴിഞ്ഞ മാര്‍ച്ചിലായിരുന്നു ആരംഭിച്ചത്. ജൂലൈയില് ചിത്രീകരണം കഴിഞ്ഞെങ്കിലും ഡബ്ബിംഗ് പൂര്‍ത്തിയാക്കാനായില്ല. ഷെയിന്‍റെ പ്രതിഫലം സംബന്ധിച്ച തര്‍ക്കമായിരുന്നു ഡബ്ബിംങ് വൈകിപ്പിച്ചത്.\n25 ലക്ഷം രൂപ കരാർ ഒപ്പിട്ട് ആരംഭിച്ച സിനിമയ്ക്കു ഷെയ്ൻ 20 ലക്ഷം രൂപ കൂടി അധിക പ്രതിഫലം ആവശ്യപ്പെട്ടെന്നായിരുന്നു നിര്‍മ്മാതാക്കളുടെ ആരോപണം. തര്‍ക്കം പരിഹരിക്കാനാവാതെ ചിത്രത്തിന്‍റെ ഡബ്ബിംഗ് ചെയ്യില്ലെന്ന നിലപാടില് ഷെയ്ന് ഉറച്ചു നിന്നതോടെ നിര്‍മ്മാതാക്കളും സ്വരം കടുപ്പിക്കുകയായിരുന്നു.\n25 ലക്ഷം രൂപയ്ക്ക് കരാര് ഉറപ്പിച്ച ശേഷം വീണ്ടും പണം വേണമെന്ന് പറയുന്നത് മര്യാദ കേടാണെന്ന് പ്രൊഡ്യൂസേഴ്സ് അസോസിയേഷന് പ്രസിഡന്‍റ് എം രഞ്ജിത്ത് പറഞ്ഞു. പ്രതിഫലം വാങ്ങിയ ഷെയിന് എത്രയും പെട്ടെന്ന് ഡബ്ബിങ് പൂര്‍ത്തിയാക്കണമെന്ന ആവശ്യത്തില് നിന്ന് പിന്നോട്ടില്ലെന്നും അദ്ദേഹം പറഞ്ഞു.\nഇത്തരം സമീപനം മറ്റൊരു നടന്‍മാരില് നിന്നും ഇതുവരെ ഉണ്ടായിട്ടില്ലെന്നും ആരോപിച്ച നിര്‍മ്മാതാക്കള് ഷെയ്നുമായി കരാര് ഉണ്ടായിരുന്നു നാല് സിനിമകള് കൂടി ഉപേക്ഷിക്കാന് തീരുമാനിച്ചതായി അറിയിച്ചു. അഡ്വാന്‍സ് നല്‍കിയ തുക തിരിച്ച് വാങ്ങാനുള്ള നടപടികള് തുടങ്ങിയതും പ്രശ്നങ്ങല് കൂടുതല് സങ്കീര്‍ണ്ണമാക്കിയേക്കുമെന്ന് ഏവരും കരുതി.\nമൂന്ന് ദിവസത്തിനകം ഉല്ലാസം സിനിമയുടെ ഡബ്ബിംഗ് പൂര്‍ത്തിയാക്കണമെന്ന നിര്‍മ്മാതാക്കളുടെ ആവശ്യം തള്ളിയ ഷെയിന് നിഗം തര്‍ക്കത്തില് അമ്മയുടേയും നിര്‍മ്മാതാക്കളുടേയും സംഘടനയുടേയും തീരുമാനം എടുത്തതിന് ശേഷം മാത്രമേ ഡബ്ബിംഗ് പൂര്‍ത്തിയാക്കുവെന്നാണ് അറിയിച്ചിരുന്നത്.\nഇതോടെയാണ് അമ്മയുടെ നിര്‍വാഹക സമിതി യോഗം ഏറെ നിര്‍ണ്ണായകമായത്. യോഗത്തിന് ശേഷം അമ്മ പ്രസിഡന്‍റ് മോഹന്‍ലാല് തന്നെയാണ് ഷെയ്ന് നിഗവും നിര്‍മ്മാതാക്കളും തമ്മിലുള്ള പ്രശ്നങ്ങള് പരിഹരിക്കാന് ധാരണയായെന്ന് മാധ്യമങ്ങളെ അറിയിച്ചത്.\nവിഷയം നിര്‍മാതാക്കളുമായി സംസാരിച്ച് തീര്‍പ്പാക്കും. ഉല്ലാസം സിനിമയുടെ ഡബ്ബിങ് ഉടന് പൂര്‍ത്തിയാക്കും. ചിത്രീകരണം മുടങ്ങിയ ഷെയ്ന് ചിത്രങ്ങള് ഉടന് പുനരാരംഭിക്കാനും സംഘനയുടെ എക്സിക്യൂട്ടീവ് യോഗത്തില് തീരുമാനമായതായും മോഹന്‍ലാല് അറിയിച്ചിരുന്നു.\nഷെയ്ന് നിഗം വിഷയം ചര്‍ച്ച ചെയ്യാന് നേരത്തെ ഡിസംബര് 22 അമ്മ നിര്‍വാഹക സമിതി യോഗം ചേരാന് തീരുമാനിച്ചിരുന്നു. എന്നാല് അധ്യക്ഷന് മോഹന്‍ലാല് സ്ഥലത്ത് ഇല്ലാത്തതിനാല് യോഗം ജനുവരിയിലേക്ക് മാറ്റിവെക്കുകയായിരുന്നു.\nഅതേസമയം ഉല്ലാസം സിനിമ ഷെയ്ന് ഡബ് ചെയ്യാതെ അമ്മയുമായി ചര്‍ച്ചയ്ക്കില്ലെന്ന നിലപാടില് നിര്‍മ്മാതാക്കള് ഉറച്ചു നിന്നു. എന്നാല് അമ്മയുടെ യോഗത്തിന് പിന്നാലെ ഷെയ്ന് പ്രൊഡ്യൂസേഴ്സ് അസോസിയേഷനുമായി ചര്‍ച്ച നടത്തിയതോടെ പ്രശ്നങ്ങള് രമ്യതയിലേക്ക് എത്തുകയായിരുന്നു. വെയില്, കുര്‍ബാനി ചിത്രങ്ങളുടെ ചിത്രീകരണവും ഉടന് പുനഃരാരംഭിച്ചേക്കും.\nshane nigam cinema mohanlal ഷെയിന് നിഗം മോഹന്‍ലാല് സിനിമ\nactor shane nigam start ullasam dubbing


മന്ത്രി കെ ടി ജലീലിനെതിരായ ലോകായുക്ത റിപോര്‍ട്ട് മുഖ്യമന്ത്രിക്ക് കൈമാറി – Utharadesam\nApril 12, 2021 Published Time: 9:32 PM\nതിരുവനന്തപുരം: മന്ത്രി കെ ടി ജലീലിനെതിരായ ലോകായുക്ത റിപോര്‍ട്ട് മുഖ്യമന്ത്രിക്ക് കൈമാറി. ബന്ധുനിയമനത്തില് മന്ത്രി കെ ടി ജലീല് സ്വജനപക്ഷപാതം കാട്ടിയെന്ന ലോകായുക്ത വിധിയുടെ പകര്‍പ്പാണ് മുഖ്യമന്ത്രിയുടെ ഓഫിസിന് കൈമാറിയത്. 85 പേജുള്ള പകര്‍പ്പ് തിങ്കളാഴ്ച പ്രത്യേക ദൂതന് വഴിയാണ് മുഖ്യമന്ത്രിയുടെ ഓഫിസിലെത്തിച്ചത്.\nറിപോര്‍ട്ടിന്മേല് മൂന്ന് മാസത്തിനകം നടപടിയെടുക്കണമെന്നാണ് ലോകായുക്ത ഉത്തരവില് പറയുന്നത്. ബന്ധുനിയമനക്കേസില് മന്ത്രി കെ ടി ജലീല് കുറ്റക്കാരനാണെന്നും മന്ത്രി സത്യപ്രതിജ്ഞാ ലംഘനം നടത്തിയെന്നുമായിരുന്നു ലോകായുക്ത റിപോര്‍ട്ട്. അതിനിടെ, ലോകായുക്ത ഉത്തരവിനെതിരെ മന്ത്രി ഹൈക്കോടതിയെ സമീപിച്ചു. ഹൈക്കോടതി അന്തിമ വിധി പുറപ്പെടുവിക്കുന്നത് വരെ സര്‍ക്കാര് മന്ത്രിയെ സംരക്ഷിച്ചേക്കും. നേരത്തെ ഇത് ഹൈക്കോടതി തള്ളിയ കേസാണെന്നാണ് മന്ത്രി കെ ടി ജലീലിന്റെ വാദം.